9 rasheh ge narudhamaa nizaamu gaaimu'kurumuge ebbasvumugai soikoffi\nނަރުދަމާ ނިޒާމު ގާއިމުކުރުން\n9 ރަށެއްގައި ނަރުދަމާ ނިޒާމު ގާއިމު ކުރުމުގެ އެއްބަސްވުމުގައި ސޮއިކޮށްފި\nނަރުދަމާ ނިޒާމު ގާއިމުކުރަން ހަމަޖެހިފައިވަނީ ބ. ހިތާދޫ، ރ. ރަސްގެތީމު، ރ. ވާދޫ، ށ.ފޯކައިދޫ، ށ. ކަނޑިތީމު، ތ.ކަނޑޫދޫ ތ. ވަންދޫ، ށ. ކޮމަންޑޫގެ އިތުރުން ށ.މަރޮށީ ގައި\nކ. މާލެ | 12 ޖޫން 2019 | ބުދަ 18:12 | 8,822\nޕްލޭނިންގ މިނިސްޓްރީގައި ގައި ބޭއްވި ސޮއި ކުރުމުގެ ރަސްމިއްޔާތުގެ ތެރެއިން - ޝުއައިބް މުހައްމަދު އިގްބާލް\nމިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރ އިން ހަތަރު ކުންފުންޏަކާއެކު، ނުވަ ރަށެއްގައި ނަރުދަމާ ނިޒާމު ގާއިމު ކުރުމުގެ އެއްބަސްވުމުގައި ސޮއިކޮށްފިއެވެ.\nމި އެއްބަސްވުންތަކުގައި ސޮއިކޮށްފައިވަނީ އެކަމަށްޓަކައި މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރ ގައި ބުދަ ދުވަހު ބޭއްވި ރަސްމިއްޔާތެއްގައެވެ. އެއްބަސްވުމުގައި ޕްލޭނިންގ މިނިސްޓްރީގެ ފަރާތުން ސޮއި ކުރެއްވީ އެ މިނިސްޓްރީގެ ޑިރެކްޓަރ ޖެނެރަލް ފާތިމަތު ޝާނާ ފާރޫގު އެވެ.\n200 މިލިއަން ރުފިޔާގެ މި މަޝްރޫއުގެ ދަށުން، ފެނާއި ނަރުދަމާގެ ނިޒާމު ފަރުމާ ކުރުމާއި، ރަށުގައި ފެނާއި ނަރުދަމާގެ ވިޔުގަ އެޅުމާއި ނަރުދަމާގެ ޕަމްޕް ސްޓޭޝަން ގާއިމްކުރުން އަދި އާރއޯ ޕްލާންޓާއި ސްޓޯރޭޖް ޓޭންކް ބެހެއްޓުމުގެ އިތުރުން ސީ އައުޓް ފޯލް އެޅުމާއި އިދާރީ އޮފީސް ގާއިމްކުރުން އަދި ގޭގެއަށް ފެނާއި ނަރުދަމާގެ ކަނެކްޝަން ގުޅައިދިނުމުގެ މަސައްކަތް ކުރެވިގެންދާނެއެވެ.\nމި މަޝްރޫއުގެ ދަށުން ނަރުދަމާ ނިޒާމު ގާއިމުކުރަން ހަމަޖެހިފައިވަނީ ބ. ހިތާދޫ، ރ. ރަސްގެތީމު، ރ. ވާދޫ، ށ.ފޯކައިދޫ، ށ. ކަނޑިތީމު، ތ.ކަނޑޫދޫ ތ. ވަންދޫ، ށ. ކޮމަންޑޫގެ އިތުރުން ށ.މަރޮށީ ގައެވެ.\nނަރުދަމާ ނިޒާމު ގާއިމުކުރުމުގެ މި މަޝްރޫއުގައި ސަރުކާރާއެކު އެއްބަސް ވުމުގައި ސޮއި ކުރައްވާފައިވާ މޯހަން މުތާ އެކްސްޕޯޓް ޕްރައިވެޓް ލިމިޓެޑް އަދި ޕޮއިންޓް ތްރީ ޕްރައިވެޓް ލިމިޓެޑުން ގުޅިގެން ފަސް ރަށެއްގައި ނަރުދަމާގެ މަސައްކަތް ކުރުމަށް ވަނީ ހަމަޖެހިފައެވެ. އެގޮތުން، ބ. ހިތާދޫ ގައި 35،345،856.14 (ތިރީސް ފަސް މިލިއަން ތިން ލައްކަ ސާޅީސް ފަސް ހާސް އަށް ސަތޭކަ ފަންސާސް ހައެއް ޕޮއިންޓް ސާދަ ރުފިޔާ) ގެ މަޝްރޫއަކާއި، ރ. ރަސްގެތީމުގައި 24،294،037.12 (ސައުވީސް މިލިއަން ދެލައްކަ ނުވަދިހަ ހަތަރު ހާސް ތިރިީސް ހަތެއް ޕޮއިންޓް ބާރަ ރުފިޔާ) ގެ މަޝްރޫއު އެއް، އަދި ށ. ފޯކައިދޫގައި ގާއިމުކުރަނީ 16،999،586.09 (ސޯޅަ މިލިއަން ނުވަ ލައްކަ ނުވަދިހަ ނުވަ ހާސް ފަސް ސަތޭކަ އައްޑިހަ ހަ ހާސް ޕޮއިންޓް ނުވަ ރުފިޔާ) ގެ މަޝްރޫއެއްގެ އިތުރުން، ށ. ކަނޑިތީމުގައި ގާއިމުކުރަނީ 17،942،104.31 (ސަތާރަ މިލިއަން ނުވަ ލައްކަ ސާޅީސް ދެހާސް އެއްސަތޭކަ ޕޮއިންޓް ތިރީސް އެއް ރުފިޔާ) ގެ މަޝްރޫއަކާއި ތ. ވަންދޫގައި 20،818،524.86 (ވިހި މިލިއަން އަށްޑިހަ އެއް ލައްކަ އަސާރަ ހާސް ފަސް ސަތޭކަ ސައުވިސް ޕޮއިންޓް އަށްޑިހަ ހަ ރުފިޔާ) ގެ މަޝްރޫއު އެއް ކުރިއަށް ގެންދާނެއެވެ.\nމި މަޝްރޫއުގައި ސަރުކާރާއެކު އެއްބަސްވުމުގައި ސޮއި ކުރައްވާފައިވާ އަޒްރޯވާ މޯލްޑިވްސް ޕްރައިވެޓް ލިމިޓެޑް އާއި ވޯޓަރ އިންޖިނިއަރިންގ ސަރވިސަސް އެފް.ޒެޑް.އީ ގުޅިގެން ތިން ރަށެއްގައި ނަރުދަމާގެ މަސައްކަތް ކުރުމަށް ވަނީ ހަމަޖެހިފައެވެ. އެގޮތުން، ރ. ވާދޫގައި 19،274،086 (ނަވާރަ މިލިއަން ދުއިސައްތަ ހަތްދިހަ ހަތަރު ހާސް އަށްޑިހަ ރުފިޔާ) ގެ މަޝްރޫއަކާއި، ށ. ކޮމަންޑޫގައި 23،535،180 (ތޭވިސް މިލިއަން ފަސްލައްކަ ތިރީސް ފަސް ހާސް އެއސަތޭކަ އަށްޑިހަ ރުފިޔާ) ގެ މަޝްރޫއެއްގެ އިތުރުން ތ. ކަނޑޫދޫގައި 19،260،200 (ނަވާރަ މިލިއަން ދުއިސައްތަ ފަސްދޮޅަސް ހާސް ދުއިސައްތަ ރުފިޔާ) ގެ މަޝްރޫއެއް ކުރިއަށް ގެންދިއުމަށް ވަނީ ހަމަޖެހިފައެވެ.\nމީގެ އިތުރުން، ސްޓޭޓިކް ކޮމްޕެނީ ޕްރައިވެޓް ލިމިޓެޑް އިން ށ. މަރޮށީގައި 35،345،850 (ތިރީސް ފަސް މިލިއަން ތިން ލައްކަ ސާޅީސް ފަސް ހާސް އަށްސަތޭކަ ފަންސާސް ހައެއް ޕޮއިންޓް ސާދަ ރުފިޔާ) ގެ މަޝްރޫއެއް ކުރިއަށް ގެންދިއުމަށް ވަނީ ހަމަޖެހިފައެވެ.


Tourism ministry gai 26 million rufiyaa ge bodethi massathakeh | Mihaaru\nރައީސް އޮފީހުގައި މިރޭ ބޭއްވި ނޫސްވެރިންގެ ބައްދަލުވުމުގައި ކުރީގެ ޓޫރިޒަމް މިނިސްޓަރު އަލީ ވަހީދު ވާހަކަދައްކަވަނީ.-- ފޮޓޯ: ނިޝާން އަލީ/ މިހާރު\nޓޫރިޒަމް މިނިސްޓްރީގައި 26 މިލިއަން ރުފިޔާގެ ބޮޑެތި މައްސަލަތަކެއް\n13 އޯގަސްޓް 2020 - 17:57 45 comments\nމި އަހަރުގެ ޖެނުއަރީން ފެށިގެން ޖޫން މަހުގެ ނިޔަލަށް ޓޫރިޒަމް މިނިސްޓްރީގެ ޓްރަސްޓް ފަންޑުން އެ މިނިސްޓްރީގެ މެންޑޭޓުގައި ނުހިމެނޭ ގިނަ ކަންތައްތަކަށް 26 މިލިއަން ރުފިޔާ ހޭދަކޮށްފައިވާ ކަމަށް އޮޑިޓް އޮފީހުން މިއަދު ބުނެފި އެވެ.\nކޮވިޑާ ގުޅިގެން ޓޫރިޒަމް މިނިސްޓްރީން ކުރި ހަރަދުތަކާ ގުޅިގެން ކޮމްޕްލަޔަންސް އޮޑިޓްގައި ގިނަ ކަންތައްތަކެއް ފާހަގަކޮށްފައިވެ އެވެ. މި އޮޑިޓް ހިންގި މުއްދަތުގައި މިނިސްޓްރީއާ ހަވާލުވެ ހުންނެވީ މިނިސްޓަރު އަލީ ވަހީދެވެ. އެހެން ނަމަވެސް ޖިންސީ ފުރައްސާރައިގެ މައްސަލަތަކެއްގައި ސީރިއަސް ތުހުމަތުތަކެއް ކުރެވުމުން މިދިޔަ ޖުލައި މަހު އޭނާ ވަނީ މަގާމުން ވަކިކޮށްފަ އެވެ.\nއޮޑިޓް ރިޕޯޓުގައިވާ ގޮތުން ސަރުކާރުގައި ވަކިވަކި މުއައްސަސާތަކަކަށް މަތިކޮށްފައިވާ ބައެއް ކަންކަމަށް ޓޫރިޒަމް މިނިސްޓްރީން ހަރަދު ކުރުމަކީ މައްސަލައެއްގެ ގޮތުގައި ފާހަގަކޮށްފައިވެ އެވެ. އެގޮތުން ކުރި ހަރަދުގެ 99 ޕަސެންޓަކީ އެ މިނިސްޓްރީގެ މެންޑޭޓުން ބޭރުން ކޮށްފައިވާ ހަރަދުތަކެވެ.\nމީގެ އިތުރުން މިނިސްޓްރީގެ ޓްރަސްޓް ފަންޑުން ކުރާ ހުރިހާ ހަރަދެއްގެ ހުއްދަދޭނީ ފަންޑުގެ ހިންގާ ކޮމިޓީން ކަމަށްވާ އިރު ކޮވިޑް-19 އާ ގުޅޭގޮތުން ހަރަދުކުރި އެއްވެސް ކަމަކަށް ކޮމިޓީން ހުއްދަ ހޯދައިފައި ނުވާކަން ރިޕޯޓްގައި ފާހަގަކޮށްފައި ވެ އެވެ.\nމިނިސްޓްރީގެ ޒިންމާއިން ބޭރުން ކޮށްފައިވާ ހަރަދުތައް\nއޮޑިޓް އޮފީހުން ބުނީ ވެލާނާ އިންޓަނޭޝަނަލް އެއާޕޯޓާއި ހަނިމާދޫ އަދި ގަން އިންޓަނޭޝަނަލް އެއާޕޯޓަށް އެތެރެވާ ފަރާތްތަކުގެ ހުން ހުރި މިންވަރު ދެނެގަނެވޭނެ ނިޒާމެއް ގާއިމުކުރުމަށް، ތާމަލް އިމޭޖިން ކެމެރާ ސިސްޓަމްތަކެއް ޓޫރިޒަމް މިނިސްޓްރީގެ ހަރަދުގައި ކޮށްފައިވާ ކަމަށެވެ. މީގެ ތެރޭގައި ހިމެނެނީ ޓްރައިޕޮޑްގައި ހަރުކޮށްގެން ބޭނުންކުރާ ހަތް ކެމެރާ އެވެ. މި މަޝްރޫއަށް 2.3 މިލިއަން ރުފިޔާ ހަރަދުވި އެވެ.\nމި މަޝްރޫއުގެ ތެރެއިން ވެލާނާ އިންޓަނޭޝަނަލް އެއާޕޯޓުގައި ތާމަލް އިމޭޖިން ކެމެރާ ހަރުކުރުމަށްޓަކައި 1.9 މިލިއަން ރުފިޔާ ހަރަދުކޮށްފައިވެ އެވެ. މި މަސައްކަތް ސެކިއޯ ސޯސް އިންޓަނޭޝަނަލް އެލްއެލްސީ (އެސްއެސްއައި) އާ ހަވާލުކޮށްފައިވަނީ ބިޑް ކޮމެޓީގެ ލަފާ ނުހޯދަ އެވެ. އަދި އެސްއެސްއައި ފިޔަވައި އެހެން އެއްވެސް ފަރާތަކުން އަގެއް ހޯދައިފައެއް ނުވެ އެވެ.\nދައުލަތުގެ މާލިއްޔަތުގެ ގަވާއިދުގައިވާ ގޮތުން ޕްރޮކިއުމަންޓެއްގެ އަގު 35،000ރ. އާއި 2.5 މިލިއަން ރުފިޔާ އަސް ވުރެ ކުޑަ ނަމަ އެ ކަމެއް ކުރުމަށް ހުއްދަދޭނީ އެ އޮފީހެއްގެ ބިޑް ކޮމިޓީން ނިންމާ ގޮތެއްގެމަތިން، އޮފީހެއްގެ އެންމެ އިސްވެރިޔާ އެވެ.\nޓޫރިޒަމް މިނިސްޓްރީގެ މެންޑޭޓުން ބޭރުން މިފަދަ ކަމެއް ކުރި އިރު މިކަހަލަ މަޝްރޫއެއް ހިންގުމުގައި މިކަމުގެ ތަޖުރިބާ ހުރި ދައުލަތުގެ ކަމާބެހޭ އެހެން އިދާރާތަކާ މަޝްވަރާކޮށް އެ ފަރާތްތަކުގެ ލަފާ ހޯދައިފައި ނުވާ ކަމަށް ވެސް އޮޑިޓް އޮފީހުން ބުނެ އެވެ.\nމީގެ އިތުރުން ކޮވިޑް-19 ގުޅިގެން ބޭނުންވާ ފާމަސޫޓިކަލް ތަކެއްޗާއި، އެހެނިހެން އާލާތްތަކުގެ އިތުރުން ހުރިހާ ވަސީލަތްތަކާ އެކު މޯބައިލް މެޑިކަލް ޓީމެއް ބޭނުންވެއްޖެ ހާލަތަކަށް ބަލައި އެކަން ކުރުމުގައި ވެސް މިނިސްޓްރީން ހޭދަކޮށްފައިވެ އެވެ. މިކަން ވެސް ހަވާލުކޮށްފައިވަނީ ކަނޑައަޅާފައިވާ އުސޫލުތަކާ ހިލާފަށެވެ. އަދި ކަން ހިނގާފައިވާ ގޮތް ނޫން މަންޒަރެއް ލިޔެކިޔުމުން ދައްކަން މަސައްކަތް ކޮށްފައިވާ ކަމަށް އޮޑިޓް އޮފީހުން ތުހުމަތު ކުރެ އެވެ. މި މަސައްކަތް ވެސް ހަވާލުކޮށްފައިވަނީ އެސްއެސްއައި އާ އެވެ.\nއޮޑިޓް އޮފީހުން ބުނީ، އެސްއެސްއައި އާއެކު މިނިސްޓްރީން ސޮއިކޮށްފައިވާ އެއްބަސްވުމަކީ އެސްއެސްއައިގެ މަސްލަހަތަށް ބުރަވާ ގޮތަށް އެކުލަވާލައިފައިވާ އެއްބަސްވުމެއް ކަމަށެވެ. އަދި އެފަދަ ތަކެތި އާންމުކޮށް ފޯރުކޮށްދޭ އެސްޓީއޯ ފަދަ ދައުލަތުގެ ހިއްސާ އޮތް ކުންފުންޏެއް މެދުވެރިކޮށް ތަކެތި ހޯދިނަމަ، ތަކެތީގެ އަގަށްވުރެ އިތުރަށް ދައްކާފާއިވާ 1.8 މިލިއަން ރުފިޔާ ހަރަދު ނުކޮށް ތަކެތި ހޯދުނީސް ކަން ފާހަގަކޮށްފައިވެ އެވެ.\nޓޫރިޒަމް މިނިސްޓްރީން ކުރި ހަރަދުތަކާ ގުޅިގެން ކޮމްޕްލަޔަންސް އޮޑިޓު ރިޕޯޓު\nމީގެ އިތުރުން ނޭޝަނަލް ޑިޒާސްޓާ މެނޭޖްމަންޓުން އެދުނު ވަރަށް ވުރެ އިތުރަށް ތަކެތި ހޯދުމާއި އޭގެ ތެރޭގައި ހިމެނޭ މާސްކުތަކަކީ ވެރިފައިޑް އެޕްރޫވަލް ސެޓްފިކެޓު ހުރި ތަކެތިކަމަށް މިނިސްޓްރީން ފާހަގަކުރި ނަމަވެސް، އެޕްރޫވަލް ސެޓްފިކެޓުގައި އިން މޮޑެލް ނަމްބަރު މިނިސްޓްރީން ގެނައި ތަކެއްޗާ ގުޅޭ އެއްވެސް ލިޔެކިއުމެއްގައި ފެންނަން ނެތް ކަމަށް އޮޑިޓް އޮފީހުން ބުނެ އެވެ.\nމި ހަރަދުތަކުގެ އިތުރަށް ޓޫރިޒަމް މިނިސްޓްރީން، ދުނިޔޭގެ ފެންވަރުގެ ރެސްޕޮންސް އެންޑް ކޯޑިނޭޝަން މެޑިކަލް ޓީމެއް އެކުލަވައިލުމުގެ ގޮތުން ބޭރުން ހަ މެންބަރުންގެ ޓީމެއް ގެނެސްފައިވެ އެވެ. އެ މީހުންގެ ޕްރޮފެޝަނަލް ފީއެއްގެ ގޮތުގައި 7.8 މިލިއަން ރުފިޔާ ހަރަދުކޮށްފައިވެ އެވެ.\nއެ މީހުން ގެނެސްފައިވަނީ އެއް މަހަށް ނަމަވެސް އެ މީހުން ރާއްޖޭގައި ދެ މަސް ދުވަސް ހޭދަކޮށްފައިވެ އެވެ. މީގެ އިތުރުން ޑިޒާސްޓާ މެނޭޖްމަންޓުން އެދިފައިވާ ގޮތަށް މެޑިކަލް ޓީމް އެކުލަވާލާފައި ނުވުމާއި، އެ ޓީމާ ހަވާލުކުރީ ކޮން މަސައްކަތްތަކެއް ކަން ނޭނގުމާއި ކުރި މަސައްކަތްތަކުގެ ރެކޯޑު ވެސް ޓޫރިޒަމް މިނިސްޓްރީން ބަލަހައްޓާފައެއް ނުވެ އެވެ.\nއިތުރު ލިޔުންތައް ޓޫރިޒަމް ޓޫރިޒަމް މިނިސްޓްރީ އޮޑިޓާ ޖެނެރަލް އޮފީސް އޮޑިޓް ރިޕޯޓް އޮޑިޓާ ޖެނެރަލް ހަސަން ޒިޔަތު، އޮޑިޓަ ޖެނެރަލް ސިއްހަތު\nވިލިވަރު ފެސިލިޓީ ހަވާލުކުރުމުގައި މައްސަލަތައް


މަހްލޫފު، ކެމްޕެއިން ކުރުމަށް ލިބުނީ ކުޑަ ފުރުސަތެއް އެކަމަކު ބޮޑު ތަފާތަކުން ކާމިޔާބުކޮށްފި – Hathaavees\nމަހްލޫފު، ކެމްޕެއިން ކުރުމަށް ލިބުނީ ކުޑަ ފުރުސަތެއް އެކަމަކު ބޮޑު ތަފާތަކުން ކާމިޔާބުކޮށްފި\nއެމްޑީޕީ ދާއިރާތަކުގެ އިންތިހާބުގައި މަތި އުތުރު ޕްރޮވިންސަށް ވާދަކުރެއްވި މަހްލޫފް ކެމްޕެއިންގެ ތެރެއިން ---\nސަރުކާރު ހިންގާ މައިޕާޓީ އެމްޑީޕީގެ އެތެރޭގެ އެންމެ ބޮޑު އެއް އިންތިހާބު ކަމަށްވާ ދާއިރާތަކުގެ އިންތިހާބަށް ކުޑަތަން ވެފައި ވަނިކޮށް ވާދަ ކުރެވޭނެ ކަމަށް ނިންމި އަހްމަދު މަހްލޫފު ބޮޑު ތަފާތަކުން މަތި އުތުރު ޕްރޮވިންސް ދާއިރާގެ ރައީސްކަމުގެ މަގާމަށް އިންތިހާބުވެއްޖެއެވެ.\nއެ ދާއިރާގެ ރައީސް ކަމުގެ މަގާމަށް މަހްލޫފު ކުރިމަތިލުމާއެކު އެމްޑީޕީގެ ސެކްރެޓަރީ ޖެނެރަލް ސޮއި ކުރައްވާ މަހްލޫފަށް ފޮނުއްވި ސިޓީއެއްގައި ވިދާޅުވެފައި ވަނީ އެމްޑީޕީ ގައުމީ މަޖިލީހުގައި ވާދަ ކުރުމަށް މަހްލޫފުގެ ޝަރުތު ހަމަ ނުވާ ކަމަށެވެ.\nގައުމީ މަޖިލީހުގެ އިންތިހާބުގައި މަހްލޫފަށް ވާދަ ނުކުރެވޭނެ ކަމަށް އެމްޑީޕީ އިން މަހްލޫފަށް އެންގި ސަބަބަކީ އެންޓި ކޮރަޕްޝަން (އޭސީސީ) ގައި މަހްލޫފުގެ މައްސަލައެއް އޮތް ކަމަށް އެ ކޮމިޝަނުން އެމްޑީޕީ އަށް އަންގާފައި ވާތީއެވެ. އެކަމާއި ގުޅިގެން މަހްލޫފަށް ކަޑަތު ކުރަން ޖެހުނީ އުނދަގޫ އަދި ދިގު ދަތުރެކެވެ. މައްސަލަ އިސްތިއުނާފު ފަނޑިޔާރުންގެ މަޖިލީހަށް ހުށަހެޅިއެވެ. އޭރު އެ މަޖިލީހުން ނިންމީ މަހްލޫފަށް ވާދަ ނުކުރެވޭނެ ކަމަށެވެ. ނަމަވެސް އެ ނިންމުން ނިންމި މަޖިލީހަކީ މުއްދަތު ހަމަވެފައިވާ މަޖިލީހެއް ކަމުން އަލަށް އިންތިހާބުކުރި މަޖިލީހުން މަހްލޫފުގެ މައްސަލަ އަލުން ބަލާ މަހްލޫފަށް ވާދަ ކުރެވޭނެ ކަމަށް ނިންމިއެވެ. އެއީ މި މަހުގެ އަށްވަނަ ދުވަހުއެވެ.\nނަމަވެސް ލިބުނު ކުޑަ ވަގުތުކޮޅުގެ ތެރޭގައި ދާއިރާގެ ހުރިހާ ރަށަކަށް މަހްލޫފު ވަނީ ދަތުރު ކުރައްވާފައެވެ. ބައެއް ރަށްތައް ކޮވިޑްގެ ސަބަބުން މޮނީޓަރިންގައި އޮތުމުން ރަށަށް އެރުމުގެ ފުރުސަތު ނުލިބެއެވެ. އެކަމަކު މިއަދު ބޭއްވި ދާއިރާތަކުގެ އިންތިހާބު މަހްލޫފު ކާމިޔާބު ކުރެއްވީ ބޮޑު ތަފާތަކުންނެވެ.\nގިނަ ރަށްތަކުން މަހްލޫފަށް 80-90 ޕަސެންޓު މީހުން ވޯޓު ދީފައިވެއެވެ. މަތި އުތުރު ޕްރޮވިންސްގައި 32 ރަށެއް ހިމެނެއެވެ.\nމިނިވަންް ޚިޔާލު says:\nމަހްލޫފަކީީ ވަރަށްް މުރާލިބޭފުޅެއްކަންް ސާބިތުު ކޮށްދެއްވައިފިި ތިލިބިލެއްވިި ކުޑަވަގުތުކޮޅުރޭޭ ތިޔަކުރެއްވިި ހިތްވަރާާ ދެއްކެވިސާބުތުކަންް އެއޮތީީ ފެންނަންް މަރުޙަބާާ މިނިސްޓަރމަޙްލޫފްް ހިތްވަރާއިި ސާބިތުކަމަކީކާމިޔާބީގެެ ތަޅުދަނޑިި ކުރިޔަށްކުރިޔަށްް ދެންވެސްް ކުރިޔަށް


School thakuge bandhu mudhdhathu anekkaaves eh hafthaa ah ithurukoffi - AO News\nސްކޫލްތަކުގެ ބަންދުގެ މުއްދަތު އަނެއްކާވެސް އެއް ހަފްތާއަށް އިތުރުކޮށްފިއެވެ.\nމިމުއްދަތުގެ ތެރޭގައި ރާއްޖޭގެ ހުރިހާ ސްކޫލް އަދި ތައުލީމީ މަރުކަޒުތަކުގައި ކިޔަވައިދިނުން މަނާވާނެ ކަމަށާއި، ކޮލެޖު، ޔުނިވަރސިޓީ އަދި ތަމްރީންދޭ މަރުކަޒުތަކުގައި ކިޔަވައިދިނުން މަނާވާނެ ކަމަށް ވަނީ ބުނެފައެވެ.\nމީގެ އިތުރަށް ގެތަކުގައި އަދި އެނޫންވެސް ގޮތްގޮތަށް ހިންގަމުންދާ ޓިޔުޝަން ކްލާސްތަކާއި ގުރްއާން ކްލާސްތައް ހިންގުން މަނާވާނެކަމަށްވެސް ވަނީ ބުނެފައެވެ.\nމިހާރު ފެތުރެމުންދާ ކޮވިޑް-19 އާއި ގުޅިގެން ތައުލީމް ފޯރުކޮށްދޭ ތަންތަން އެންމެ ފުރަތަމަ ބަންދުކުރުމަށް ނިންމައި އެކަން އަންގާފައިވަނީ މާޗް މަހުގެ 11 ވަނަ ދުވަހުއެވެ. އޭގެ ފަހުން ސްކޫލްތަކުގެ ބަންދުގެ މުއްދަތު އިތުރުކުރުމަށް އެންގި، މިއީ ހަތަރުވަނަ ފަހަރެވެ.


Yahoodheen dhidha vihuruvai gunfai jahaifi\nޔަހޫދީން ދިދަ ވިހުރުވައި ގުންފައި ޖަހައިފި\nޔަހޫދީން އިރުމަތީ ގުދުސްގައި ދިދަ ހޫރަމުން ގުންފައި ޖަހަނީ\nޔަހޫދީ އިޒްރޭލުގެ އާންމުން މަގުތަކަށް ނިކުމެ ފަލަސްތީން މީހުންނަށާއި އަރަބީންނަށް ފުރައްސާރަކޮށް ދިދަ ހޫރައިފި އެވެ. މިއީ ފަލަސްތީން ބިންތައް އިސްތިއުމާރުކޮށް އާރެއް ބާރެއް ނެތް ރައްޔިތުންގެ މައްޗަށް އިޒްރޭލުގެ އިސްތިއުމާރީ ބާރުތަކުން 1967 ގައި ވެރިވެގަނެ ގަދަބާރުން ހޯދި ކާމިޔާބީގެ އުފަލުގައި ބާއްވާ ހަރަކާތެެއް ކަމަށް ބުނެވެ އެވެ. މި ހިނގާލުމުގައި ބައިވެރިވާ ކޮންމެ މީހެއްގެ އަގުތައި ޔަހޫދީއެއްކަން ކަށަވަރުކޮށްދޭ އިޒްރޭލު ދިދައެއް އޮންނަން ޖެހެ އެވެ.\nޔަހޫދީން ދިދަ ހޫރަމުން އިރުމަތީ ގުދުސްގައި ގުންފައިޖަހާފައި ވަނީ ފަލަސްތީން އާންމުން އެންމެ ގިނައިން އެއްވެ އުޅޭ ސަރަހައްދުތަކުގަ އެވެ. މި ހަރާތުގައި ބައިވެރިވިހާ ބަޔަކަށް އިޒްރޭލުގެ އިސްތިއުމާރީ ފައުޖުތަކުން ހިމާޔަތް ދީ ރައްކާތެރިކަން އޮތީ ކަށަވަރު ކޮށްދީފަ އެވެ.\nއިޒްރޭލު ނޫސްތަކުން ބުނާ ގޮތުން 5،000 އަށް ވުރެ ގިނަ މީހުން ދިދަ ހޫރުމުގައި ބައިވެރިވި އެވެ. އޭގެ ތެރޭގައި ގާނޫނު ހަދާ މަޖިލީހުގެ މެމްބަރުންނާއި ސިޔާސީ ޕާޓީތަކުގެ ލީޑަރުން ވެސް ހިމެނެ އެވެ.\nމަންޒަރު ދުށް މީހުން މީޑިއާއަށް ކިޔައި ދިން ގޮތުން ޔަހޫދީން މަގުތަކުގައި ދިދައިން ބޭން ޖަހަމުން ގޮވެލިފަތި ގޮވަމުން އަރަބިން ފަނާ ކުރަން ގޮވާފައިވެ އެވެ. އަދި މިހަރަކާތް އެންމެ ފުރިހަމަ ގޮތުގައި ހިންގުމަށް އިޒްރޭލުގެ އިދާރާތަކުގެ ވަރަށް ބޮޑަށް އެއްބާރުން ދީފައި ވެއެވެ.\nގުދުސް އެއްބައިވަންތަ ކުރަން ގޮވާލާ މި ހަރަކާތް އެންމެ ފުރަތަމަ ބާއްވަން ރާވާފައި އޮތީ މެއި 10 ވަނަ ދުވަހު އެވެ. އެހެން ނަމަވެސް އިޒްރޭލުން ގާޒާއަށް ދެމުން ގެންދިއަ ހަމަލާތަކާ ހެދި ހިނގާލުން ބޭއްވޭ ގޮތް ނުވީ އެވެ.\nއަނެއްކޮޅުން ބެންޖަމިން ނަތަންޔާހޫގެ ބޮޑުވަޒީރު ކަމުން ދުރުކުރަން އިދިކޮޅު އަށް ޕާޓިއަކުން އާ ސަރުކާރެއް އެކުލަވާލަން ކުރާ މަސައްކަތްތަކާ ހެދި ވެސް މި ހަރަކާތަށް މަޑުޖެހުން އޮތީ އައިސްފަ އެވެ. ޔަހޫދީންނަށް ދިދައާއެކު ބޭންޖަހަން ހުއްދަދީފައި މިވަނީ އާ ބޮޑުވަޒީރު، ނަފުތާލީ ބެނެޓްގެ ވެރިކަމަށް ރަނގަޅަށް އިރު ވެސް ނާރާއިގެން އުޅެނިކޮށެެވެ.\nނަފުތާލީ ބެނެޓްގެ ކޯލިޝަން ސަރުކާރުގައި ހިމެނޭ ޔުނައިޓެޑް އަރަބް ލިސްޓްގެ ހަތަރު މެމްބަރުން މިހަރަކާތާ ދެކޮޅެވެ. މިއީ އިޒްރޭލުގެ އަރިބިންގެ ހިއްސާ އޮންނަ ޕާޓީއަކަށް ވާތީ މިކަމުގެ ބިރުވެރިކަން ބޮޑުވަޒީރު ބެނެޓަށް އޮންނާނެ އެވެ.\nއިޒްރޭލުން ޔަހޫދީންނަށް ދިދަ ހިފައިގެން ހިނގާލަން ހުއްދަދީފައި އޮތްއިރު މަސްޖިދުލް އަގްސާ ސަރަހައްދަން ވަނުން ފަލަސްތީން މީހުންނަށް ވަނީ މަނާ ކޮށްފަ އެވެ. މި ހަރަކާތަށް ދެކޮޅުހަދާ ފަލަސްތީން މީހުންނާ ދެކޮޅަށް އިޒްރޭލު ފުލުހުން ރަބަރު އުންޑަ އާއި ލަޓިބުރިން އަނިޔާކުރުމުގެ ސަބަބުން ހޮސްޕިޓަލުގައި ފަރުވާދޭން ޖެހޭ ވަރަށް 17 މީހަކު ޒަހަމްވެފައިވާ ކަމަށް ފަލަސްތީން ރެޑް ކްރެސެންޓުން ބުނެ އެވެ.\nފަލަސްތީން އިޒްރޭލް ގުދުސް + ހަމާސް\n"އަލްޖަޒީރާ ނޫސްވެރިޔާ މަރާލި ސަބަބު ބަލަންޖެހޭ"


France ge molhu hadhiyaakuree hoholhaigai thaashivee kudhinnah | Mihaaru\nފްރާންސްގެ މިޑްފީލްޑަރު ޕައުލް ޕޮގްބާ. --ފޮޓޯ: އޭއެފްޕީ\nފްރާންސްގެ މޮޅު ހަދިޔާކުރީ ހޮހޮޅައިގައި ތާށިވީ ކުދިންނަށް\n11 ޖުލައި 2018 - 11:11 1 comment\nސެއިންޓް ޕީޓާސްބާގް (ޖުލައި 11) – ފީފާ ވޯލްޑް ކަޕުގެ ސެމީ ފައިނަލުގައި ރޭ ބެލްޖިއަމް އަތުން 1-0 އިން ފްރާންސް ހޯދި މޮޅު، ތައިލެންޑުގެ ހޮހޮޅައެއްގައި ތާށިވީ ޖޫނިއާ ފުޓްބޯޅަ ޓީމަށް، ފްރާންސްގެ މިޑްފީލްޑަރު ޕައުލް ޕޮގްބާ ހަދިޔާކޮށްފި އެވެ.\nތައިލެންޑުގެ ތަމް ލުއާން ހޮހަޅައިގައި ތާށިވި 12 ކުދިންނާއި ކޯޗު ސަލާމަތް ކުރުމަށް ހިންގި ނުރައްކާ އަދި އުނދަގޫ މަސައްކަތް ކާމިޔާބުކަމާ އެކު އިއްޔެ ވަނީ ނިންމާލައިފަ އެވެ.\n"މި ކާމިޔާބީ ހައްގުވާނީ މިއަދުގެ ބަތަލުންނަށް. ތިކުދިންނަށް ސާބަސް، ހާދަ ހިތްވަރުފަދައޭ،" ޕޮގްބާ ޓްވީޓްކުރި އެވެ.\nވައިލްޑް ބޯސްގެ ފުޓްބޯޅަ ޓީމުގެ ކުޅުންތެރިން ހޮހޮޅައިގައި މިދިޔަ ޖޫން މަހުގެ 23 ވަނަ ދުވަހު ތާށިވީ ފުޓްބޯޅަ ޕްރެކްޓިހަށް ފަހު ވަދެ އުޅެނިކޮށް، ވާރޭވެހި ފެންބޮޑުވުމުންނެވެ. އެ އެ ކުދިން ހަފުތާއެއް ފަހުން ފެނުނުއިރު، ސަލާމަތްކުރެވުނީ އިންތިހާ ދަރައިގެ ނުރައްކާ ބޮޑު އުނދަގޫ އޮޕަރޭޝަނަކަށް ފަހު އެވެ. އެ ކުދިން ސަލާމަތްކުރި ޓީމަށް ތައުރީފް އޮހޭ ފަދައިން، އެ ހާލަތުގައި އެ ކުދިން ކުރި ހިތްވަރަށް ވެސް އެތައް ބަޔަކު އަންނަނީ ތައުރީފް އޮއްސަމުންނެވެ.\nފީފާގެ ރައީސް ޖިއާނީ އިންފަންޓީނޯ ވަނީ އެ ކުދިންނަށް ވޯލްޑް ކަޕް ފައިނަލް މެޗު ބެލުމަށް ރަޝިއާ އަށް އައުމުގެ ދައުވަތު ދެއްވައިފަ އެވެ. އެކަމަކު ސިއްހީ ހާލަތު ތަންނުދޭތީ މިވަގުތު އެކަން ކުރެވެން ނެތެވެ.\nފަހުން ފީފާ އިން ބުނީ އެ ޖަމިއްޔާ އިން އެންމެ ސަމާލުކަންދޭނީ މި އޮޕަރޭޝަނުގައި ހަރަކާތްތެރިވި އެންމެންނަށް ސަލާމަތް ސިއްހަތަކަށް ކަމަށާއި ފީފާގެ އެހެން އިވެންޓަކަށް އެ ކުދިންނަށް ދައުވަތު ދިނުމަށް ބަލަމުން އަންނާނެ ކަމަށެވެ.\nއެ ކުދިން ހޮހޮޅައިގައި ތާށިވިއިރު ތިބި ފުޓްބޯޅަ ކިޓުގަ އެވެ. އިނގިރޭސި ޖާޒީގައި އެއް ކުއްޖަކު ހުރިއިރު ރެއާލް މެޑްރިޑުގެ ޖާޒީއެއްގައި ވެސް ކުއްޖަކު ހުއްޓެވެ. ވޯލްޑް ކަޕުގެ ދެ ވަނަ ސެމީގައި މިރޭ ކްރޮއޭޝިއާއާ ދެކޮޅަށް ނުކުންނަ އިނގިރޭސި ޓީމުގެ ޑިފެންޑަރު ކައިލް ވޯކާ ވަނީ އެ ކުދިންނަށް ޖާޒީ ހަދިޔާކުރަން ބޭނުންވާ ކަމަށް ބުނެފަ އެވެ. މީގެ އިތުރުން ވެސް އެތައް ކުޅުންތެރިންތަކެއް ވަނީ އެ ކުދިން ސަލާމަތްވީތީ ހިތްހަމަޖެހުމުގެ ޝުއޫރުތައް ފާޅުކޮށްފަ އެވެ.\nއިތުރު ލިޔުންތައް ތައިލެންޑްގެ ހޮހަޅައިގައި ކުދިންތަކެއް ތާށިވުން


ADK Ah Vure Bodu Agu Hushahelhi India Kunfunyakah Project Eh Dhin Massala Balaidheyn Edhijje - Vaguthu\nއޭޑީކޭއަށް ވުރެ ބޮޑު އަގު ހުށަހެޅި އިންޑިއާ ކުންފުންޏަކަށް ޕްރޮޖެކްޓެއް ދީފި\n1 އަހަރު ކުރިން ( ސެޕްޓެމްބަރު 25, 2019 )\nފިނޭންސް މިނިސްޓްރީން އެމްބިއުލާންސްތަކެއް ހޯދަން ބިޑަށް ހުޅުވާލި ފުރުސަތުގައި، ބޮޑު އަގު ހުށަހެޅި އިންޑިއާ ކުންފުންޏަކުން އެ ބިޑް ކާމިޔާބުކުރި މައްސަލަ ބަލައިދިނުމަށް އޭޑީކޭ ޖެނެރަލް ޓްރޭޑިން އިން އެދިއްޖެއެވެ.\nއެ ބިޑް ކާމިޔާބުކޮށްފައި ވަނީ "މޯހަން މުއްތާ" ކުންފުނިންނެވެ. އެ ކުންފުނިން އެ ބިޑް ކާމިޔާބުކޮށްފައި ވަނީ، އޭޑީކޭއިން ބީލަން ހުށަހެޅި އަގަށްވުރެ ބޮޑު ކޮށް ބީލަން ހުށަހަޅައިގެންނެވެ. އެހެންވެ އެ ކަން ބަލައިދިނުމަށް އެދި އޭޑީކޭ ޖެނެރަލް ޓްރޭޑިން ވަނީ ފިނޭންސް މިނިސްޓްރީ އަށާއި ރައްޔިތުންގެ މަޖިލީހުގެ މާލިއްޔަތު ކޮމެޓީއަށް ސިޓީއެއް ފޮނުވާފައެވެ.\nއޭޑީކޭއިން ފޮނުވި އެ ސިޓީގައި ބުނެފައި ވަނީ ފިނޭންސް މިނިސްޓްރީން 15 އެމްބިއުލާންސް ހޯދަން ދެ ފަހަރު އިއުލާނު ކުރުމުންވެސް އޭޑީކޭއިން ބީލަން ހުށަހެޅި ކަމަށެވެ. އަދި އޭޑީކޭ އިން ބުނެފައި ވަނީ، އެ ބިޑް ކާމިޔާބު ކުރި ކުންފުނި ކަމަށްވާ މޯހަން މުއްތާ އިން އެ ބިޑް ކާމިޔާބު ކުރި އަގަށްވުރެ، ކުޑަކޮށް އޭޑީކޭއިން ބިޑް ހުށަހެޅި ކަމަށެވެ.\nއޭޑިކޭއިން ބުނީ، މޯހަން މުއްތާ ކުންފުނިން ބީލަން ހުށަހެޅި އަގަކީ އޭޑީކޭއަށް ވުރެ ހަތްލައްކަ އަށްޑިހަހާސް އެއްސަތޭކަ އަށްޑިހަ ރުފިޔާ ބޮޑު އަގެއް ކަމަށެވެ.\nއެހެންވެ މޯހަން މުއްތާ އިން ބިޑް ކާމިޔާބު ކުރުމަކީ ކަންބޮޑުވާ ކަމެއް ކަމަށް އޭޑީކޭގެ ސިޓީގައި ވެއެވެ. އަދި މިގޮތަށް ކަންތައް ދިމާވާނަމަ މުސްތަގުބަލްގައި މިރާއްޖޭގެ އިގްތިސާދަށް ގެއްލުންވުމީ ހަގީގަތެއް ކަމަށް އޭޑީކޭގެ ސިޓީގައި ވެއެވެ.\nސަލްމާގެ ގަޔަށް ލޭ އެެޅުން މެދުކެނޑުމެއްނެތި ކުރި - އޭޑީކޭ\nއޭއެފްސީ ކަޕުގެ މެޑިކަލް ޕާޓްނަރަކަށް އޭޑީކޭ\nރަމަޟާންމަހުގެ އިނާޔަތުގެ ފައިސާ މިމަހުގެ 8ގެ ކުރިން ދޭން އަންގައިފި\nސެޕްޓެމްބަރު 25, 2019 18:46\nއޭޑީކޭ އިން އެބުނީ ރަނގަޅު ވާހަކަ އެކެވެ.\nސެޕްޓެމްބަރު 25, 2019 18:49\nޒީރޯ އިންޑީޢަން ޕޮލިސީ\nސެޕްޓެމްބަރު 25, 2019 18:50\nފިނޭންސް މިނިސް ޓަރުގެ ޖީބަށް ވަންނަ ބަޔާ އެކު އެއީ\nސެޕްޓެމްބަރު 25, 2019 19:06\nމީ އިންޑިޔާ އުނގަށްއެރި އޮތްސަރުކާރެއް\nސެޕްޓެމްބަރު 25, 2019 20:35\nމީޒީރޯޓޮލެރަންސް އަދި ކޮރަޕްޝަން ފުރީ ސަރުކާރެއް. މިސަރުކާރުން ތިކަހަލަކަމެއްނުކުރާނެ. ތިކަހަލަ ކަންތައް ކުރާނީ ޔާމީން ސަރުކާރުން. މިހާރުމިވާގޮތް ރައްޔިތުންނަށް އެބައެނގޭބާ ބަޖެޓްހުސްވާގޮތް މިހާރު އެބައެގޭދޯ.\nކޮބާ ހީވޭ ކަމެއްހެން. މުޅިޤައުމު އިންޑިއާ އަށް ދީ ހުސްކޮށްފި. މިދެން ކިހާ ބޮޑު ކަމެއް.\nސެޕްޓެމްބަރު 25, 2019 19:19\nއައްނިގެ ކޮރަޕްޓް ސަރުކާރު ނިމޭއިރު ރާއްޖެވެސް އޮންނާނީ\nހުސްވެފައެވެ އޭގެ ކޮޅުމަތި މިވަނީ ފެންނަން ފަށާފައެވެ\nރައްޔިތުންނަށް މިވަނީ ޅައެއްޗެއް އެޅިފައެވެ އަވަހަށް މިކަމުން މިންޖުވާން ވީއެވެ.\nސެޕްޓެމްބަރު 25, 2019 19:47\nއިގްތިސޯޯދަށް ގެއްލުންވަނީ ބިޑްނުލިބުނީމަތަ؟؟ ނޫނީ އަތްނުފޯރާވަރަށް ބޮޑު އަގުގަ ދިވެހިރައްޔިތުން އަތުން އޭޑީކޭއިން ފައިދާ ނެގީމަތަ؟؟ ދުވާލަކަށް މިލިއަނަކަށްވުރެ މާގިނައިން އޭޑީކޭއަށް ވަދޭ. އެވަރުންވެސް ހިދުމަތުގެ އަގު ކުޑަކުރާކަށްނުވޭބާ؟؟ ރިސެޕްޝަންގަވެސް އެއްވެސް ކުއްޖަކު ހަރެއްނުލާ. ސަބަބެއް އޮންނާނެތާ.\nސެޕްޓެމްބަރު 25, 2019 20:00\nއަގު އެއްކިބާގަ އޮއްވާ ތި އިންޑިޔާއިން ގެންނަ ވެހިކަލް ބޮޑައްވައްތަރުވާން އުޅޭނީ ދަނގަނޑު ބާޖަކާ. ރާއްޖޭގެ އާންމު މާރކެޓުން އޭގެ ސްޕެއަރވެސް ނުލިބޭނެ.\nސެޕްޓެމްބަރު 25, 2019 20:21\nތިޔަ މައްސަލަ ހުށަހަޅަން ޖެހެނީ އެންޓި ކޮރަޕްޝަން ކޮމިޝަނަށް މަޖިލީހަށް ހުށަހެޅިއަސް ވާނެ ކަމެއް ނޯންނާނެ ބިޑް ބާތިލް ކުރުމުގެ ބާރެއް ނޯންނާނެ އެބާރު އޮންނާނީ އެންޓިކޮރަޕްޝަން ކޮމިޝަނަށް އަންހެނުން ބާރު ވެރިކުރުވަން މުޅި ކޮމިޝަނުގައި އަންހެނުން ބާރަށް މީހަކު ފޮޑިއެއް ޖެހިޔަސް ބިރުން މައްސަލަ މިހާރުފައިލް ކުރާނީ.... ފިރިމީހާ އަށް ކިޔަމަން ވުމުގެ ގޮތުން އޭނާ އެކަން ނުބަލަން ބުންޏަސް މިހަރު އެތަނުންވެސް މައްސަލަ ނުބެލޭނެ މިއީ ބާރު ވެރިކުރުމަކީ.... ،މައްސަލަ ބެލެނެ ތަނެއް ނޯންނަނެ މުޅި ގައުމުގައި ފިނޭންސް މިނިސްޓަރުގެ ބާރު މީރާ ވެސް މިހާރު އޭނާ އަންގާ ގޮތަކަށް ގަވާއިދު ހަދަން ގާނޫނު ހެދީ މިއީ ގުޑް ގަވަރ ނަންސް ތޯ\nސެޕްޓެމްބަރު 25, 2019 20:59\nކޮއްކޯ އިންޑިއާ ފުރަތަމަ ޕޮލިސީ ގެ ދަށުން އިންޑިއާ ގެ ކުންފުނިތަަކަށް ދީފާ ބާކީއޮތިއްޔާމު ދިވެހިންނަށް ލިބޭނީ،މިއީ އިންޑިޔާ ގެ މައި ސަރުކާރުން ހިންގާ މޯޑީޖީގެ ސްޓޭޓް ސަރުކާރެއް.\nސެޕްޓެމްބަރު 26, 2019 05:13\nޢިންޑިއާއިން އެހީދީފަވަނީ މ މިކަހަލަ ހުރިހާ ކަމމ މަކަށް ރިޢާޔަތް ކޮށްފަޔޭ ހުރިހާ މ ަމސައްކަތެއް އިންޑިއާ އަށް ދޭގޮތަށް ވެނު މަސް ވެނަށް ހޮހޯ މިއޮތީވާ ސަރުކާރެއް\nއިންިހާބު ވަގަށް ނަގަށް ބުއްދާ ދިން ވަގު ފައިސާގެ އަގު ދެނީ. މީ ވެންމަސް ވެނަށް ކާންދީފަ ސިޔާދަތު ވަގަށް ނެގުން\nސެޕްޓެމްބަރު 25, 2019 21:08\nމަނަދޫ އިންޖީނުގެއަށް ތެޔޮސަޕްލައި ކުރަންވެސް ހަވާލުކުރީ ތިޔަގޮތަށް ކުޑައަގެއް ހުށައަޅާފަ އޮއްވާ އެމްޑީޕި އަށް ސަޕޯޓްކުރާ ޕާޓީމީހާއަށް\nސެޕްޓެމްބަރު 25, 2019 21:24\nސެޕްޓެމްބަރު 25, 2019 21:55\nއޭޑީކޭ ން ހުށަހެޅި ބިޑްގަ ސަރުކާރުގެ ކަމާބެހޭފަރާތްތަކަށް ދޭންޖެހޭ ކަމިސަން ހިމެނިފައިނެތުމުން ކުޑަވީ .މޯހަން މުއްތާ ކުންފުނިން ހުށަހެޅި ބިޑް ބޮޑުވީ އިންޓަނޭސަނަލް އެގްރީމަންޓްގަ ސޮއިކުރާފަރާތަށް ދޭންޖެހޭ 2.5 % ގެ ކަމިސަން ބިޑްގަ ހިމެނިފަިއޮތުމުން އެފައިސާ ނުދޭގޮތަށް ހަމަޖެހިއްޖެނަމަ ބިޑް އޭޑީކޭ އަށް ވުރެ ކުޑަވެސް ވެދާނެ ތޯއްޗެއް ؟\nސެޕްޓެމްބަރު 25, 2019 22:11\nގެރިމޯދީ އިންޑިއާ ރުޅިއައިސްދާނެތީ. ތިއޮތީ ވިކިހުސްވެފައި. އިންޑިއާ ޖަޒީރާ ރާއްޖެ ސަރުކާރުގެ އިންޑިއާ ފަސްޓް ޕޮލިސީގެ ދަށުން.\nސެޕްޓެމްބަރު 25, 2019 22:41\nރާއްޖެ އެތެރެކުރާ ކާނާވެސް މޯހަން މުއްތާ. ބޮޑުހިލަވެސް މޯހަން މުއްތާ. މަގުތައް ހެދުންވެސް މޯހަން މުއްތާ. ފެނާއި ނަރުދަމާވެސް މޯހަން މުއްތާ. އެމްބިއުލާންސް ވެސް މޯހަން މުއްތާ. ޕެނަޑޯލްގުޅަވެސް މޯހަން މުއްތާ. މަޖިލީހުގައާއި ސަރުކާރުވެސް މޯހަން މުއްތާ. ކުރިއަށްއޮތް ދުވަސްތަކުގައި ދިވެހިންނަށް ދަރިން ހޯދައިދޭނީވެސް މޯހަން މުއްތާ. މީވަރަށް ވާހަކަ.\nސެޕްޓެމްބަރު 25, 2019 23:30\nމޯހަން މިކިޔާ ކުންފުންނަކީ އެމްޑީޕީ ސަރުކާރަށް ވައްކަން ކޮށްދޭ ކުންފުނި\nސެޕްޓެމްބަރު 25, 2019 23:35\nމާޒީގަ ކެރަފާއާ މާޒީގަ ސިއްކަ މުއްސަނދި ވިގޮތް ބައްލަވާލައްވާ ހަގީގީ ވަގުން އައިސް މިތިބީ މިސަރުކާރު ތެރޭގަ.\nސެޕްޓެމްބަރު 26, 2019 05:38\nއެމްޑީޕީގެ ސިޔާސަތު ގައުމުގެ ދަތަނި 50 ބިލިޔަން ރަށްޔިތުން ފެލުން ސަޅިއެއްނު\nސެޕްޓެމްބަރު 26, 2019 06:01\nއެހެންނުވާނީ މިހާރުގެ ޕޮލިސީއަކީ އެންމެފުރަތަމަ އިންޑިޔާ އޭ.\nސެޕްޓެމްބަރު 26, 2019 07:42\nސެޕްޓެމްބަރު 26, 2019 07:45\nއެނގިހުރެ މިބުނަނީ. ދާދި ފަހަކުން ސަރުކާރުން އިއުލާނުކުރި އެތައް ކޮންސްޓްރަކްޝަން މަސައްކަތްތަކެއް ކުރަން އަތޮޅުގެތޭގައި. އޭގައިވެސް އެހުރިހާ މަސައްކަތެއް ހަވާލުކުރީ އެންމެދަށް އަގު ހުށަހެޅި ކުންފުންޏަކަށް ނޫން. އެމައްސަލަ ފެންމަތިކުރުވީމަ ދެންނެވީ ފިނޭންސްއިން ފުރަންޖެހޭ ފޯމެއް (ބޭންކް ސްޓޭޓްމަންޓް ހުށަހެޅީމޭ ބުނާ ފޯމެއް) ނުހުށަހަޅައިގެނޯ. އެކަމު ބިޑްތައް ކަނޑާ ހުޅުވީރު އެވާހަކައެއް ނުދަންނަވާ. ބޭންކު ސްޓޭޓްމަންޓްތައްވެސް ހުރީ ހުށަހަޅާފައި. ބަރާބަރަށް މާކްސްވެސް ދިން. މާފަހުން ކޮންމެވެސް ކަމެއް އީޖާދުކޮއްފަ ވަކިބަޔަކަށް މަސައްކަތްތައް ދޭން ކުރާ ކަންތައް. ތެދުވެރިކަން ކޮބައިތޯ؟ އިޙްލާސްތެރިކަން ކޮބައިތޯ؟ ދިވެހިންގެ އާދަތޯ މީ؟ އެތައްލައްކަ ރުފިޔާއެއް ސަރުކާރަށް ގެއްލުން ކޮންމެ ޕްރޮޖެކްޓަކުން. ގައިމު އެންމެދަށުން އަގުހުށަހެޅި ކުންފުންޏަކީ އެތައް މެގަ ޕްރޮޖެކްޓް މުޅިރާއްޖޭގައި ހިންގާ ހިންގަމުންދާ ފަރާތެއް. ދެން؟ ލަނޑަޔާވާނީ ލަނޑަޔާ. އަބަދުވެސް މަށަށް ކޯއްޗެއްތޯ ވިސްނަނީ ހެނދުނު ހޭލާގޮތައް.\nސެޕްޓެމްބަރު 26, 2019 08:13\nމިއީ ޒީރޯ ތޮލެރަސްއަކީ . ފޫގަޅައިގެން ނިކުތްއިރު މީހުން ހީކުރާނީ ހަމަ އެބުނިހެން ބަލަގަ އިންޑިޔާއަށް ނުދީ ކީއްކުރާނީ އެނޫން ގޮތެއް ނެތް ދަށުވެ ނިމިފައި. ސުންޕާ ސަރުކާރު.\nސެޕްޓެމްބަރު 26, 2019 08:19\nރައީސް ސޯލިހު ވިދާޅުވެފައިވޭ މިސަރުކާރުން ގެންގުޅޭނީ އިންޑިޔާއަށް އެންމެއިސްކަންދޭ ސިޔާސަތުކަމަށް. އެހެންވެ އެސިޔާސަތުގެ ދަށުން ބިޑް އެދިޔައީ. އިންޑިޔާ ބަޔަކު ބައިވެރިވެއްޖެ ކަމެއް ދިވެހިންނަކަށް ނުލިބޭނެ. އެހެޔޮ ހިލޭކޮށްދޭން ބުންޏަސް.\nސެޕްޓެމްބަރު 26, 2019 09:09\nއޭޑީކޭއިން ސަރުކާރުގެ ބިންތައް ދީފައިވާ އުސޫލުތައް ބަަލަންޖެހޭ\nއޭޑީކޭ އިން ސަރުކާރުގެ ހޮސްޕިޓަލުގައި ހިންގާ ގެސްޓްހައުސް އަކީ މަޖުބޫރީ ބަލިމީހާ އަތުން މުޅި ރާއްޖޭގެ ހުރި އެއްމެ އަގުބޮޑު ގެސްޓް ހައުސް ވެސް ނުނަގާ ވަރު،\nސަރުކާރުން އެތަން ނަގަންޖެހޭ އަދި ފެންވަރު ރަނގަޅު ބޭރުގެ ބަޔަކާ ހޮސްޕިޓަލް ހިންގަން ދޭންޖެހޭ.\nސެޕްޓެމްބަރު 26, 2019 09:58\nމިހެން މިކަން ވާނަމަ ދެރަކަމެއް! ގައުމުގެ އިގްދިސޯދަށް އަސަރުކުރާނެ! ކޮރަޕްޝަން އަދި ނާޖާއިޒު ގޮތުގައި މިކަހަލަ ކަންތައްތައް ގައުމުގައި ހިނގަމުންދާނަމަ! އިންޑިޔާ ސަރުކާރުން ރާއްޖެއަށް 1.5 ބިލިއަން ރުފިޔާގެ ލޯނެއް ވަނީ ދީފަކަމަށް ބުނާތީ އަޑުއިވޭ! ސަރުކާރުގެ ތެރެއިން ބުނަނީ ކްރެޑިޓް ފެސިލިޓީއެއްގެ ގޮތުގައި މިޢަދަދަށް ފައިސާ އިންޑިޔާއިން ފޯރުކޮށް ދީފައޭ ވަނީ!! ކްރެޑިޓް ފެސިލިޓީއަކީ ހަމަ ލޯނު!! އިންޓަރެސްޓާއެކު ދައުލަތުން އަނބުރާ ދައްކަންޖެހޭނެ! މިހާރު މިވާގޮތަކީ އިންޑިޔާއިން ސަރުކާރަށް މިލޯނު ފޯރުކޮށްދީފަ އިންޑިޔާގެ އެކި ކުންފުނިތަކުން މިރާއްޖޭގައި ހިންގާ އެކިއެކި ޕްރޮޖެކްޓްތަކަށް ކުރިމަތި ލައިގެން މިފައިސާކޮޅު މިގެންދަނީ މިގޮތަށް! ނުވަތަ ބޮޑެތި ޑީލްތަކެއްގެ ތެރެއިން ފައިސާ ކޮޅު ދަމައިގަންނަނީ! މިއީ ރާވައިގެން އެމީހުންގެ ސަރުކާރުންވެސް ކުރުވާކަމަކާ ވައްތަރީ ބޮޑަށް! މިހެން ހެދީފަ ހުރިހާ ފައިދާއެއް އިންޑިޔާއަށް! އެއީ މިގައުމަށް ކްރެޑިޓް ފެސިލިޓީއޭ ކިޔާފަ އިންޓްރެސްޓާއެކު ދިން ބޮޑު ލޯނުގެ ފައިސާ އަނބުރާ އެމީހުންނަށް ލިބުމާ އެމީހުންގެ ކުންފުނިތަކުން އެފައިސާ ކޮޅު މިރާއްޖެއިން ބޭރުކުރުން! އަދި އެގައުމުގައި ހުރި އެންމެ ރަގަނޅުނޫން ފެންވަރު ދެރަ މުދާ މިގައުމަށް ބޭރުކުރުން! އެގައުމަށް ބަރޯސާވެ އެމީހުންގެ ވަކިތައް މިރާއްޖޭގައި ހިއްޕުން! މިއީ ވަރަށްބޮޑަށް ރާވައިގެން އެމީހުންވެސް ހިންގާ "ޖަރީމާ"އެއް!! އަޅުގަނޑުމެންނަކީ އަމިއްލަ އެދުމުން ފޯވެފައިތިބި ބައެއްކަން އެމީހުން ދަނޭ! ގައުމިއްޔަތުކަމެއް ގައުމީ ލޯތްބެއް މީ އަހަރެމެންތެރޭ ފައިސާގެ ކުރިމަތީ ހަމަ އޮންނަ އެއްޗެއް ނޫންކަންވެސް އެމީހުން ދަނޭ! އެހެންވީމަ ވަގުތާއި ޙާލަތުގެ ބޭނުން "ހިޔަޅު" ހިފާނެ ނޫންތޯ؟\nސެޕްޓެމްބަރު 30, 2019 09:41\nމިސަރުކާރު ކޮށްފިއްޔާ ކޮރަޕްސަނަކަށް ނުވާނެ. ޒީރޫ ކޮރަޕްސަނޭކ ކިޔައިގެން ސަތޭކަޕަސެންޓް އިންޑިޔާ އަށް ވިކިފަ. މީދެންބޮޑުވަރެއް. މީ އިންޑިޔާ އުނގަށްއެރި އޮތްސަރުކާރެއް . އަދިވެސް ބޮޑުނުނާ ސަރުކާރެއް. އިންޑިޔާވެފަ. އަދިވެސް އަމިއްލައަށް ކަންކަންކުރަންނޭގޭ..


އައިޖީއެމްއެޗުން ރޯދަމަހު ޚިދުމަތްދޭ ގަޑިތައް އައިޖީއެމްއެޗުން ރޯދަމަހު ޚިދުމަތްދޭ ގަޑިތައް\nއައިޖީއެމްއެޗުން ރޯދަމަހު ޚިދުމަތްދޭ ގަޑިތައް\nއައިޖީއެމް ހޮސްޕިޓަލުން ރަމަޟާންމަހު ޚިދުމަތްދޭ ގަޑިތައް އެހޮސްޕިޓަލުން ޢާއްމުކުރައްވައިފިއެވެ.\nޕީއެސްއެމް ނިއުސްއަށް މަޢުލޫމާތު ދެއްވަމުން އައިޖީއެމް ހޮސްޕިޓަލުގެ މީޑިއާ ހެޑް މުޙައްމަދު މުފީދު ވިދާޅުވީ ޚިދުމަތްދޭ ގަޑިތަކަށް ބަދަލު ގެނައީ އެހެން އަހަރުތަކެކޭވެސް އެއްފަދައިން މިއަހަރުވެސް ރަމަޟާންމަހު އެންމެ ފުރިހަމަ ޚިދުމަތެއް ޢާއްމުނަށް ފޯރުކޮށްދިނުމަށްކަމަށެވެ.\nއެހެނިހެން މަސްމަހުގައި ސްޕެޝަލިސްޓުންގެ ޚިދުމަތް އިރު އޮއްސި6ޖެހުމާ ހަމައަށް ދިންނަމަވެސް ރަމަޟާންމަހު ސްޕެޝަލިސްޓުންނަށް ދެއްކުމަށް ހެނދުނު 9އިން ހަވީރު 4އާ ހަމައަށް ޚިދުމަތްދެމުން ގެންދަނެކަމަށެވެ.\nހޮސްޕިޓަލުން ހޯދާ ޚިދުމަތްތަކުގެ ތެރޭގައި ލެބޯރެޓަރީގެ ޚިދުމަތް ދިނުމަށް ހަމަޖެހިފައިވަނީ ހެނދުނު 8އިން ހަވީރު5ޖެހުމާހަމައަށެވެ. އަދި ކެމުގެ2ގަޑިއިރު ފަހުން ހަދަންޖެހޭ ޓެސްޓްތައް ހެދުން ރޭގަނޑު 8އިން ފެށިގެން 10 ޖެހުމާ ހަމައަށް ކުރިއަށް ގެންދާނެކަމަށް އައިޖީއެމްއެޗުން މަޢުލޫމާތުދެއްވައެވެ.\nމީގެއިތުރުން އަލްޓްރާސައުންޑް ސްކޭން ހެދުން ރޯދަމަހު ކުރިއަށްގެންދާނީ ހެނދުނު 9އިން ހަވީރު4ޖެހުމާހަމައަށް ކަމަށާ ސީޓީ ސްކޭ ހެދުން އޮންނާނީ ހެނދުނު 9އިން މެނދުރު 1 ޖެހުމާ ހަމައަށްކަމަށް އެހޮސްޕިޓަލުން މަޢުލޫމާތުދެއްވައެވެ. އަދި އެކްސްރޭ ނެގުމާއި އެމްއާރްއައިގެ ޚިދުމަތް ދޭނީ ހެނދުނު9އިން ރޭގަނޑު9އަކަށްކަމަށް އައިޖީއެމް ހޮސްޕިޓަލުން ވިދާޅުވެއެވެ.\nއީސީޖީގެ ޚިދުމަތް ޢާއްމު މަސްމަހު ރޭގަނޑު ދިންނަމަވެސް ރޯދަމަހު އެޚިދުމަތް ދިނުމަށް ހަމަޖެހިފައިވަނީ ހެނދުނު 9އިން މެނދުރު ފަހު3ޖެހުމާހަމައަށެވެ. އަދި ފިޒިއޮތެރަޕީގެ ޚިދުމަތް މިހާރު ދިނުމަށް ހަމަޖެހިފައިވަނީ ހެނދުނު 9އިން ހަވީރު4ޖެހުމާހަމައަށެވެ. އަދި ޖެނެރަލް އޯޕީޑީގެ ޚިދުމަތް ހެނދުނު 11އިން ހަވީރު5އަކަށް އަދި ރޭގަނޑު 7:30 އިން މެންދަމު 1 ގަޑި ތިރީހަށް ކުރިއަށް ގެންދިޔުމަށްވަނީ ހަމަޖެހިފައެވެ.\nއައިޖީއެމް ހޮސްޕިޓަލުން ވިދާޅުވީ ރޯދަމަހު ސްޕެޝަލިސްޓުންނަށް ދައްކާ ގަޑިތަކާއި ހޮސްޕިޓަލުން ދޭ ޚިދުމަތްތަކުގެ ގަޑިތައް މަދުވިނަމަވެސް ކުއްލި ޙާލަތްތަކުންގައި މަސައްކަތްކުރާނެ ޑޮކްޓަރުންނާއި އިމަރޖެންސީގެ ޚިދުމަތްތައް 24 ގަޑިއިރު ލިބޭނެކަމަށް އެހޮސްޕިޓަލުން މަޢުލޫމާތުދެއްވައެވެ.


Stelco In Baeh Hidhumaiythah Online Koh Dhenee - Vaguthu\nސްޓެލްކޯއިން ފޯރުކޮށްދެމުން އަންނަ ބައެއް ހިދުމަތްތައް އޮންލައިންކޮށް ދިނުމަށް ނިންމާފައިވާ ކަމަށް އެ ކުންފުނިން މިއަދު ބުނެފިއެވެ.\nސްޓެލްކޯ އިން ބުނީ ކޮވިޑް-19 އާ ގުޅިގެން އެ ކުންފުނިން ދޭ ބައެއް ހިދުމަތްތައް ހުއްޓާލަން ޖެހިފައިވާ ކަމަށެވެ. އަދި ކުރިއަށް އޮތީ ރޯދަ މަހަށް ވުމާ އެކު، ރައްޔިތުންނަށް ބޭނުންވާ މުހިންމު ބައެއް ހިދުމަތްތައް އޮންލައިންކޮށް ދިނުމަށް ނިންމާފައިވާ ކަމަށް ވެސް ސްޓެލްކޯ އިން ބުންޏެވެ.\nއެ ކުންފުނިން ބުނި ގޮތުގައި އޮންލައިންކޮށް ދޭ ހިދުމަތްތަކުގެ ތެރޭގައި ހިމެނެނީ ބައެއް ފޯމުތައް ހުށަހެޅުމާއި ފައިސާ ދެއްކުމުގެ އެންމެހައި ހިދުމަތެކެވެ.\nސްޓެލްކޯ އިން މިހާރު ވެސް އެ ކުންފުނީގެ ބައެއް ހިދުމަތްތައް އޮންލައިންކޮށް ފޯރުކޮށްދެއެވެ. އަދި މާލެ ސަރަހައްދުގައި ދިރިއުޅޭ ރައްޔިތުންނަށް އީމެއިލް މެދުވެރިކޮށް ވެސް ބައެއް ހިދުމަތްތަކަށް އެދުމުގެ ފުރުސަތު ވަނީ ހުޅުވާލައިފައެވެ.\nމީގެއިތުރުން އަތޮޅުތެރޭގެ އެ ކުންފުނިން ހިންގަމުން އަންނަ އންޖީނުގެތަކުން ދެމުން އަންނަ ހިދުމަތްތައް ފޯރުކޮށްދިނުމަށްޓަކައި ކޮންމެ ހަފްތާއެއްގެ ހޯމަ އަދި ބުރާސްފަތި ދުވަހުގެ ހެނދުނު 10:00 އިން ފެށިގެން މެންދުރު ފަހު 15:00 އާއި ހަމައަށް އިންޖީނުގެތަކުން ހިދުމަތް ދެމުން ގެންދާނެ ކަމަށް އެކުންފުނިން ވަނީ ވިދާޅުވެފައެވެ.\nސްޓެލްކޯ އިން ވަނީ ކޮންމެހެން ބޭނުން ނުވާ ހިދުމަތްތައް މި ދަނޑިވަޅުގައި ލަސްކޮށްލުމަށް އިލްތިމާސްކޮށްފައެވެ. އަދި ބިލަށް ފައިސާ ދެއްކުމަށް އެ ކުންފުނީގެ އޮފީސްތަކަށް ދިނުމުގެ ބަދަލުގައި ވެބްސައިޓާއި އެޕްލިކޭޝަން އިން މެދުވެރިކޮށް ކުރިއަށް ގެންދިއުމަށް ވެސް އެ ކުންފުނީގެ އިއުލާންގައި ވަނީ އެދިފައެވެ.\nސްޓެލްކޯ އިން މީގެ ހަފްތާއެއްހާ ދުވަސް ކުރިން ވަނީ އެކުންފުނީގެ ކަސްޓަމަރުންގެ ތެރެއިން ފޯނު ބިލް ކުންފުންޏަށް ދީފައިވާ ފަރާތްތަކަށް އެސްއެމްއެސްއެއްގެ ޒަރިއްޔާއިން ކަރަންޓު ބިލް ފޮނުވުމަށް ނިންމައިފައެވެ.\nސްޓެލްކޯގެ އިތުރުން އެހެން ބައެއް ކުންފުނިތަކުން ވެސް ދަނީ ކޮންމެހެން ދޭން ޖެހޭ ހިދުމަތްތައް ނޫން އެހެން ބައެއް ހިދުމަތްތައް މެދު ކަނޑާލައި، އޮންލައިންކޮށް ބައެއް ކަންކަން ކުރެވޭނެ އިންތިޒާމް ހަމަޖައްސައިފައެވެ.\nމިހާރު ފެތުރެމުން އަންނަ ކޮވިޑް-19 އާއި ގުޅިގެން އެންމެންގެ ރައްކާތެރިކަން ކަށަވަރު ކުރުމުގެ ގޮތުން ކަމާ ބެހޭ އިދާރާތަކުން އަންނަނީ މީހުން އެއްވެ ނޫޅުމަށާއި ކޮންމެހެން ކުރަން ޖެހޭ ކަމެއްގައި ފިޔަވައި ބޭރަށް ނުނިކުތުމަށް އިލްތިމާސްކޮށްފައެވެ. މީހުން މަގުމަތީގައި އުޅެމުންދަ މިންވަރު ކޮންޓްރޯލް ކުރުމަށް ފުލުހުންވެސް މިހާރު ދަނީ މާލެ ސަރަހައްދުގެ މަގުތައް މަތީގައި އުޅެމުންދާ މީހުން ގެއަށް ފޮނުވަމުންނެވެ.\nޙިދުމަތް ދޭނެ މޮޅުގޮތްގޮތް ކިޔަނީ ! މިފަހަރު ބިލްތަކުން ޑިސްކައުންޓް ދޭނަމޭ ކިޔާފަ ނުދެވުންއިރު ، ބިލް އައއއޢީ 30 މާރިޗްގައި ، މުއްދަތު ހަމަވނީ 1އޭޕްރީލްގައި ، ކިހާ ހެޔޮ


"ލިޓްލް މާމެއިޑް" އަށް ހެލީ ބެއިލީ\nޑިޒްނީން ކުރިން ގެނެސް ދީފައިވާ ބައެއް އެނިމޭޓެޑް ފިލްމުތަކުގެ ލައިވް-އެކްޝަން ވާޝަންތައް ގެނެސް ދިނުމުގެ ފޯރީގައި، މި ލިސްޓަށް "ލިޓްލް މާމެއިޑް" އިތުރުކޮށް، އޭގެ ލީޑް ބަތަލާއަށް ހެލީ ބެއިލީ ހަމަޖައްސައިފި އެވެ.\nދުނިޔޭގެ އެންމެ ޝަރަފުވެރި ފިލްމީ އެވޯޑް ކަމަށްވާ އޮސްކާގެ 92 ވަނަ އެޑިޝަނަށް ތައްޔާރުވަމުން އަންނަ އިރު، މި ފަހަރުގެ އެކެޑެމީން އިންޑިއާގެ ހަ ފަންނާނަކަށް ވެސް ވޯޓް ދިނުމުގެ...\nހޮލީވުޑުން ވަރުގަދަ ޓްރެއިލާތަކެއް\nވަރުގަދަ އަންހެން ކެރެކްޓާތަކެއް އުޅޭ "ޗާލީޒް އެންޖެލްސް" އަކީ ބެލުންތެރިންގެ މެދުގައި ވަރަށް ބޮޑު މަގުބޫލު ކަމެއް ހޯދި ފިލްމުތަކެވެ.\nޝާލޮކް ހޯމްސްގެ ރޯލަށް ހެންރީ ކެވިލް\nޝާލޮކް ހޯމްސްގެ ކެރެކްޓާ މީގެ ކުރިން ވެސް ބެލުންތެރިން ސްކްރީނުގައި އެތައް ފަހަރަކު ތަޖުރިބާކޮށްފައި ވާނެ އެވެ. މި ކެރެކްޓާ ފެންނާނެ އިތުރު ފިލްމެއް ގެނެސްދޭން އަނެއްކާވެސް އަންނަނީ ތައްޔާރުވަމުންނެވެ. މި ފަހަރު އެހެން އެކްޓަރަކާ އެކީގަ އެވެ.\nކްރިސްގެ ބަދަލުގައި "އިންފިނިޓް" ވޮލްބާގަށް\nމިދިޔަ ފެބްރުއަރީ މަހު އެކްޓަރު ކްރިސް އިވަންސް ސޮއިކުރި ޕެރަމައުންޓް ޕިކްޗާޒްގެ އެކްޝަން ތުރިލާ "އިންފިނިޓް" މާކް ވޮލްބާގަށް ހުށަހަޅައިފި އެވެ.\n"ދަ ޕްރޮމް" ގައި މެރީލް އާއި ކިޑްމަން\nވަރުގަދަ ތަރިންތަކެއް އެއް ފިލްމަކުން ފެނުމަކީ އަބަދުވެސް ބެލުންތެރިން ވަރަށް ޝައުގުވެރިވާ ކަމެކެވެ. ނެޓްފްލިކްސް އިން މިހާރު އަންނަނީ ހޮލީވުޑްގެ އޭ-ލިސްޓް ދެ ބަތަލާ އަކު ހިމަނައިގެން ފިލްމެއް ހަދަން ތައްޔާރުވަމުންނެވެ.\nނޯލަންގެ "ޓެނެޓް" އަށް ރެކޯޑް ބަޖެޓެއް\nއެސްޓޯނިއާގައި މިހާރު މަންޒަރުތައް ނަގަމުން އަންނަ މަޝްހޫރު ޑައިރެކްޓަރު ކްރިސްޓޮފާ ނޯލާންގެ އާ ފިލްމު "ޓެނެޓް" ގެ ބަޖެޓަކީ 225 މިލިއަން ޑޮލަރު ކަމަށް ރިޕޯޓްތައް ބުނެފި އެވެ.\nބްރަޔަން ސިންގާ އަށް "ރެޑް ސޯނީ" ވެސް ގެއްލިއްޖެ\nމީގެ ދެ އަހަރު ކުރިން ޑައިރެކްޓަރު ބްޔަރަން ސިންގާގެ މައްޗަށް ކުރި ޖިންސީ ގޯނާގެ ތުހުމަތާ ގުޅިގެން އޭނާ އަށް އަނެއްކާ ވެސް އިތުރު ފިލްމެއް ގެއްލިއްޖެ އެވެ.\nހޮލީވުޑަށް އިތުރު އަންހެން ޑައިރެކްޓަރެއް\nއަންހެން ޑައިރެކްޓަރުންނާއި ފިލްމު ހެދުމުގެ އެކި މަސައްކަތްތަކުގައި އަންހެނުން ހިއްސާވާ މިންވަރު ދަށްވާ ވާހަކަ އަކީ ހޮލީވުޑްގައި އާންމުކޮށް ބަހުސް ކުރެވޭ މައްސަލައެކެވެ. އެކަމަކު...\n"ޖޭމްސް ބޮންޑް" ސީރީޒްގެ 25 ވަނަ ފިލްމުގެ ޝޫޓިން ފެށި ފަހުން މީޑިއާތަކުގައި އެންމެ ބޮޑަށް މިހާތަނަށް ދެކެވިފައި ހުރީ ޝޫޓިން ތެރޭގައި ދިމާވެފައިވާ ހިތާމަވެރި ހާދިސާތަކުގަ ވާހަކަ އެވެ....\nޑިޒްނީގެ ދަށުން ހިންގާ ޕިކްޒާ އިން އަންނަ އަހަރު ގެނެސްދޭން ނިންމާފައިވާ ދެވަނަ އެނިމޭޓެޑް ފިލްމު "ސޯލް" ރިލީޒްކުރާ ތާރީހު އިއުލާންކޮށްފި އެވެ.\nއެޗްބީއޯގެ ސިލްސިލާ "ގޭމް އޮފް ތުރޯންސް" ގެ ފީކަޅާ 8 ވަނަ ސީޒަނުން ނިންމާލާފައިވާ އިރު، ފޭނުން ތިބީ ވަރަށް ހިތްހަނުޖެހިފަ އެވެ. އަދި ފަހު ސީޒަނާ ދެކޮޅަށް އެކި ކަހަލަ މަސައްކަތްތައް...\n"ހަންގާ ގޭމްސް" ގެ އާ ވާހަކަ؛ 64 އަހަރު ކުރި\nސުޒާން ކޮލިންސް، ތިން ބަޔަކަށް ގެނެސްދިން ކާމިޔާބު ވާހަކަ "ދަ ހަންގާ ގޭމްސް" އަށް ފިލްމުތައް ވެސް ހަދައި، ބޮޑު ތަރުހީބެއް ހޯދާފައި ވަނިކޮށް، މި ސީރީޒްގެ އާ ވާހަކައެއް ނެރެން ތައްޔާރުވެއްޖެ އެވެ.\nލިއޮނާޑޯ އަށް ހުށަހެޅި ފިލްމު ކޫޕާ އަށް\nމިދިޔަ އަހަރު އެން މޮޅު ފިލްމުގެ އޮސްކާ އެވޯޑް ހޯދި ޑައިރެކްޓަރު ގްލިމޯ ޑެލް ޓޯރޯގެ ފިލްމު "ދަ ޝޭޕް އޮފް ވޯޓާ" ގެ ފޮލޯއަޕެއްގެ ގޮތުގައި ހަދާ "ނައިޓްމެއާ އެލީ" ލިއޮނާޑޯ ޑި ކެޕްރިއޯ އަށް ހުށަހަޅާފައި ވަނިކޮށް، ފިލްމުގެ ބަތަލުގެ ރޯލް މަޝްހޫރު އެކްޓަރު ބްރެޑްލީ ކޫޕާ އަށް ވެސް ހުށަހަޅައިފި އެވެ.\n"ހިލްބިލީ އެލެޖީ" ގެ ކާސްޓަށް ފްރެއިޑާ\n"ސްލަމްޑޯގް މިލިއަނާ" އިން ވިދައިލުމަށް ފަހު، ހޮލީވުޑްގައި މަސައްކަތް ކުރަމުން އަންނަ އިންޑިއާގެ ބަތަލާ ފްރެއިޑާ ޕިންޓޯ ނެޓްފްލިކްސްގެ "ހިލްބިލީ އެލެޖީީ" ގެ ކާސްޓާ ގުޅިއްޖެ އެވެ.\nއެނިމޭޓެޑް ފިލްމުތަކަށް ލޯބިކުރާ މީހުންނަށް ޑިޒްނީގެ "ފްރޯޒަން" އަކީ ވަރަށް ހާއްސަ ފިލްމެކެވެ. ދެހާސް ތޭރައިގައި ގެނެސް ދިން ފިލްމުގެ ދެވަނަ ބައި ބެލުންތެރިންނާ ހަމައަށް އަންނާކަށް...\n"ފާސްޓް 9" އަށް ޖޯން ސީނާ ސޮއިކޮށްފި


"Tom & Jerry" mi faharu aslu meehunnaa eku | Mihaaru\n"ޓޮމް އެންޑް ޖެރީ" މި ފަހަރު އަސްލު މީހުންނާ އެކު\n19 ނޮވެމްބަރ 2020 - 07:41\nބެލުންތެރިން ހެއްވާލުމުގައި ދެ ވަނައެއް ނެތް މަޝްހޫރު ދެ ކެރެކްޓާ ކަމަށްވާ ޓޮމް އާއި ޖެރީގެ ވާހަކަ ކިޔައިދޭ ލައިވް-އެކްޝަން/އެނިމޭޓެޑް ކޮމެޑީ ފިލްމުގެ ޓްރެއިލާ ދައްކާލައިފި އެވެ.\nއެނިމޭޓެޑް ކެރެކްޓާތަކާ އެކު އަސްލު އެކްޓަރުންގެ މަސްހުނި ކާސްޓަކާ އެކު ހަދާފައިވާ މި ފިލްމަކީ ވޯނާ ބްރަދާސް އިން އަންނަ އަހަރުގެ މާޗް5ގައި ސިނަމާތަކަށް ގެންނަން ތާވަލުކޮށްފައި އޮތް ފިލްމެކެވެ. އޭގެ ކުރިން "ޓޮމް އެންޑް ޖެރީ" ގެ ޓްރެއިލާ އިން އުފާވެރިކަން ގެނެސްދޭނެ އެވެ.\nޓިމް ސްޓޯރީ ޑައިރެކްޓްކޮށްފައިވާ ފިލްމުގެ ކާސްޓުންގެ ތެރޭގައި ކޮލިން ޖޮސްޓް، މައިކަލް ޕީނާ، ރޮބް ޑެލަނީ، ކެން ޖިއޮންގް، ކްލޯއީ ގްރޭސް މޮރޭޒް އަދި ޕައްލަވީ ޝްރަދާ ހިމެނެ އެވެ. "ޓޮމް އެންޑް ޖެރީ" އަށް އަޑުއަޅާފައިވާ ފަންނާނުންގެ ތެރޭގައި ވިލިއަމް ހަނާ، މެލް ބްލޭންކް، ފްރޭންކް ވެލްކާ އަދި ޖޫން ފޯރޭ ހިމެނެ އެވެ.\nޓޮމް އަކީ ފްރޭންކެވެ. އަދި ޖެރީ އަކީ ޖޫން އެވެ.\nއަންނަ އަހަރު ސިނަމާތަކަށް ގެންނަ "ޓޮމް އެންޑް ޖެރީ" އަކީ 16 އަހަރު ފަހުން ޓޮމް އެންޑް ޖެރީގެ ފިލްމެއް ސިނަމާތަކަށް އަންނަ ފުރަތަމަ ފަހަރެވެ. އެންމެ ފަހުން ސިނަމާ އަށް އައި ޓޮމް އެންޑް ޖެރީ ފިލްމަކީ 2005 ގެ "ދަ ކަރާޓޭ ގާޑް" އެވެ.\nއިތުރު ލިޔުންތައް ހޮލީވުޑް ޓްރެއިލާ


Ilyas ge "bavathi" mirey\nއިލްޔާސްގެ "ބަވަތި" މިރޭ\nއިލްޔާސް ވަހީދުގެ "ބަވަތީ"ގެ އޮފިޝަލް ޕޯސްޓަރު\nޓީވީ ޕްރޮޑިއުސަރު އިލްޔާސް ވަހީދުގެ ފުރަތަމަ ފީޗާ ފިލްމު "ބަވަތި" މިރޭ ޕްރިމިއާކުރާނެ އެވެ. މިރޭ 8:00 ފެށިގެން "ބަވަތީ" ގެ ރެޑްކާޕެޓް އިވެންޓްކުރިއަށް ގެންދާނެ އެވެ.\nފިލްމުގެ ޕްރޮޑިއުސަރު އިލްޔާސް ބުނީ މިރޭ ފިލްމް ޕްރިމިއާ ކުރަން ބާއްވާ ހަފުލާގައި ފިލްމުގައި ހިމެނޭ ގިނަ ތަރިން ބައިވެރިވާނެ ކަމަށެވެ. އަދި ރެޑްކާޕެޓް އިވެންޓްގައި ފިލްމީ ދާއިރާގައި ހަރަކާތްތެރިވާ ތަރިން ވެސް ބައިވެރިވާނެ ކަމަށެވެ.\n"ބަވަތި" މިރޭ ޕްރިމިއާ ކުުރާއިރު، ފިލްމުގެ ހުރިހާ މަސައްކަތެއް ވަރަށް ފުރިހަމައަށް ނިންމާލެވިފައިވާ ކަމަށް އިލްޔާސް ބުންޏެވެ.\nބަވަތި ބެލުންތެރިންނަށް މިރޭ ގެނެސްދޭނީ އަޅުގަނޑު ބޭނުންވާ ފެންވަރަށް ހުރިހާ ކަމެއް ނިންމާލުމަށްފަހު. އެކަމުގެ ޔަގީންކަން ދެން. އަދި ފިލްމަކީ ބެލުންތެރިންނަށް ކަމުދާނެ ފިލްމަކަށްވާނެ ކަމަށް އުންމީދު ކުރަން\n"އައި ފިލްމްސް" ގެ ފުރަތަމަ ފީޗާ ފިލްމު "ބަވަތި" ލިޔެފައިވަނީ ވެސް އިލްޔާހެވެ. އޭނާ ބުނީ މިއީ ޒުވާން ދެމަފިރިއެއްގެ ދިރިއުޅުމުގައި ދިމާވާ އާދަޔާ ޚިލާފު ކަންތައްތަކެއް ދައްކުވައިދޭ ފިލްމެއް ކަމަށެވެ.\n"ބަވަތި" މި ފިލްމަކީ ދިވެހިންގެ މުޖްތަމައުއާއި ގުޅޭ، ދިވެހި ފިލްމީ އޯޑިއެންސް ބަލާލަން ބޭނުން ކަހަލަ ރަހަތަކެއް ހިމެނިފައިވާ، ތަފާތު ފިލްމަކަށްވާނެކަމުގެ ޔަގީންކަންވެސް ޕްރޮޑަކްޝަން ޓީމުން ވެސް ދެއެވެ. "ބަވަތި"ގެ ފުރަތަމަ ޝޯގެ ޓިކެޓް ވިކި ހުސްވެފައިވާއިރު، އިތުރު ޝޯތަކުގެ ޓިކެޓް ވެސް ދަނީ ވިއްކަމުންނެވެ.\nމޮގާގެ "ނޮވެންބަރު" ޖުލައި6ގައި\n"ނޮވެންބަރު" ގެ "މޫސުން" ކިހިނެތް؟ ހިތްގައިމު ދޯ؟


ދިވެހިރާއްޖޭގެ 44 ވަނަ ޖުމްހޫރީ ދުވަސް ފާހަގަކުރުމަށް އެމް.ޑީ.ޕީ އިން ބޭއްވި ޚާއްޞަ ޖަލްސާގައި ރައީސް މުޙައްމަދު ނަޝީދު މުހާތަބުކުރައްވައިފި. | President Mohamed Nasheed\nދިވެހިރާއްޖޭގެ 44 ވަނަ ޖުމްހޫރީ ދުވަސް ފާހަގަކުރުމަށް އެމް.ޑީ.ޕީ އިން ބޭއްވި ޚާއްޞަ ޖަލްސާގައި ރައީސް މުޙައްމަދު ނަޝީދު މުހާތަބުކުރައްވައިފި.\nދިވެހިރާއްޖޭގެ 44 ވަނަ ޖުމްހޫރީ ދުވަސް ފާހަގަ ކުރުމަށް މޯލްޑިވިއަން ޑިމޮކްރަޓިކް ޕާޓީ އިން ބޭއްވި ޚާއްޞަ ޖަލްސާގައި ރައީސް މުޙައްމަދު ނަޝީދު ބައިވެރިވެވަޑައިގަންނަވާ ތަޤްރީރު ކުރައްވައިފިއެވެ. ރޭ ކާނިވަލު ސަރަޙައްދުގައި ބޭއްވުނު މިޖަލްސާގައި ރައީސް ނަޝީދުގެ ވާހަކަފުޅު ފެއްޓެވީ ދިވެހިރާއްޖޭގެ ޖުމްހޫރީ ދުވަހުގެ ތަހްނިޔާ އާއި ހެޔޮއެދުންތައް ރައްޖޭގެ ހުރިހާ ރައްޔިތުންނަށް އަރިސްކުރައްވަމުންނެވެ.\nމިޖަލްސާގައި މުހާތަބުކުރައްވަމުން އެމަނިކުފާނު ވިދާޅުވީ މިއަދު ރާއްޖެ މިވަނީ ނާޒުކު ފައްތަރެއްގައިކަމަށެވެ. ފުރަތަމަ ފަހަރަށް ރާއްޖޭގައި އުފެދުނު ޖުމްހޫރީ ވެރިކަން، އެއީ ރައްޔިތުންގެ ރުޙުމާއި، ރައްޔިތުންގެ އިޙްތިރާމާއި އަދި ރައްޔިތުންގެ މަސައްކަތުން އުފެއްދެވި ރައްޔިތުންގެ ވެރިކަން މިވަނީ ބަޣާވާތަކުން ބަދަލުކޮށްފައިކަމަށެވެ. އަދި މިހާރު މިރާއްޖޭގައި ހިނގަމުން މިދަނީ ޤާނޫނީ ވެރިކަމެއް ނޫންކަމަށާއި އެވެރިކަން ބަދަލުކުރުމަކީ އަޅުގަނޑުމެން އެންމެ ދިވެހިންގެ ވާޖިބެއްކަމަށެވެ. އެމަނިކުފާނު އިތުރަށް ވިދާޅުވީ ވެރިކަމުގައި މިހާރު ތިއްބެވި ފަރާތްތަކުން އެގެންދަވަނީ އަޅުގަނޑުމެން ރާއްޖޭގެ އިޤްތިޞާދު ދުވަހުން ދުވަހަށް ޙަލާކުކުރައްވަމުންކަމަށެވެ. ދައުލަތަށް ލިބޭ އެއްޗަކަށްވުރެ ދައުލަތުގެ ޚަރަދުތައް ބޮޑުވެ މާލިއްޔަތުދަނީ ފޫނުބެދިކަމަށެވެ. ދައުލަތުގެ ހުރިހާ އާމްދަނީވަނީ ބަޣާވާތް ކުރުމަށް ޚަރަދުކުރައްވާފައިކަމަށާއި އަދި ދައުލަތަށް އާމްދަނީ ލިބޭ އެންމެހާ މަގުތައް ހުއްޓުވާލައްވާ ދިވެހިރާއްޖޭގެ އިޤްތުޞާދު މިވަނީ މަދުވިޔަފާރިވެރިން ކޮޅަކަށްޓަކައި ދޫކޮށްލެވިފައިކަމަށެވެ. ދިވެހި ރައްޔިތުން އުފައްދާފައިވާ ދިވެހި ރައްޔިތުންގެ އެންމެހާ އިޖްތިމާޢީ ރައްކާތެރިކަމުގެ މަސައްކަތްތައް މިދަނީ ރޫޅިގެންކަމަށެވެ. މީގެ ބޭނުމަކީ ރާއްޖޭގެ ރައްޔިތުން ފައިސާގެ ދަތިކަމާއި ހާސްކަމުގެގެތެރޭގައި ބެއްތިއްބުން ކަމަށްވެސް އެމަނިކުފާނު ވިދާޅުވިއެވެ.\n“އަޅުގަނޑުމެންގެ ރާއްޖޭގައި ޑިމޮކްރަޓިކް ވެރިކަމެއް އުފައްދާ އެވެރިކަމުގެ ތެރެއިން އެކަށައެޅި އިޖްތިމާޢީ ރައްކާތެރިކަމުގެ ޕްރޮގްރާމް މިވަނީ ރޫޅާލެވިފައި. މިހާރުމިއޮތް ވެރިކަމުގެ އަމާޒަކަށްވެފައިމިވަނީ ދިވެހިރައްޔިތުންގެ ޤަދަރާއި ޢިއްޒަތް ނަގާލުން. އަދި އެރައްޔިތުންނަކީ އަބަދުވެސް އެހެންބަޔަކަށް ބަރޯސާވެގެން ދިރިއުޅެންޖެހިފައިވާ ބަޔެއްގެގޮތުގައި ބޭތިއްބުން. ބަޣާވަތުން އުފައްދާފައިވާ ވެރިކަން އަޅުގަނޑުމެން ރާއްޖޭގައި ހިނގަމުންމިއަންނަ އައުން ހުއްޓުމަކަށް ގެންނާންމިޖެހެނީ އަޅުގަނޑުމެންގެ ރާއްޖޭގެ ތަރައްޤީއަށްޓަކައި. އިރައްދަފުޅުކުރެއްވިއްޔާ ދިވެހި ރައްޔިތުންގެ ޑިމޮކްރަޓިކް ޕާޓީއިން ކުރަމުންދާ މަސައްކަތް ހުއްޓާލާނީ އެވެރިކަން ބަދަލުކޮށްފައި އެވެރިކަން ރައްޔިތުންގެ ވެރިކަމަކަށް ހަދާފައި.”\nރާއްޖޭގެ ވެރިކަން ގަޑުބަޑުކުރައްވާފައިވާ މިދަނޑިވަޅުގައި އަޅުގަނޑުމެންގެ މާތްވެގެންވާ އިސްލާމްދީންގެ މަތިވެރި އުޞޫލުތަކަށް އަޅުގަނޑުމެންގެ ޒުވާނުންގެ ހިތްތަކުގައި ދަނީ ހިޔަނި އެޅެމުންކަމަށްވެސް ރައީސް ނަޝީދު ވިދާޅުވިއެވެ. ޝޭޙުންގެ ގޮތުގައި ތިއްބަވާ ބޭފުޅުން ސިޔާސީ ބޭނުމަށްޓަކައި އިސްލާމްދީން ހަތިޔާރެއްގެގޮތުގައި ބޭނުންކުރެއްވީތީ އެޒުވާނުންނަށް ވަރަށްބޮޑަށް މަގުއޮޅެމުންދާކަމަށް ވިދާޅުވިއެވެ. ވެރިކަމުގެ އާރާއި ބާރަށްޓަކައި ބަޣާވާތައް ގޮވުމުގައި އިސްލާމްދީންގެ ނަން ބޭނުންކުރެއްވީތީ މިވެރިކަން ބަދަލުކުރުމަކީ އަޅުގަނޑުމެން ދިވެހިންގެ ޤައުމީ ވާޖިބެއްކަމަށް ދެކެވަޑައިގަންނަވާކަމަށްވެސް އެމަނިކުފާނު ވިދާޅުވިއެވެ.\nމީގެ މަހެއްހާ ދުވަސްކުރިން ވަރަށް އަނިޔާވެރިގޮތަކަށް އަވަހާރަކޮށްލެވުނު ރައްޔިތުންގެ މަޖިލީހުގެ އުންގޫފާރު ދާއިރާގެ ޢިއްޒަތްތެރި މެންބަރު ޑރ. އަފްރާޝީމް ޢަލީ އަވަހާރަކޮށްލުމުގެ ޙާދިޘާއާއި ގުޅިގެން އެމަނިކުފާނު ވިދާޅުވީ އެކަމާގުޅޭގޮތުން މިހާރުގެ ސަރުކާރު އިހުމާލުވެފައިވާކަމަށެވެ. މިހާތަނަށް ފުލުހުންދަނީ އެކަމާއި ގުޅިގެން ޑރ. އަފްރާޝީމް އަވަހާރަކޮށްލި ވާހަކަ ނޫން އެހެންހުރިހާ ވާހަކަތަކެއް ދައްކަމުންކަމަށެވެ. މިހާރު ޑރ. އަފްރާޝީމް އަވަހާރަކޮށްލެވުނު ފަހުން ދުވަސްތަކެއް ވެފައިވާއިރު، އެކަމާ ކަންބޮޑުވާ މީހަކު ފެނިވަޑައިނުގަންނަވާ ކަމަށްވެސް އެމަނިކުފާނު ވިދާޅުވިއެވެ. އަދި ފުލުހުންގެ އިސްވެރިންނަށް ޑރ. އަފްރާޝީމްގެ ޤާތިލު ފޮރުއްވަން ނޫޅުއްވުމަށާއި އެކަމާއިގުޅޭ ޙަޤީޤަތްތައް ރާއްޖޭގެ ޝަރުޢީ އިދާރާތަކަށާއި ކޯޓުތަކުގައި އުފުއްލަވާދެއްވާ ޑރ. އަފްރާޝީމްގެ ޤާތިލު އިންސާފު ކުރިމައްޗަށް ގެނެސްދެއްވުމަށްވެސް ގޮވާލެއްވިއެވެ. އަދި މިހާރާއި ޚިލާފަށް އެމް.ޑީ.ޕީގެ ސަރުކާރެއްގައި ޑރ. އަފްރާޝީމް މަރާލި ފަރާތް އިންސާފުގެ ކުރިމައްޗަށް ގެނެސްދޭނެކަމުގެ ޔަޤީންކަންވެސް އެމަނިކުފާނު ދެއްވިއެވެ.\nދިވެހިރާއްޖެގެ މިހާރުގެ ޚާރިޖީ ސިޔާސަތާއި ބެހޭގޮތުން އަލިއަޅުވާލައްވާ ރައީސް ނަޝީދު ވިދާޅުވީ މިރާއްޖޭގައި ބަޣާވަތެއް ކުރުމަށްޓަކައި މިވަނީ އިސްލާމްދީނުގެ ނަމުގައި އާއި ދިވެހި ޤަޢުމިއްޔަތުގެ ނަމުގައި ބޭރު މީހުންނާއި މެދު ނަފްރަތާއި ޙަސަދައާއި ރުޅިވެރިކަން ދިވެހިންގެ މެދުގައި އުފައްދާފަކަމަށެވެ. މިކަމުން ދިވެހިރާއްޖޭގެ ރައްޔިތުން ބޭރުގެ ބޮޑެތި ޤަޢުމުތަކުގެ ޝިކާރައަކަށްވެގެން ދާތަން އައުމަކީ އަޅުގަނޑުމެންގެ ރާއްޖޭގެ ސިޔާސަތުތައް މިއަދު މިސްރާބު ޖަހަމުންދާގޮތުން އަޅުގަނޑުމެންނަށް ފެނިދާނެ މަންޒަރެއްކަމުގައި ވިދާޅުވިއެވެ. ސަރުކާއި ސަރުކާރުގެ ބައިވެރިން އެހިންގަވާ ސިޔާސީ ހަރަކާތްތަކުގައި ގެއްލުން ލިބޭނީ އަޅުގަނޑުމެން ދިވެހި ރައްޔިތުންނަށް ކަމަށްވެސް އެމަނިކުފާނު ހާމަކުރެއްވިއެވެ.\nރައީސް ނަޝީދު އިތުރަށް ވިދާޅުވީ “އަޅުގަނޑުމެންގެ މާމަމެން ނުކުމެ ޑޭވީ މާލެއިން ބޭރުކުރިގޮތަކަށް މިއަދަކު އިންޑިޔާގެ ސަފީރު މާލެއަކުން ބޭރެއް ނުކުރެވޭނެ. ވޯރާ ވިޔަފާރިވެރިނާއި ގުޅޭގޮތުން ކަންކުރިގޮތަކަށް މިއަދަކު ރައްޖޭގައި އުޅޭ ބޭރުމީހުންނާއި މެދު ކަމެއްނުކުރެވޭނޭ. ޖީ.އެމް.އާރް މިރާއްޖެއަކުން ފޮނުވައެއް ނުލެވޭނެ”.\nދިވެހި ސަރުކާރުން ހުޅުލޭ އެއާރޕޯޓް ތަރައްޤީ ކުރުމަށް ދީފައިވާދިނުމާއި ބެހޭގޮތުން އެމަނިކުފާނު ވިދާޅުވީ އެއާރޕޯޓް ތަރައްޤީ ކުރުމަށް ހެދިފައިވާ ކޮންޓްރެކްޓްއަކީ ރާއްޖޭގެ ރައްޔިތުންނަށް ނުހަނު ފައިދާހުރި ކޮންޓްރެކްޓެއްކަމަށާއި ރާއްޖޭގެ ރައްޔިތުންނަށް ވަޒީފާގެ ފުރުޞަތުތަކާއި ތަރައްޤީ އެކޮންޓްރެކްޓްގެ ސަބަބުން ލިބިގެންދާނޭކަމަށާއި 2014 ވަނަ އަހަރު އެއާރޕޯޓްގެ އާޓާރމިނަލް ހުޅުވިގެންދާނޭކަމަށެވެ. އަދި ޖީ.އެމް.އާރް އާއި ދިވެހި ސަރުކާރާއި އެކުގައި ކުރިއަށް އޮތް 25 އަހަރު އެއާރޕޯޓް ހިންގާ މިކަމުން ދިވެހިރައްޔިތުންނަށް ފައިދާހޯއްދަވައި ދެއްވާނޭކަމަށްވެސް އެމަނިކުފާނު އިތުރަށް ވިދާޅުވިއެވެ.\nނިންމަވާލައްވަމުން ރައީސް ނަޝީދު ވިދާޅުވީ ރާއްޖޭގައި މިހާރު ބަޣާވާތަކުން އުފައްދާފައި މިވާވެރިކަން ނިމުމަކަށް ގެންނަންވެއްޖެކަމަށެވެ. އަދި މިވެރިކަން ނިމުމަކަށް ގެނައުމުގެ މަސައްކަތުގައި ރާއްޖޭގެ ރައްޔިތުންނާއިއެކުގައި އެމަނިކުފާނު ދެމިހުންނަވާނޭކަމުގެ ޔަޤީންކަން ދެއްވާކަމަށް ވިދާޅުވެ އަވަސް އިންތިޚާބަކަށް ގޮވާލައްވަމުންނެވެ.\nNovember 14, 2012 / ހަބަރު


Ifaza Niyavy Covid Jehigen Noon: HPA އިފާޒާ ނިޔާވީ ކޮވިޑް ޖެހިގެން ނޫން: އެޗްޕީއޭ – Huvadhoo News Ifaza Niyavy Covid Jehigen Noon: HPA Huvadhoo News\nއިފާޒާ ނިޔާވީ ކޮވިޑް ޖެހިގެން ނޫން: އެޗްޕީއޭ\nކޮވިޑް ބައްޔަށް ފަރުވާ ހޯދަމުންދިޔަ ގއ. މާމެންދޫ، ފުރުކުމާގެ، އައިޝަތު އިފާޒާ ނިޔާވީ ކޮވިޑް ބަލީގައި ނޫންކަމަށް އެޗްޕީއޭއިން މިއަދު ކަނޑައަޅައިފިއެވެ.\nމާލޭގައި ތައުލިމް ހާސިލް ކުރަމުންދިޔަ އިފާޒާ އަކީ ކިޑްނީގެ ބަލި ތަހައްމަލް ކުރަމުންދިޔަ ޒުވާނެކެވެ.\nމީޑީޔާއަށް މައުލޫމާތު ދެއްވަމުން އެޗްޕީއޭގެ އޮފިޝަލަކު ވިދާޅުވީ އިފާޒާ އަކީ ކިޑްނީ މައްސަލައެއް ހުންނަ ކުއްޖެއް ކަމަށާއި އޭނާ ނިޔާވެފައިވަނީ ސިއްޚީ މައްސަލައެއް ދިމާވެގެން ކަމަށެވެ. އެހެންނަމަވެސް އިތުރު ތަފްސީލެއް ދީފައި ނުވެއެވެ.\nއެހެންކަމުން އެމަރަކީ ކޮވިޑްގެ މަރެއް ކަމަކަށް އެޗްޕީއޭއިން ކަނޑައަޅާފައިނުވެއެވެ.\nއެޗްޕީއޭގެ ތަފާސް ހިސާބުތަކުން ދައްކާ ގޮތުގައި ރާއްޖެ އިން މިހާތަނަށް 106،595 މީހުން ކޮވިޑް-19 އަށް ފައްސިވެފައިވާއިރު 265 މީހުން ވަނީ މިބަލީގައި ނިޔާވެފައެވެ. އަދި 98،238 މީހުން ވަނީ މިބަލިން ރަނގަޅުވެފައެވެ. މިވަގުތު ކޮވިޑް ޖެހިފައިވާ މީހުންގެ އަދަދު 8،079 އަށް އަރައެވެ. އަދި އެޑްމިޓްކޮށްފައިވާ މީހުންގެ އަދަދު 40 އަށް އަރައެވެ.


Raees yameenge isthiunaafge dhevana aduehun maadhama ah thaavalukoffi\nރައީސް ޔާމީންގެ އިސްތިއުނާފްގެ ދެވަނަ އަޑުއެހުން މާދަމައަށް ތާވަލުކޮށްފި\n-5days ago0- އައިމިނަތް ނިއުޝާ\nކުރީގެ ރައީސް ޔާމީން ޢަބްދުލްޤައްޔޫމްގެ މައްްޗަށް ކޮށްފައިވާ ޙުކުމް ސުޕްރީމް ކޯޓުގައި އިސްތިއުނާފްކުރުމުގެ ދެވަނަ އަޑުއެހުން މާދަމާއަށް ތާވަލުކޮށްފިއެވެ.\nމި އަޑުއެހުން ތާވަލުކޮށްފައި ވަނީ މާދަމާ ހެނދުނު 9:00 އަށެވެ. މިއަދު ރައީސް ޔާމީންގެ މައްޗަށް ކޮށްފައިވާ ޙުކުމާ ގުޅޭ އިސްތިއުނާފުގެ އަޑުއެހުމުގައި އެމަނިކުފާނުގެ ވަކީލުންގެ ފަރާތުން ވަނީ އިސްތިއުނާފުގެ 22 ނުކުތާއެއް ހުށަހަޅުއްވާފައެވެ.\nސުޕްރީމް ކޯޓުގައި މި މައްސަލަ ބައްލަވަނީ ތިން ފަނޑިޔާރުންގެ ބެންޗަކުންނެވެ. ބެންޗުގެ ރިޔާސަތުގައި އިންނެވީ ފަނޑިޔާރު މަހާޒް ޢަލީ ޒާހިރެވެ. ދެން ތިއްބެވީ ފަނޑިޔާރު ޑރ. އަޒްމިރަލްދާ ޒާހިރުއާއި، ފަނޑިޔާރު ޑރ. މުޙައްމަދު އިބްރާހީމްއެވެ.\nމަނީ ލޯންޑްރިންގްގެ ކުށުގެ ދަޢުވާ އުފުލާފައިވަނީ ގއ.ވޮޑަމުއްލާ ނަމަކަށް ކިޔާ ފަޅުރަށެއް، އެމްއެމްޕީއާރްސީ މެދުވެރިކޮށް ވިއްކައިގެން ލިބުނު އެއް މިލިޔަން ޑޮލަރު، މޯލްޑިވްސް އިސްލާމިކް ބޭންކްގައި ހުުޅުވާފައިވާ ރައީސް ޔާމީންގެ އެކައުންޓަކަށް ޖަމާކުރިކަމުގެ ތުހުމަތުގައެވެ.\nމި ފައިސާ ދެފަހަރެއްގެ މަތިން ފަސް ލައްކަ ޑޮލަރުގެ ޗެކުތަކެއްގެ ގޮތުގައި ޖަމާކޮށްފައިވަނީ އެމްއެމްޕީއާރްސީ ޚިޔާނާތުގައި ބޮޑު ދައުރެއް އަދާކުރި އެސްއޯއެފް ޕްރައިވެޓް ލިމިޓެޑުންކަމަށް ދަށުކޯޓުގައި ދައުލަތުން އުުފުލި ދަޢުވާގައިވަނީ ބުނެފައެވެ.\nމި މައްްސަލަ އާއި ގުޅިގެން ކްރިމިނަލް ކޯޓުން ވަނީ ރައީސް ޔާމީން ފަސް އަހަރަށް ޖަލަށްލުމަށް ޙުކުމްކޮށް، ފަސް މިލިޔަން ޑޮލަރުން ޖޫރިމަނާކުރުމަށްވެސް ނިންމާފައެވެ.


Yaamin verikamah genaumuge masakkathah varubali vumeh neh: Ghassan\n"ޔާމީން ވެރިކަމަށް ގެނައުމުގެ މަަސައްކަތަށް ވަރުބަލި ވުމެއް ނެތް"\nއިދިކޮޅު ލީޑަރު އަދި ކުރީގެ ރައީސް އަބްދުﷲ ޔާމީން އަދި ގުރައިދޫ ދާއިރާގެ މެންބަރު އަދި ޕީޕީއެމްގެ ނާއިބު ރައީސް މުހައްމަދު ޣައްސާން މައުމޫން --\nކުރީގެ ރައީސް އަދި އިދިކޮޅު ލީޑަރު އަބްދުﷲ ޔާމީން އަބްދުލްގައްޔޫމް، 2023 ވަނަ އަހަރު ވެރިކަމަށް ގެނައުމަށް މަސައްކަތް ކުރުމުގައި ވަރުބަލިވުމެއް ނެތި ޕީޕީއެމް ސާބިތުވެ އޮންނާނެ ކަމަށް އެ ޕާޓީގެ ނާއިބު ރައީސް އަދި ރައީސް ޔާމީނަށް ބޮޑުބޭބެ ވިދާޅުވާ ގުރައިދޫ ދާއިރާގެ މެންބަރު މުހައްމަދު ޣައްސާން މައުމޫން ވިދާޅުވެެއްޖެ އެވެ.\n2023 ވަނަ އަހަރު އޮންނަ ރިޔާސީ އިންތިހާބުގައި ކުރީގެ ރައީސް ޔާމީން ވާދަކުރައްވާނެ ކަމަށް އިދިކޮޅު ކޯލިޝަންގެ އިސް ބޭފުޅުން ގެންދަވަނީ ތަކުރާރުކޮށް ވިދާޅުވަމުންނެވެ. އެމަނިކުފާނު މިހާރުވެސް ގެންދަވަނީ ފަސް އަހަރުގެ ޖަލު ހުކުމެއް ތަންފީޒު ކުރައްވަމުންނެވެ. އެ ހުކުމް ބާތިލު ނުކޮށްފިނަމަ އިންތިހާބުގައި ވާދަކުރުމުގެ ފުރުސަތެއް ނޯންނާނެ އެވެ.\nމާފުށީ ޖަލުގައި ތިބި ބައެެއް ގައިދީންނާއި ބައެއް އޮފިސަރުން ކޮވިޑަށް ޕޮޒިޓިވްވުމާއި ގުޅިގެން ޖަލުގައި ހުންނެވި ރައީސް އަބްދުﷲ ޔާމީން މިރޭ ވަނީ ވަގުތީ ގޮތުން ގޭ ބަންދަށް ބަދަލުކޮށްފައެވެ. އެކަމަށް އިޝާރާތް ކުރައްވާ ޣައްސާން ވިދާޅުވީ ރައީސް ޔާމީން ގެއަށް ބަދަލުކޮށް ދެއްވީތީ ދައުލަތުގެ އިދާރާތަކުގެ ވެރިންނަށް ޝުކުރު ދަންނަވާ ކަމަށެވެ.\nޣައްސާން ވިދާޅުވީ ރައީސް ޔާމީންގެ މައްޗަށް ކޮށްފައިވަނީ ނުހައްގު ހުކުމެއް ކަމަށެވެ. އަދި އެމަނިކުފާނު އެ ހުކުމުން ސަލާމަތްވެ 2023 ވަނަ އަހަރު އޮންނަ އިންތިހާބުގައި ވާދަކުރައްވާނެ ކަމަށެވެ.\n"ރައީސް ޔާމީނަށް ހުކުމް ކޮށްފައިވަނީ ނުހައްގުން. އެމަނިކުފާނު މިނިވަންކޮށް 2023 ވަނަ އަހަރު ވެރިކަމަށް ގެނައުމުގެ މަސައްކަތުގައި ވަރުބަލިވުމެއް ނެތި ޕީޕީއެމް ސާބިތުވެ އޮންނާނެ،" ޣައްސާން ވިދާޅުވިއެވެ.\nރައީސް އަބްދުﷲ ޔާމީން ޕީޕީއެމް ޣައްސާން މައުމޫން + ޕީޕަލްސް ނޭޝަނަލް ކޮންގްރެސް - ޕީއެންސީ


JP ge vafudheh UN ge high commisioner aa bahdhalu kohfi\nޖޭޕީގެ ވަފުދެއް ޔޫއެން ހައިކޮމިޝަނަރާ ބައްދަލުކޮށްފި\nޖޭޕީގެ ވަފްދެއް މިއަދު ޕްރިންސް ޒައިދާ އެކު. --\nޖުމްހޫރީ ޕާޓީގެ ވަފްދެއް ޔޫއެން ހައިކޮމިޝަން އޮފް ހިއުމަން ރައިޓްސްގެ ހައިކޮމިޝަނަރު ޕްރިންސް ޒައިދު ބިން ރާދް އަށް ބައްދަލުކުރައްވައިފި އެވެ.\nޖޭޕީގެ ޑެޕިއުޓީ ލީޑަރު އަމީން އިބްރާހިމް މިއަދު ވިދާޅުވީ އެ ބައްދަލުވުމުގައި ޖޭޕީގެ ޕާޓީގެ ލީޑަރު ގާސިމް އިބްރާހީމްގެ މައްސަލަ ބްރީފްކޮށްދީފައިވާނެ ކަމަށެވެ. އަދި ރާއްޖޭގެ ސިޔާސީ މަސްރަހުވެސް ހުލާސާކޮށްދީފައިވާނެ ކަމަށެވެ.\nއަމީން ވިދާޅުވީ ސިޔާސީ ހައްގުތައް ހޯދަން ކުރަމުންދާ މަސައްކަތްތައް ހުއްޓާނުލާނެ ކަމަށެވެ. ޖަލު ހުކުމެއް އިއްވާފައިވާ ގާސިމް އިބްރާހީމް މިހާރު ހުންނެވީ ބޭސްފަރުވާއަށް ސިންގަޕޫރަށް ވަޑައިގެންނެވެ.\nގާސިމްގެ ވަކީލުން ބުނީ ސިންގަޕޫރުގައި ގާސިމް ފަރުވާ ހޯދެއްވުމަށް ކަރެކްޝަން ސާވިސްއިން އެންމެފަހުން ޓްރެވެލް ޑޮކިއުމެންޓް އާ ކޮށްދިނީ އޮކްޓޯބަރު މަހުގެ ދެވަނަ ދުވަހުގެ ނިޔަލަށް ކަމަށެވެ. އެ މުއްދަތު ހަމަވެފައިވާއިރު މިހާރު ގާސިމް އަތުގައި ޓްރެވެލް ޑޮކިއުމެންޓެއް ނެތުމުން އެމަނިކުފާނު ސިންގަޕޫރުގައި ހުންނަވައިގެން ބޭސްފަރުވާގެ ކަންކަން ކުރައްވަން ޖެހެނީ އެ ގައުމުގެ ހާއްސަ ވިސާއެއްގެ ދަށުން ވަރަށް ދަތި އުނދަގުލުގަ ކަމަށެވެ.\nގާސިމަށް ދިން ބޭސް ފަރުވާގެ މުއްދަތު ކަރެކްޝަނުން މީގެކުރިން އިތުރުކޮށްދީފައިވާއިރު އިތުރަށް މުއްދަތު ނުދޭން މިހާރު ވަނީ ނިންމާފަ އެވެ. އަދި ފުލުހުންނާ ގުޅިގެން ގާސިމް ރާއްޖެ ގެނައުމަށް ދަނީ މަސައްކަތް ކުރަމުންނެވެ.\nގާސިމަށް ދިން މުއްދަތު ހަމަވުން ރާއްޖެ ވަޑައިނުގަތީ، ދެ ފަހަރެއްގެ މަތިން އެއާޕޯޓަށް ވަޑައިގަތުމުން ވެސް ފްލައިޓަށް އެރުން މަނާކުރި ކަމަށް ބުނެ އެވެ. މިހާރު ގާސިމް ސިންގަޕޫރު ދޫކުރައްވައި އެހެން ގައުމަކަށް ވަޑައިގަންނަވާފައިވާއިރު ގާސިމްގެ ބަލި ހާލަތާ ގުޅޭ މާބޮޑު ތަފްސީލެއް ވަކީލުން ހާމައެއް ނުކުރެ އެވެ.\nޖިންސީ ގޯނާކޮށްފައި ސަލާމަތްނުވާނެ


Naib minister kan5beyfulhakah dhehvaifi\nނައިބް މިނިސްޓަރުކަން ފަސް ބޭފުޅަކަށް ދެއްވައިފި\nރައީސް ސޯލިހު ކެބިނެޓް ބައްދަލުވުމެއްގައި --\nރައީސް އިބްރާހީމް މުހައްމަދު ސޯލިހް، މިނިސްޓަރުންގެ ނައިބުގެ މަގާމަށް ފަސް ބޭފުޅަކު މިއަދު އައްޔަން ކުރައްވައިފި\nއެގޮތުން ރައީސް ވަނީ ހައުސިން މިނިސްޓްރީއަށް ތިން ނައިބަކު އައްޔަން ކުރައްވާފަ އެވެ. އެފަރާތްތަކަކީ ގަލޮޅު ބަހާރީގެ، ޒުހުރުﷲ ސިޔާދާއި ގަލޮޅު މަތިހުރާ، މުހައްމަދު އާޒިމާއި ޏ. ފުވައްމުލަކު ދިގުވާނޑު ސަވާ، ހާލިޞް ޝަރީފެވެ.\nމީގެ އިތުރުން ޔޫތް މިނިސްޓްރީގެ ނައިބުގެ މަގާމަށް މާފަންނު ޔުނިކޯން، މުހައްމަދު އަޒްމީލް ހަމަޖައްސަވާފައިވާއިރު، އެންވަޔަރަންމަންޓް އެންޑް ކްލައިމެޓް އެޑްވައިޒަރުގެ މަގާމަށް ހެންވޭރު ސުނާރު ހަދީޖާ ނަސީމް ވަނީ ހަމަޖައްސަވާފަ އެވެ، އޭނާވެސް ވެސް އެމަގާމަށް ހަމަޖައްސަވާފައިވަނީ މިނިސްޓަރުގެ ނައިބުގެ ފެންވަރުގައެވެ.\nފަސް ނައިބަކު މިނިސްޓްރީތަކަށް އައްޔަން ކުރައްވާފައިވާއިރު، މިއަދު ވަނީ ސްޓޭޓް މިނިސްޓަރުގެ މަގާމަށް ތިން ބޭފުޅަކު އައްޔަން ކުރައްވާފަ އެވެ. އެބޭފުޅުންނަކީ އެޑިއުކޭޝަން މިނިސްޓްރީގެ ސްޓޭޓް މިނިސްޓަރުގެ މަގާމަށް ފުވައްމުލަކު މާދަޑު، ވެށި، ޑރ. އަބްދުﷲ ރަޝީދު ހަސަނާއި، ހަޔާ އެޑިއުކޭޝަންގެ ސްޓޭޓް މިނިސްޓަރުގެ މަގާމަށް ހއ. ދިއްދޫ ނައިލޯނުގެ، މުހައްމަދު ހާޝިމާއި މިއެންވަޔަރަންމަންޓް މިނިސްޓްރީގެ ސްޓޭޓް މިނިސްޓަރުގެ މަގާމަށް އައްޑޫ ހިތަދޫ ރަށްދެބައިގެ، ޑރ. އަބްދުﷲ ނަސީރެވެ.\nމި ބޭފުޅުންނަށް މަގާމުގެ ފަތްކޮޅު އަރުވާފައިވާ އިރު، މި ސަރުކާރުން އައްޔަން ކުރަން ނިންމަވާފައިވާ ސްޓޭޓް މިނިސްޓަރުންގެ އަދަދު 39 އަކަށް އަރާއިރު، ޑެޕިއުޓީ މިނިސްޓަރުންގެ އަދަދު 50 އަށް އަރައެވެ.\nރައީސް އިބްރާހިމް މުހައްމަދު ސޯލިހު ރައީސް އޮފީސް ހައުސިން މިނިސްޓްރީ


SunOnline: Yaameen ehgadi irah geyah genesfi\nޔާމީން އެއް ގަޑިއިރަށް ގެޔަށް ގެނެސްފި\nމުހައްމަދު މުޒައްޔިން ނާޒިމް 05 Mar 2020, 16:41\nފުލުހުން ބަލަމުންދާ މައްސަލަ އަކާ ގުޅިގެން ކުރީގެ ރައީސް ޔާމީން ފުލުހުންގެ އިދާރާއަށް ހާޒިރުކުރުން -- ސަން ފައިލް ފޮޓޯ/ ފަޔާޒު މޫސާ\nމަނީ ލޯންޑަރިންގެ ދައުވާ ސާބިތުވެފައިވާ ކުރީގެ ރައީސް އަބްދުﷲ ޔާމީން އަބްދުލް ގައްޔޫމު އެއް ގަޑިއިރަށް އެމަނިކުފާނުގެ ގެކޮޅަށް ގެނެސްފި އެވެ.\nމިއަދު ހައިކޯޓުގައި ވަނީ ރައީސް ޔާމީންގެ އިސްތިއުނާފް އަޑުއެހުމެއް ބާއްވާފަ އެވެ.\nރައީސް ޔާމީންގެ ގާނޫނީ ވަކީލުންގެ ޓީމުގައި ހިމެނިވަޑައިގަންނަވާ އާދަމް އާސިފް ޗެނަލް 13 އަށް ދެއްވި އިންޓަވިއުއްގައި ވިދާޅުވީ، ރައީސް ޔާމީން ގެޔަށް ވަޑައިގެންނެވީ އަމިއްލަ އެދިވަޑައިގަތުމަކަށް ކަމަށެވެ. މިކަމާ ގުޅިގެން އާސިފު އިތުރު ތަފްސީލެއް ނުދެއްވަ އެވެ.\nކޮމިޝަނާ އޮފް ޕްރިޒަންސް އަހްމަދު މުހައްމަދުފުޅު މިއަދު "ސަން" އަށް ވިދާޅުވީ، ރައީސް ޔާމީން މިއަދު ހައި ކޯޓުގައި ތާވަލް ކުރި އަޑުއެހުމަށާއި ފުލުހުން ހިންގާ ތަހުގީގަށް މާލެ ގެނެސްފައިވާ ކަމަށެވެ. އަދި މިވަގުތު އެމަނިކުފާނު ހުންނެވީ، ފުލުހުން ހިންގަވާ ތަހުގީގަށް ފުލުހުންގެ ބެލުމުގެ ދަށުގައި ފުލުހުންގެ އިދާރާގައި ކަމަށް ވެސް ވިދާޅުވި އެވެ.\n"އެންމެ ފަހުން ލިބުނު މައުލޫމަތަކީ، ކޯޓުގެ އަޑުއެހުމަށްފަހު ރައީސް ޔާމީން ހުންނެވީ ފުލުހުންގެ ތަހުގީގަށް ފުލުހުންގެ އިދާރާގައި ކަމަށް،" އަހްމަދު މުހައްމަދު ފުޅު ވިދާޅުވިއެވެ.\nމިކަމާ ގުޅިގެން ފުލުހުންގެ ރަސްމީ ބަހެއް އަދި ލިބިފައި ނުވެއެވެ.\nރައީސް ޔާމީން ގެޔަށް ވަޑައިގެންނެވި ވަގުތު އެމަނިކުފާނުގެ ސަޕޯޓަރުން ވަނީ އެ ސަރައްހަދަށް އެއްވެފައެވެ.\nރައީސް ޔާމީން ގެޔަށް ވަޑައިގެންނެވި ވަގުތު ސަޕޯޯޓަރުން އެ ސަރައްހަދަށް އެއްވެފައި --- ސަން ފޮޓޯ/ އަހްމަދު ސައީދު\nއެ ތަހުގީގާ ގުޅިގެން މިދިޔަ ހަފްތާ ހުކުރު ދުވަހު އެމަނިކުފާނު ފުލުހުންގެ އިދާރާއަށްވެސް ހާޒިރު ކުރިއެވެ. އެކަމާ ގުޅިގެން ފުލުނުން ހުކުރު ދުވަހު ނެރުނު ބަޔާނެއްގައި ބުނީ ރައީސް ޔާމީން ފުލުހަށް ހާޒިރު ކުރީ މީގެ ކުރިން އެމަނިކުފާނުގެ މައްޗަށް ތަހުގީގު ކުރެވި ޝަރީއަތް ކުރެވުނު މައްސަލައާ ބެހޭގޮތުން ސުވާލު ކުރުމަށް ނޫން ކަމަށެވެ. އަދި އެމަނިކުފާނާ ސުވާލު ކުރެވުނު މައްސަލަތަކުގެ ހުލާސާއެއް ފުލުހުން ދިނެވެ.\nފުލުހުން ބުނި ގޮތުގައި ރައީސް ޔާމީންގެ މައްޗަށް ތުހުމަތު ކުރެވެނީ، އެމްއެމްޕީއާރްސީގެ ފައިސާއަށް ހިޔާނާތްތެރިވެ، އެ ފައިސާ ލޯންޑާ ކުރުމެވެ. އަދި ކޮރަޕްޝަނުގެ އަމަލުތައް ހިމެނޭ ގޮތަށް ބޭރު ފައިސާ ގަނެދިނުމުގެ ނަމުގައި ދައުލަތުގެ ކުންފުނިތަކުން އެމްއެމްޕީއާރްސީއަށް ފައިސާ ހޯދުމަށް ފަހު އެ ފައިސާއަށް ހިޔާނާތްތެރިވެ އެ ފައިސާ ލޯންޑާކޮށްފައިވާ މައްސަލަވެސް ހިމެނެ އެވެ.\nއެމްއެމްޕީއާރްސީއިން އަމިއްލަ ފަރާތްތަަކަށާއި ކުންފުނިތަކަށް ލޯނުގެ ގޮތުގައި ދޫކޮށްފައިވާ ފައިސާއަށްވެސް ހިޔާނާތްތެރިވެ އެ ފައިސާ ލޯންޑާކޮށްފައިވާ ކަމަށް ތުހުމަތު ކުރެވޭ މައްސަލައެއް ވެސް ހިމެނޭ ކަމަށް ފުލުހުން ބުނެފައިވެ އެވެ.\nއެއީ މީގެ ކުރިންވެސް ރައީސް ޔާމީނު ފުލުހަށް ހާޒިރުކޮށް ސުވާލު ކުރެވުނު މައްސަލަތަކެއް ކަމަށް ފުލުހުން ބުންޏެވެ.\nއޭގެ އިތުރުން އެމްއެމްޕީއާރްސީ މެދުވެެރިކޮށް ރަށެއް ދޫކުރުމުގައި ރިޝްވަތު ނެންގެވި ކަމުގެ ތުހުމަތުވެސް ކުރެވޭކަން ފުލުހުން ހާމަކުރި އެވެ. އެ މައްސަލައަކީ އދ. ފުއްގިރި ނަމަކަށް ކިޔާ ރަށެއް އެމްއެމްޕީއާރްސީ މެދުވެރިކޮށް ދޫކުރުމުގައި މަގާމުގެ ނުފޫޒު ބޭނުންކޮށްގެން ރިޝްވަތުގެ ގޮތުގައި 1.12 މިލިއަން ޑޮލަރު ނަގައި އެ ފައިސާ އަމިއްލަ ފަރާތްތަކާއި ކުންފުނިތައް ބޭނުންކޮށްގެން ލޯންޑާ ކުރި ކަމުގެ ތުހުމަތު ކުރެވޭ މައްސަލައެއް ކަމަށް ބަޔާނުގައި ބުނެ އެވެ.\nދެ ފަނޑިޔާރުން ގާނޫނު މަނާކުރީ ރޯ ނުބައިކޮށް: ޖަމީލް


ސްޕެނިޝް ލީގުގައި ރޭ ބާސެލޯނާ އާއި އެތުލެޓިކޯ މެޑްރިޑް ވާދަކުރި މެޗުން ބާސެލޯނާ ބަލިވެ އެ ޓީމު ޓޭބަލްގެ ދިހަ ވަނައަށް ވެއްޓިއްޖެ އެވެ. ރޭ އެތުލެޓިކޯގެ ދަނޑުގައި ކުޅުނު މެޗުން ބާސެލޯނާ ބަލިވީ 0-1 އިންނެވެ.\nމިޙާތަނަށް ލީގުގައި ބާސެލޯނާއިން އަށް މެޗު ކުޅެފައިވާއިރު އެ ޓީމަށް ލިބިފައިވަނީ އެންމެ 11 ޕޮއިންޓެވެ. އެތުލެޓިކޯ އިން ރޭ ހޯދި މޮޅާއެކު އެ ޓީމު ވަނީ ޓޭބަލްގެ ދެވަނައަށް އަރައިފަ އެވެ. ޓޭބަލްގެ އެއްވަނައިގައި އެއް މެޗު އިތުރަށް ކުޅެގެން ރެއާލް ސޮސިއެޑާޑް އޮތް އިރު ދެވަނައިގައި އެތުލެޓިކޯ އޮތީ ޖެހި ގޯލުގެ ތަފާތުންނެވެ. ބާސެލޯނާ އާއި ޓޭބަލްގެ އެއްވަނައިގައި އޮތް ރެޢާލް ސޮސިއެޑާޑް އާ ދެމެދު ނުވަ ޕޮއިންޓްގެ ފަރަގެއް އެބަ އޮތެވެ.\nރޭގެ މެޗުގައި އެތުލެޓިކޯ އިން ޖެހި ހަމައެކަނި ލަނޑު މެޗުގެ ފުރަތަމަ ހާފު ނިމެން އުޅެނިކޮށް ކާމިޔާބުކުރީ ބެލްޖިއަމްގެ ޔަމިކް ކަރަސްކޯ އެވެ. މި ލަނޑު ކަރަސްކޯ ކާމިޔާބުކުރީ ބާސެލޯނާ ހާފުގެ މެދަކާ ހިސާބުން ލިބުނު ބޯޅައެއް ގޯލުގެ ތެރެއަށް ފޮނުވާލައިގެންނެވެ.\nރޭ އެތުލެޓިކޯ އަތުން ބާސެލޯނާ ވީ ބައްޔަކީ ލީގުގައި މިފަހަރު އެޓީމުން ތަޖުރިބާކުރި ތިންވަނަ ބައްޔެވެ. އަނެއްކޮޅުން އެތުލެޓިކޯ ރޭ ހޯދި މޮޅާއެކު އެޓީމުން މި ސީޒަނުގައި ބަލިނުވެ ދަމަހައްޓަމުން އަންނަ ރެކޯޑް ވަނީ އިތުރަށް ދިގުދެމިފަ އެވެ.\nރޭ ސްޕެނިޝް ލީގުގައި މަޝްހޫރު ރެއާލް މެޑްރިޑުންވެސް މެޗެއް ކުޅެފައިވެ އެވެ. އެކަމަކު ރަށުން ބޭރުގައި ވިޔަ ރެއާލްއާ ދެކޮޅަށް ކުޅުނު މެޗު އެ ޓީމަށް ކާމިޔާބުކުރެވޭ ގޮތެއް ނުވި އެވެ. ރެޢާލް މެޑްރިޑުން މެޗުގެ ވަރަށް ކުރީކޮޅު ލަނޑެއް ޖަހައިފައި ވަނިކޮށް މެޗު ނިމެން ގާތްގަނޑަކަށް 15 ވަރަކަށް މިނެޓަށް ވެފައި އޮއްވައި ލިބުނު ޕެނަލްޓީ އަކުން ވިޔަރެއާލް ގޯލު ޖެހުމާއެކު މެޗު ނިމުނީ 1-1 އިން އެއްވަރުވެގެންނެވެ. ރެއާލް މެޑްރިޑް މިވަގުތު އޮތީ 17 ޕޮއިންޓާއެކު ޓޭބަލްގެ ހަތަރު ވަނައިގަ އެވެ.\nޕެލޭގެ ތާރީހީ ރެކޯޑް މެސީ މުގުރާލައިފި


Nidhaalevijje | Bithufangi\nގައިމަތީ އޮތް ރަޖާގަނޑު އެއްކައިރިކޮއްލުމަށްފަހު މުޅި މީހާ "އެކަތި" ވާވަރަށް މޯޅިއަކަށް ދެމިލީމެވެ. ތެދުވެ ގަޑި ބަލާލުމަށްފަހު ބޮލުގައި އަތް އެޅުނީ ބޭގަރާރު ވެގެނެވެ. އެހެރަގެން މެންދުރުން އަނބުރާ3ޖަހަނީއެވެ. ލިބިފައިވާ ހައިރާންކަމާއެކު އަވަސް އަރުވާލާގެން ކުޑަދޮރުން ބޭރުބަލާލީ ގަބޫލު ކުރަން ދަތިވެގެނެވެ. އެހެންޏާ އަލިވިލޭއިރު ދުއްވާ އަޑާ " މަގު ފުޅާކުރަން އަޅާ ބަރުގޮނުގެ " އަޑުފައްގަނޑާއިހުރެ މިވަރަށް ނިދާލެވުނު ދުވަހެއް ހަނދާނުގައި ނެތެވެ. ބޭރަށް ބޯދިއްކޮއްގެން އިރުކޮޅަކު އޮތުމަށްފަހު މީހަކު ނުފެނުމުން ދެލޯ ރަނގަޅަށް އުނގުޅާލުމަށްފަހުވެސް ބަލައިލާފީމެވެ. ހަމަ މީހަކު ފެންނަން ނެތީއެވެ.\nވެރިރަށް މާލޭގެ މަގުތަށް ތޮއްޖެހުމުގެ މައްސަލައަށް ހައްލެއް ހޯދުމަށް ވިޔަފާރި މުދާ އުފުލާ ގަޑިތަކަށް ރައީސް ޔާމީންގެ ސަރުކާރުން ގެނެސްފައިވާ ބޮޑު ބަދަލާއި ގުޅިގެންމަގުތަށް އަނެއްކާވެސް އަމާންވީއެވެ. ގަޑިޖެހިގެން އޮފީހަށް ދިޔަ ހުސޭނު އާއި ޖަޒޫ ވެސް މިއަދު ޓްރެފިކްގައި ޖެހެން ނުޖެހުނީ މިސަބާއި ހުރެއެވެ. މިއާއިއެކު ސްކޫލްތަށް ދޮށުން ގޮއްވާ ބަރުގޮނު ގެ އަޑާއިހުރެ ނުކިޔެވި ބޮލަށް " ތުރާ " ވެފައި ތިބި ސްކޫލް ކުދިންތަކަށް ލުޔެއް ހޯއްދައި ދެވުނީއެވެ. 30 އަހަރު ރިވެތި އަހުލާގު ދަސްކޮއްނުދެވި އޮތް މަގުތަށް5އަހަރުން ދުރޫސުލް އަހްލާޤް " ހަތިމް " ކުރީއެވެ. ނިދާލަން މިއޮވެވުނީ މި ސަބަބާއި ހުރެތާއެވެ.\nރައީސް ޔާމީން ގެ ސަރުކާރުން ގެންނެވި މިބަދަލާއިއެކު މާލެ ތެރެއަށް ވިއްކުމަށާއި ގުދަންކުރުމަށް ގަނޑުކޮށް އުފުއްލާ މުދާ އެއްތަނުން އަނެއްތަނަށް އުފުލޭނީ މާލޭގެ މަގުތަކަށް އެންމެ ބާރު ކުޑަވާ ވަގުތު އިރުއޮއްސި 06:00 އިން ފެށިގެން ހެނދުނު 06:00 އާއި ދެމެދެވެ. މިވަރުން ފުއްފާލީ އެއް ނޫނެވެ. ރައްޔިތުންނަށް ޒަރޫރީގޮތުން ކޮންމެހެން ބޭނުންވާ ކައްކާ ގޭސް އުފުލުމުގެ ހުއްދަ ހެނދުނު 08:30 އިން 11:00 އަދި އިރުއޮއްސި 06:00 އިން ހެނދުނު 06:00 ވަނީ ދޫކޮއްދެއްވާ ރައްޔިތުންނަށް ފަސޭހަކޮއްދެއްވާފައެވެ.\nރައްޔިތުން ގެ ދޫތަކުން އަދު ރައީސް ޔާމީން ގެ ނަން ކިޔެނީ މިފަދަ ސަބަބުތަކާއި ހުރެއެވެ. ފިލާ ގައުމުން ބޭރުގައި އޮވެގެނެއް ނޫނެވެ. ކަނދި ކަމަނާ މަސް ތެލުލި ހެނެއް ނޫނެވެ. ތަރައްޤީގެ ފުރިހަމަ ކްރެޑިޓް އެ ނަންގަވަނީ ތަރައްޤީ ކޮއްދެއްވާފައެވެ. ނުކުރެވޭނޭ ނޭޅޭނޭ ބުނި އެތަށް ކޮއްދެއްވަމުންނެވެ.\nގެއްލުން ހުރި އެއްޗެއް ގަންނާނެއްބާ ؟\nApril 03, 2018 by Anonymous Reply\nޢެެއީ ބެސްޓް ރައީސް . ޜައީސް ޔާމީން 2018 ޔަގީން


Covid-19: America In Maruvi Meehunge Adhadhu Bai Lakka Ah Araifi - Vaguthu\nކޮވިޑް-19: އެމެރިކާ އިން މަރުވި މީހުންގެ އަދަދު ބައިލައްކައަށް އަރައިފި\nއެންމެ ގިނަ މީހުންނަށް ކޮވިޑް-19 ޖެހިފައިވާ ގައުމު ކަމަށްވާ އެމެރިކާ އިން މިބަލީގައި މަރުވި މީހުންގެ އަދަދު ބައިލައްކަ އަށް އަރައިފިއެވެ.\nތަފާސް ހިސާބުތައް ދައްކާ ގޮތުގައި ކޮވިޑް-19 ޖެހިގެން އެމެރިކާ އިން މިހާތަނަށް ވަނީ 50403 މީހުން މަރުވެފައެވެ. މިހާތަނަށް އެމެރިކާ އިން ކޮވިޑް-19 ޖެހުނު މީހުންގެ އަދަދު މިހާރު ވަނީ 890,198 އަށް އަރާފައެވެ. އެމެރިކާ އިން ކޮވިޑް-19 ޖެހުނު މީހުންގެ އަދަދާއި ބަލާއިރު ބަލިން ރަނގަޅުވި މީހުންގެ އަދަދު މަދެވެ. އެމެރިކާ އިން ބަލި ޖެހުނު މީހުންގެ ތެރެއިން އަދި ބަލިން ރަނގަޅުވީ 89,982 މީހުންނެވެ.\nއެމެރިކާގައި ކޮވިޑް-19 ޖެހޭ މީހުންގެ އަދަދާއި މަރުވާ މީހުންގެ އަދަދު އިތުރުވަމުން އައި ނަމަވެސް އެމެރިކާ ސަރުކާރުން ބުނާ ގޮތުގައި މިހާރު އެމެރިކާގައި ވަނީ ކޮވިޑް-19 ޕީކަށް އެޅިފައެވެ. ނުވަތަ މަރުވާ މީހުންނާއި ބަލި ޖެހޭ މީހުންގެ އަދަދު ދެން ދާނީ މަދުވަމުންނެވެ.\nނަމަވެސް ކޮވިޑް-19 އާއި ގުޅޭ ކަންކަމުގައި އެމެރިކާގެ ރައީސް ޑޮނަލްޑް ޓްރަމްޕަށް ލަފާއަރުވާ ޓާސްކްފޯހުގެ އިސް ސައިންސްވެރިޔާ އެންތަނީ ފައުޗީ ވިދާޅުވާ ގޮތުގައި މިއަހަރުގެ ފަހުކޮޅު ކޮވިޑް-19 ގެ ދެވަނަ ރާޅެއް އެމެރިކާ އަށް އެެރުން ވަރަށް ގާތެވެ. ދެން ބަލި ފެތުރިގަންނައިރު މިހާރަށްވުރެ މާބޮޑަށް ނުރައްކާ ވާނެ ކަމަށް އޭނާ ލަފާކުރައްވައެވެ.\nއެމެރިކާ ސަރުކާރުން ހާއްސަކޮށް ރައީސް ޑޮނަލްޑް ޓްރަމްޕް ގެންދަނީ ގެއިން ނިކުތުން މަނާކޮށް އެކި ސްޓޭޓްތަކުން ނެރެފައިވާ އަމުރުތަކަށް ލުއި ދިނުމަށް ވަރަށް ބޮޑަށް ބާރު އަޅަމުންނެވެ. ޓްރަމްޕް ގަބޫލު ކުރާ ގޮތުގައި އާއްމުންނަށް ވަޒީފާ އަދާނުކުރެވޭނަމަ ކޮވިޑް-19 ޖެހިގެން މަރުވާ މީހުންނަށްވުރެ ނަފްސާނީ މައްސަލަތަކުގައި މަރުވާ މީހުންގެ އަދަދު ގިނަ ވާނެއެވެ.\nކޮވިޑް-19 އާއި ގުޅިގެން އެމެރިކާގެ އިޤުތިޞާދަށް ލިބެމުންދާ ގެއްލުން ވެސް ދަނީ ދުވަހަކަށްވުރެ ދުވަހަކު އިތުރު ވަމުންނެވެ. ތަފާސް ހިސާބަށް ބަލާއިރު އެމެރިކާގެ ކޮންމެ ހަމީހަކުން އެކަކުގެ ވަޒީފާ ވަނީ ގެއްލިފައެވެ. މިއީ 1930 ވަނަ އަހަރު އެމެރިކާ އަށް ދިމާވި "ގްރޭޓް ޑިޕްރެޝަން" ގެ ނަމުން މަޝްހޫރު އިޤުތިޞާދީ ތަދުމަޑުކަމަށްވުރެ ވެސް ގޯސް ހާލަތެކެވެ. މިކަމުން އަރައިގަންނަން 500 ބިލިއަން ޑޮލަރުގެ ސްޓިމިލިއަލް ޕެކޭޖެއް އެމެރިކާ ސަރުކާރުން ވަނީ އިއުލާން ކޮށްފައެވެ.\nއޭޕްރީލް 24, 2020 21:58\nﷲ މޮޅަށް ދެނެވޮޑިގެންވޭ 1972އިން ފެށިގެން\nކިތައްގައޮމާ ދެކޮޅަށް ދަތިކުރުމުގެ ފިޔަވަޅު އަޅާ ހަލާކުކޮށް އެގައޮމުތަކުގެ ރައްޔަތުން ބަނޑަށް ޖައްސާފަ ވޭތޯ؟ އަދި ކިތަށް ގައޮމަށް ބޮންއަޅާ\nހަލާކު ކޮއްފަ ވޭތޯ؟ އެގައޮމުތަކުގެ ކިތައް މުސްކުޅީން، ކުޑަކުދީން އަދި އަންހެނުން ހައްގަކާ ނުލާ މަރާފަ ވޭތޯ؟\nއޭޕްރީލް 25, 2020 01:57\nނިއުކުލިއަ މިސައިލަކުން ކޮވިޑު19 މަރާލަންވީނުން؟


ކާވިން… 16 | Fenvaru Online\n01:49 - 15 ޖުލައި 2020 - 12 ކޮމެންޓްސް\n"ވެދާނެ އެއްނު އޭނަ މާ ކުރިންވެސް އެތާ، އެ ވޯޑު ތެރޭ ހުރި މީހެއް ކަމަށް..." ލަޔާން ވިސްނާލާފައި ބުންޏެވެ.\n"އިގްބާލް!... އެގަޑީ އިގްބާލް ކޮބާ؟..." ކުއްލިއަކަށް އެއްޗެއް ހަނދާންވާ ފަދައިން ކާވިން ބުންޏެވެ.\nއެންމެންނަށް ވެސް ވިސްނައިލެވުނީ ދެނެވެ. މުޅި ދުވަހު ހަމްދޫނާ އޮތް ކޮޓަރިއަށް ވަދެ ނިކުމެ ހެދި އެންމެން ސީސީޓީވީ މަންޒަރުތަކުން އެމީހުން ހޯދި އެވެ. ޑޮކްޓަރުންނާއި ނަރުހުންގެ އިތުރުން އިގްބާލް ފިޔަވައި އެތަނަށް ވަދެފައި ވަނީ މާސްކު އަޅައިގެން ހުރި މީހެކެވެ. އެމީހާ ވޯޑު ތެރެއަށް ވަދެފައިވަނީ އިގުބާލް އެ ވާޑުގެ ތެރެއިން ނުކުމެގެން ދިޔަތާ ގަޑިއެއްގެ އިރު ފަހުންނެވެ.\n"ކޯޓު އަމުރު ހޯދުމުގެ މަސައްކަތް ފަށާ... މި ފުޓޭޖުތަކުން ފެންނަ އެންމެންނާ ސުވާލުކޮށް، އިތުރު މައުލޫމާތު ހޯދާ... ކިރިޔާ ޝައްކު ކުރެވޭ ކަމެއް އޮތަސް، ބަރާބަރު ގަޑިއެއްގެ އިރުތެރޭ އަހަންނަށް ޚަބަރުކުރަން ވާނެ..." ކާވިން އެހެން ބުނެފައި އެތަނުން ނުކުތެވެ.\nއޭނާ ދެން ދިޔައީ ތަހުލީލުކުރާ ބަޔަށެވެ. ނުހާމް އޭރުވެސް ހުރީ، އޭނާގެ މަސައްކަތުގަ އެވެ. ކާވިން ފެނުމުން، ކުރަން ހުރި ކަންތައް ބަހައްޓާފައި، އޭނާގެ ފުރިހަމަ ސަމާލުކަން ކާވިންއަށް ހުއްޓާލައިފި އެވެ.\nކާވިން ގޮސް ހުއްޓިލީ ހަމްދޫނާގެ ފުރާނަ ނެތް ހަށިގަނޑުގެ ކައިރީގަ އެވެ. މެޔާއި ހަމައިން ހުދު ފޮތި އަޅާފައި އޮތްއިރު، ހަންދޫނާގެ ހަށިގަނޑުގައިވާ ޒަޚަމްތައް ވަނީ ފަހާފަ އެވެ. މަރުވިތާ ގިނައިރުވުމުގެ ސަބަބުން، އޭނާގެ ހަންގަނޑުގެ ކުލަ ވަނީ ބަދަލުވާން ފަށާފަ އެވެ. ތުންފަތް ވެސް އޮތީ ކަޅުވެފަ އެވެ.\nހަމްދޫނާގެ މޫނަށް ބަލަހައްޓައިގެން ހުރި ކާވިންއަށް ދޫކޮށްލެވުނީ ފުން ނޭވާ އެކެވެ. އޭނާއަށް އެ އަންހެންމީހާގެ ފުރާނަ ސަލާމަތް ނުކުރެވުނީތީ، އަމިއްލަ ނަފުސު ކުށްވެރި ކުރެވެން ފެށުނެވެ.\n"ފާހަގަކުރެވޭ އެއްވެސް ކަމެއް އެބައޮތްތަ؟..." ހަމްދޫނާގެ މޫނުން ނަޒަރު ވަކިކޮށް، ނުހާމްގެ މޫނަށް ބަލައިލަމުން ކާވިން ސުވާލު ކުރި އެވެ.\nނުހާމް ބޯ ޖަހާލި އެވެ. އޭނާ ކުރިއަށް ޖެހިލައި ހަމްދޫނާގެ ކަނާއަތް އުފުލައިލި އެވެ.\n"ވިކްޓިމްގެ އަތުގެ ނިޔަފަތިތަކުގެ ދަށުގަ އެބަހުރި، އިންސާނެއްގެ ހަންގަނޑުގެ އެތިކޮޅުތަކެއް... ބޮޑަށް ހީވަނީ، ސަލާމަތްވާން ކުރި މަސައްކަތުގެ ތެރެއިން، އެމީހެއްގެ ގައިގައި ވަކި އަޅައި ދަމައިގަނެފައި ހުރިހެން..." ހަމްދޫނާގެ އަތުގެ ނިޔަފަތިތަކަށް އިޝާރާތް ކުރަމުން، ނުހާމް ބުންޏެވެ.\nކާވިންގެ ސަމާލުކަމަށް އެކަން އައެވެ. އޭނާ ކުޑަކޮށް ގުދުވެ، އެ ނިޔަފަތިތަކަށް ނަޒަރު ހުއްޓައިލި އެވެ. ފަހަރަކު އިނގިއްޔެއް ބަލަމުން ދިޔައިރު އޭނާގެ މޫނުމަތިން، އުއްމީދުގެ ކުލަވަރު އާވެގެން ދިޔަ އެވެ.\n"ނިޔަފަތިތަކުގަ ކޮންމެވެސް ވަރަކަށް ލޭގެ އަސަރުވެސް ހުރި... އަޅުގަނޑު ހުންނާނީ މިހާރު އޭގެ ސާމްޕަލް ނަގާފަ... ނަތީޖާ ލިބެން ނަގާނެ ވަގުތުކޮޅެއް..." ކާވިން އިތުރު ސުވާލެއް ކުރުމުގެ ކުރީން، ނުހާމް އިތުރު ތަފުސީލު ދިނެވެ.\nހަމްދޫނާގެ ނިޔަފަތިތައް ނުހަނު ކައިރިން ބަލަބަލާފައި ކާވިން ތެދުވި އެވެ. އޭނަ ދެން ދިޔައީ، ތަހުލީލު ކުރުމަށް ނަގާފައިވާ "ސާމްޕަލް" ތަކުގެ ކައިރިއަށެވެ. އެއިން ކޮންމެ އެއްޗެއް އޭނާ ވަކިވަކީން ބެލި އެވެ.\n"ވަރަށް ރަނގަޅު... ގަޑިއެއްގެ އިރުތެރޭ ކޮންމެވެސް އަލިމަގެއް ފެންނަވަރު ކުރަންވާނެ..." އެތަނުން ނިކުތުމަށް ހިނގައިގަންނަމުން ކާވިން ބުންޏެވެ.\nތަހުޤީޤު ހޯލުގައި ކާވިން ހުރީ، ހުދުކުލައިގެ ބޯޑެއްގެ ކައިރީގަ އެވެ. އޭނާގެ އަތުގައި މާކަރެއް އޮތްއިރު، ބޯޑުގައި އެއްޗެހިތަކެއް ލިޔަމުން ދިޔަ އެވެ. އޭގެ އެންމެ މަތިން އެއް ކަނުގައި ޖަހާފައިވަނީ ޒުލޭހާ އާއި ޒަހްރާގެ ނަމެވެ. އަނެއް ކަނުގައި ނިޔާމާ އާއި ރާއިދުގެ ނަމެވެ. ކޮންމެ ބައެއްގެ ތިރީގައި އެއިން ކޮންމެ މީހެއްގެ އާއިލާގެ މީހުންގެ ނަންތައް އޭނަ ޖަހަމުން ދިޔަ އެވެ.\n"އިގްބާލް؟... ނަސީމް؟..." ކާވިން ހިތާއިހިތުން ކިޔައިލި އެވެ.\nއެ ދެމީހުންގެ ނަމާއި ދިމާގައި ސުވާލު މާކެއް ޖަހާފައި އޭނަ އެތަނުން ދުރަށް ޖެހިލި އެވެ. ބޯޑުގެ ކުރިމަތީގައި ހުރި ގޮނޑީގައި އޭނަ އިށީނެވެ. އެއަށްފަހު، އެ ބޯޑަށް ބަލަހައްޓައިގެން އިނީ، ފުން ވިސްނުމެއްގެ ތެރެއަށް ގޮސް ގެއްލިފަ އެވެ.\nޔުނާން ގެނައި "ސީސީޓީވީ ފުޓޭޖްތައް" ބަލާފައި ކާވިން ނުކުތީ ބޭރަށެވެ. އޭރު ވަރުބަލިވެެގެން އޭނާ ހުރީ ނިދިއަންނަ ގޮތް ވެފަ އެވެ. ކޮފީއެއް ހިފައިގެން އޭނަ ގޮސް އިށީނީ، އިދާރާގެ ގޯތިތެރޭގައި ބަހައްޓާފައިވާ ޖޯލިފަތީގަ އެވެ. ފޯނު ރިންގްވީހެން ހީވެ، ޖީބުގައި އޮތް ފޯނު ނަގައި އޭގެ އިސްކުރީނަށް ބަލައިލި އެވެ. އެތައް ކޯލެއް އައިސްފައި އޮތެވެ. އޭގެ ތެރެއިން ވެސް އޭނައަށް މުހިއްމުކަމެއް ދެވުނީ އީންގެ ކޯލަށެވެ.\nއީންއަށް ގުޅަމުން އޭނާ ފޯނު ކަންފަތުގައި ޖައްސައިލި އެވެ. ފުރަތަމަ ރިންގާއިއެކީ ފޯނު ނަގައިފި އެވެ. އިވުނީ ވައި އަޑުން އީން ވާހަކަ ދައްކާ އަޑެވެ. ކިޔާ އެއްޗެއް ސާފު ނުވެގެން އޭނާ ދެފަހަރަކު "ހަލޯ" އޭ ވެސް ބުނެލި އެވެ.\nއީން އެދުނީ އޭނަ ކުރާ ވީޑިއޯ ކޯލަށް ޖަވާބު ދިނުމަށެވެ. ކާވިން ފޯނު ނެގިއިރު، ފެންނަމުން ދިޔައީ ހަމައެކަނި އީންގެ ތުންފަތެވެ. ސިއްރުން ވާހަކައެއް ބުނަން އެ ދެ ތުންފަތް ހަރަކާތް ކުރަމުން ދިޔަގޮތުން، އޭނާއަށް ހެވެން އުޅުނެވެ. އީން އޭނާގެ ފޯނު ކުޑަކޮށް ދުރުކޮށް އިސްކުރީނަށް ބަލައިލި އެވެ. ފެންނަމުން ދިޔައީ އަމިއްލަ ސޫރަ ކަން އޭނާއަށް އެނގުނީ ދެނެވެ. އޭނަ އަވަސްއަވަހަށް ކެމެރާ ބަދަލުކޮށްލި އެވެ.\nއީން ހުރީ ހަމްދޫނާ ދިރިއުޅުނު ކޮޓަރިތެރޭގައި ކަން ކާވިންއަށް އެނގޭކަށް ގިނައިރެއް ނުނެގި އެވެ. ކަމެއް ގޯސްވެއްޖެކަމަށް އޭނާގެ ހަވަނަ ޙިއްޞު ބުނެދިނެވެ. އެ ހިތް ތެޅިގަތީ އީން އެ ހުރީ ނުރައްކަލެއްގެ ތެރޭގައި ކަން އެނގުމުންނެވެ. މަންޒަރު ސާފުވާން ފެށުމާއިއެކު އޭނަގެ ލޮލުގައި އަޅައިގަތީ، އަލަމާރި ކައިރީގައި ފުރަގަސްދީގެން ހުރި ފިރެހެން މީހާ އެވެ. އެމީހަކީ ކާކުތޯ ބެލުމަށްވުރެ ބޮޑަށް، އޭނާ ކުރަމުންދިޔަ ކަންތަކަށް އޭނަގެ ސަމާލުކަން ހުއްޓިއްޖެ އެވެ. އެމީހާ ދިޔައީ އަލަމާރީގައި ހުރި އެއްޗެހިތަކެއް ފޮއްޓަކަށް އަޅަމުންނެވެ. އޭގެ ތެރޭގައި ކަޅު ކުލައިގެ މާސްކުތަކަކާއި، އަންނައުނުތަކެއް ހުއްޓެވެ. އެ އެއްޗެހި އަޅާފައި އޭނާ ދެން ނެގީ، އީންއަށް މޫދުން ފެނުނު ޒާތުގެ ލަކުޑި ފޮއްޓެކެވެ.\nކާވިންގެ ދެލޯ ބޮޑުވި އެވެ. އީން އެކަނިމާއެކަނި އެވަރުގެ ބިރުވެރި ކަމަކާއި ކުރިމަތިލީތީ، އޭނަ އިންތިހާއަށް ރުޅި އައެވެ. ހަލުވި ފިޔަވަޅުތަކެއްގައި ގޮސް އިދާރާގެ ތެރެއަށް ވަންއިރު، އޭނައަށް މާނޭވާ ލެވެނީ އެވެ. ޔުނާން އަށާއި ލަޔާންއަށް ގޮވައި ގެނެސް، ބޮޑުއިސްކުރީނުން އެ މަންޒަރު ފެންނަ ގޮތަށް އަޅުވައިލި އެވެ. ކަންތައް ކުރާނެ ގޮތަކާއިމެދު އެންމެން މަޝްވަރާ ކުރަން ތިއްބައި، ބޭނުންވި އެއްޗެހި ދަބަހަށް އަޅައިގެން އެމީހާ އީން އާއި ދިމާއަށް އެނބުރު ތަން ފެނުނެވެ.\nއީން އަވަސް އަވަހަށް އެނދުގެ ފުރަގަހަށް ވަދެ ނިވާވެލި އެވެ. ކުރިމަތީގައި ހުރި މީހާ އޭނަ އާއި ދިމާއަށް ބަލައިލިކަން އޭނާއަށް ކަށަވަރު ވިއެވެ. ބިރުން ގޮސް އޭނަގެ ހިތް ތެޅިގަތެވެ. އޭރު މުޅި އެ ހަށިގަނޑުގައި ޒާތެއްގެ ތުރުތުރެއް އުފެދިއްޖެ އެވެ.\nފޯނު ދޫކޮށްލާފައި ކާވިން ދުއްވައިގަތެވެ. އޭނާގެ ފަހަތުން ޔުނާން ވެސް ނުކުތެވެ. ލަޔާން މަޑުކުރީ އޭރުވެސް އީންގެ ފޯނުން ބައެއް މަންޒަރުތައް ފެންނާތީ، ވާނުވާ ބެލުމަށެވެ.\nކުއްލިއަކަށް އިވުނީ އީން ހަޅޭއްލަވައިގަތް އަޑެވެ. އެއާއިއެކު ފޯނު ކެނޑިއްޖެ އެވެ. ލަޔާން ހާސްވެގެން އީންއަށް ގުޅޭތޯ މަސައްކަތްކުރަން ފެށި އެވެ. އެހާ އަވަހަށް ފޯނު އޮތީ ނިވާލާފަ އެވެ.\nފުލުހުންގެ ވެހިކަލު ދުއްވަމުންދިޔައިރު ކާވިންގެ ހިތް ތެޅެމުންދިޔައީ އޮބިނޯންނަ ވަރަށެވެ. މަގުމަތިން ދަތުރުކުރަމުންދިޔަ އެއްޗަކަށް ބެލުމެއްނެތި އޭނާ ދުއްވަމުން ދިޔައީ ނުހަނު ބާރަށެވެ. ޔުނާން އިނީ ޖެހިލުންވެފަ އެވެ.\nހަމްދޫނާގެ ގެއާއި ހަމައިން ވެހިކަލެއް ހުއްޓައިލާފައި ކާވިން އެއިން ފުންމައިލީ ހަލުވި ކޮށެވެ. އެމަންޒަރު ފެނި، ޔުނާންއަށް ހައިރާންކަމެއް ލިބުނެވެ. އެހެނަސް، އެ ނާޒުކު ދަނޑިވަޅުގައި، އެފަދަ ކަމަކަށް ވިސްނަން ހުންނާކަށް އޭނައަކަށް ވަގުތެއް ނުލިބުނެވެ.\nކާވިންގެ ފަހަތުން އޭނަ ދުވެފައި ގޮސް އެގެއަށް ވަންނަން އުޅުނެވެ. ބޭރު ދޮރު ހުރީ ތަޅުލާފަ އެވެ. އެއްފައިން ޖެހި ޖެހީނުން ދޮރު ވިއްސާލާފައި ކާވިން އެތެރެއަށް ވަދެއްޖެ އެވެ. ދޮރުފަތް ވަކިވެގެން، އެ ވިއްސައިގެން ދިޔައީ މާ ދުރަށެވެ. އެއީ އާދައިގެ އިންސާނަކަށް ލިބިގެން ވާނޭފަދަ ބާރެއް ނޫނެވެ. އެ މަންޒަރު ޔުނާންއަށް ކިތަންމެ ރަނގަޅަކަށް ވެސް ފެނުނެވެ. އޭނާގެ ހިތުގައި އުފެދިފައިވި ސުވާލުތައް ހައްތަހާ އިތުރު ވިއެވެ.\nކާވިން ގޮސް ކޮޓަރިއަށް ވަންއިރު، އީން އޮތީ ތަޅުންގަނޑުގެ މައްޗަށް ވައްޓާލާފަ އެވެ. އަނގަމަތި ފަޅައިގެން ގޮސް ލޭތައް އޮހެ އެވެ. އިގުބާލް އިނީ އީންގެ ބަނޑުމަތީގައި އިށީނދެލައިގެންނެވެ. އޭނާގެ އެއްއަތުގެ ތެރޭގައި އީންގެ އިސްތަށިގަނޑު އޮޅާލައިގެން އިންއިރު، އަނެއް އަތުގައި އޮތް ވަޅި އީންގެ ކަރުގައި ޖައްސާ ބާރުކޮށްލައިފި އެވެ.\nކާވިންގެ ދެދަތްޕިލަ ޖެހި ބާރު ވިއެވެ. ދެއަތް މުށްކެވިގެން ދިޔައިރު، ކަރުގެ ނާރުތައް ފުފިއްޖެ އެވެ. ރުޅިވެރިކަން ފެންނަމުންދިޔަ އެ މޫނުމަތިން ހީވަނީ، އަލިފާން ކަނި ބުރަމުންދާ ހެންނެވެ. ހަމަލާއަކަށް ތައްޔާރުވެގެން އޭނަ އެހުރީ، ރަނގަޅު ދަނޑިވަޅަކަށް ބަލާށެވެ.\n"އޭތް..." ކާވިންގެ ބާރު އަޑު މުޅި ތަނުގައި ގުގުމައިލި އެވެ.\nއިގުބާލަށް ވިސްނައިލާނޭ ފުރުސަތެއް ވެސް އޭނާ ނުދިނެވެ. ކުއްލިއަކަށް ދުވެފައި ގޮސް އޭނާގެ ގައިގައި ފައިން ޖަހައި މާ ދުރަށް ވިއްސާލައިފި އެވެ. މުޅި ތަނުގައި ގުގުމައިގެން ދިޔައީ ވަޅި ގޮސް، މުށިތަކުގެ މަތީގައި ޖެހުނު އަޑެވެ. ކާވިން ހަލުވިކަމުން، ޔުނާންއަށް އެ މަންޒަރު ފެނުނީ ވެސް ކަންވެ ނިމުނު ފަހުންނެވެ. އޭނާ ހުރީ ހައިރާންވެގެން ހަރަކާތެއް ވެސް ކޮށްލަން ނޭނގިފަ އެވެ. ހުދު އިގުބާލަށް ލިބިފައިވާ ސިހުން ވެސް ވަކި ކުޑައެއް ނޫނެވެ.


Dheewaana2(40 vana bai) – adduLIVE\nދީވާނާ2(ސާޅީސްވަނަބައި)\nApr 14, 2019, 09:54 ޝައިން\nއަދްޔަންގެ ސަބަބުން ރައުހާގެ ވިސްނުން ބަދަލުވެފައިވީތީ ޝައުން ނުހަނު ކަންބޮޑުވިއެވެ. ރައުހާ އެހައި ފަސޭހައިން އަދްޔަންގެ މަޅީގައި ޖެހުނީތީ ހައިރާންވެސް ވިއެވެ. އެފަދަ ރަނގަޅު ކުއްޖަކު އަދްޔަންފަދަ މީހެއްގެ ސަބަބުން ހަލާކުވެ ދިއުމަކަށް އޭނާ ނޭދެއެވެ. އެހެންނަމަވެސް އެކަން ހުއްޓުވުމަށް އޭނާއަށް ކުރެވޭނެ މާބޮޑުކަމެއްވެސް ނެތެވެ. ރައުހާގެ ދުލުން އަދްޔަންއަށް ކުރެވޭ ތަޢުރީފުތައް ދުވަހެއް ދުވަހަކަށް ދިޔައީ އިތުރުވަމުންނެވެ. މިހާރަކަށް އައިސް ރައުހާ ހުންނަނީވެސް ވަރަށް އުފަލުންނެވެ. އަދި ގިނަ ވަގުތު ފޯނުންވެސް މީހަކާ ވާހަކަދައްކާ މެސެޖްކޮށް ހަދާތަން ފެނެއެވެ. އޭނާ ވާހަކަދައްކަނީ އަދްޔަންއާ ކަމުގައި ޝައުންގެ ހިތްބުނެއެވެ.\n" މޭމް…މިއަދު ތަންކޮޅެއް އަވަހަށް ގެޔަށް ދެވިދާނެތަ؟….ކުޑަކަމެއް އޮވެގެން…" އެއްދުވަހަކު ޝައުންގެ ކިބައިން ރައުހާ އެދުނެވެ.\n" ކިހިނެއްވީ؟…މާބޮޑުކަމެއް ދިމާވީތަ؟…." ޝައުން ކަންބޮޑުވެފައި އަހާލިއެވެ.\n" އާނ..އެކަމު އެއީ އަޅުގަނޑުގެ ޒާތީކަމެއްވީމަ ބުނެވޭކަށް ނެތް…ސޮރީ…" ރައުހާ ބުނެލިއެވެ.\n" އެންމެ ރަނގަޅު….ދޭ…ކަމެއް ބޭނުން ވިއްޔާ ބުނެލައްޗޭ…" ރައުހާ ދިއުމަށް ހުއްދަދެމުން ޝައުން އެދުނެވެ.\n" ތެންކިޔޫ މެމް…" ރައުހާ އުފާވެފައި ޝުކުރު އަދާކުރަމުން ދިއުމަށް އަވަސްވެގަތެވެ. ރައުހާއަކީ މީގެކުރިން އޮފީހުގެ ރަސްމީގަޑި ނުނިމެނީސް ގެޔަށްދާ ކުއްޖަކަށް ނުވީތީ، މިއަދު އެގޮތަށް ކަންތައްކުރުމުން ޝައުންގެ ހިތުގައި ސުވާލު އުފެދުނެވެ.\nރޭގަނޑުގެ ވަގުތެވެ. ރައުހާ ވަރުގެކޮޅަށް ނަލަހެދިގެން ގެއިން ނުކުތީ އަދްޔަންއާ ބައްދަލުކުރުމަށެވެ. މިއަދު އޮފީހުގައި ހުއްޓައި އަދްޔަން މެސެޖްކޮށްފައި މިރޭގެ ކެއުމަށް ދައުވަތު ދިނުމުން އޭނާގެ ހިތް އުފަލުން ނަށައިގަތެވެ. އޭނާ ގެޔަށް އައުމަށް އަވަސްވެގަތީ މިރޭ ލާނެ ހެދުމަކާއި ބޫޓާއި އެހެނިހެން ސާމާނު ގަތުމަށެވެ. އޭނާ ބޭނުންވަނީ މިރޭ އަދްޔަންގެ ހިތް އޭނާގެ މައްޗަށް މުޅީން ލަންބުވާލުމަށެވެ. އޭނާގެ ރީތިކަމުގައި އަދްޔަންގެ ހިތް ފިދާވުމަށެވެ. އޭނާ ގެއިން ނުކުތްއިރު، އަދްޔަން ހުރީ އޭނާ ބަލާއައިހެވެ. އަދްޔަންވެސް ހުރީ ވަރަށް ފުރިހަމަށް ތައްޔާރުވެގެންނެވެ. ލާނެއް ހިނިތުންވުމެއް ތުންފަތަށް ވެރިކޮށްގެންހުރިއިރު، ފެންނަ ކޮންމެ އަންހެން ކުއްޖެއްގެ ހިތަށްވެސް އަސަރުކުރާނޭކަން ގައިމެވެ.\n" ވާއު…ހާދަރީއްޗޭ މިރޭ….ޔަގީން މަގުބައްތިތައްވެސް އެތިބީ ރައުފެނިގެން ލަދުންކަން…" ރައުހާއާ ދިމާއަށް ފުންނަޒަރަކުން ބަލާލަމުން އަދްޔަން ތައުރީފުކޮށްލިއެވެ. އަދްޔަންގެ އެބަސްތައް އަޑުއިވިފައި ރައުހާގެ ތުންފަތުގައި ލަދުރަކި ހިނިތުންވުމެއް ދުވެލިއެވެ.\n" ފޮ މައި ލަވްލީ ލޭޑީ…" އަދްޔަން އޭނާ ފުރަހަގަށް ލައިގެންހުރި ރަތްކުލައިގެ ފިނިހެންމާބޮޑި ރައުހާއަށް ދިއްކޮށްލަމުން ބުނެލިއެވެ.\n" ތެންކިޔޫ…" މާބޮޑިފެނިފައި ރައުހާގެ މޫނު އުޖާލާވެގެން ދިޔައެވެ.\nރައުހާގެ އަތުގައި ހިފައިގެން އައިސް ކާރުގެ ދޮރުފަތް އަދްޔަން ހުޅުވާލަދިނުމުން ރައުހާއެރިއެވެ.\n" ކޮންތާކަށް ދާން ރައުބޭނުމީ…" ކާރު ސްޓާޓްކޮށްލަމުން އަދްޔަން އެހިއެވެ.\n" އަދްޔަން ބޭނުންތާކަށް…" ހީލަމުން ރައުހާ ޖަވާބުދިނެވެ.\n" އަހަރެން ކޮންމެތާކަށް ގެންދިޔަޔަސް ދާނަންތަ؟…" ރައުހާއާ ދިމާބަލާލަމުން މާނަފުންގޮތަކަށް އަދްޔަން އަހާލިއެވެ.\n" ހޫމް ދާނަން…" ކެރިހުރެ ރައުހާ ޖަވާބުދިނެވެ.\n" އެހެންވީމަ ވަރަށް ކެރޭކުއްޖެއްތާ ތީ….އަހަރެން ބަލާލާނަން ކެރޭވަރެއްވެސް….ފަހުން ދެރަނުވާތި އޯކޭއޭ ބުނެވިގެން.." ރައުހާއާ ގާތްވެލާފައި ވައިއަޑުން އަދްޔަން ބުނެލިގޮތުން ރައުހޭގެ ގައިން ހީބިހި ނަގައިގެން ދިޔައެވެ. އިތުރަށް ބަހެއް ބުނާހައި ހިތްވަރެއްވެސް އޭނާއަކަށް ނުލިބުނެވެ.\nރައުހާ އޭނާ ބުނި ބުނުމަށް އެހާފަސޭހައިން އާނބަސްބުނީތީ އަދްޔަން އިނީ ނުހަނުއުފަލުންނެވެ. ރައުހާގެ ހިތް އޭނާއަށް ލެނބިފައިވާ މިންވަރު މިރޭ އޭނާއަށް ހާމަވެއްޖެއެވެ. އޭނާ ބޭނުން ކޮންމެގޮތަކަށްވެސް އެއަންހެން ކުއްޖާއާ ކުޅެލެވިދާނެކަން އޭނާއަށް ޔަޤީން ވެއްޖެއެވެ.\n" މިރޭދާނީ ހުޅުމާލެއަށް…ވަރަށް ފަހުން ހުޅުވި ރެސްރޯރެންޓެއް ހުންނާނެ ބީޗްކައިރީ….އެތަން ވަރަށް ސަޅިވާނެ…" އަދްޔަން ބުނެލިއެވެ.\n" އޯކޭ…" ރައުހާ އެއްބަސްވިއެވެ.\nހުޅުމާލެއަށް ދިޔަ މަގުމަތީގައިވެސް އަދްޔަން ރައުހާއަށް ތައުރީފުކުރަމުން އެއަންހެން ކުއްޖާގެ ހިތް އޭނާއަށް ލަންބުވަމުން ދިޔައެވެ. ރައުހާވެސް ނުހަނު ގަޔާވެގެން އެބަސްތައް އަޑުއަހަމުން ދިޔައިރު، އޭނާގެ ހިތް އުފަލުން ނަށަމުން ދިޔައެވެ. އޭނާގެ ޙަޔާތުގައިވެސް އެފަދަގޮތަކަށް ފިރިހެނެއްގެ ފަރާތުން ތަޢުރީފުގެ ބަހެއް އަޑުއިވިފައެއް ނެތެވެ. އަދްޔަންގެ އަޑުން އޭނާގެ ނަންއިވުންވެސް އެއީ ތަޢުރީފަކަށް އޭނާއަށް ފުދެއެވެ. އެހައިވެސް އެއަޑު އޭނާއަށް ހިތްގައިމެވެ. ދިގު ދަތުރަކަށްފަހު ކާރު އޭގެ މަންޒިލަށް ވާސިލް ވެއްޖެއެވެ. އަދްޔަން ކާރު ޕާކްކުރުމަށްފަހު ރައުހާ ގޮވައިގެން ރެސްޓޯރެންޓާ ދިމާއަށް މިސްރާބު ޖެހިއެވެ.\nރައުހާގެ އަތުގައި ހިފައިގެން ގޮސް އޭނާ ރިޒާވްކޮށްފައިވާ މޭޒްގެ ކައިރީއަށް ހުއްޓި ގޮނޑިއެއް ދަމާލަމުން ރަހުއާ އިށީނުމަށް ތަންދެއްކިއެވެ. ރައުހާ ހިނިތުންވެލަމުން އިށީނެވެ. އަދްޔަންވެސް ހީލާފައި އައިސް ރައުހާގެ ކުރިމަތީގައިވާ ގޮނޑީގައި އިށީނެވެ. ކަނޑުން އަންނަ ފިނިފިނި ވައިރޯޅީގެ ސަބަބުން ހިތާއި ސިނކުޑިއަށް ފިނިކަން ގެނެސްދޭ އެހިތްގައިމު މާހައުލުގައި އިންއިރު ރައުހާގެ ހިތުގެ ވިންދު ދިޔައީ އަވަސްވަމުންނެވެ. އަދްޔަންއާއެކު އެފަދަ އިޝްޤީ މާހައުލެއްގައި ވަގުތުކޮޅެއް ހޭދަކޮށްލަން ލިބޭނެކަމަކަށް ފަހަރެއްގައިވެސް އޭނާ ހީކޮށްފައެއްނެތެވެ. އޯޑަރކުރި ތަކެތި އައުމުން ދެމީހުންވެސް ކެއުމައިގެން ކުރިޔަށް ދިޔައެވެ.\n" ރައު..އަހަރެން މިރޭ ރައުގާތު ވަރަށްބޮޑު ވާހަކައެއް ބުނަން ބޭނުން…." ކައިނިމިގެން އަދްޔަން ވަރަށް ސީރިއަސް ރާގެއްގައި ވާހަކަދައްކަން ފެށިއެވެ.\n" އަހަރެން ބޭނުންވަނީ ރައުތީ އަހަރެންގެ ގާލްފުރެންޑަށް ހަދަން….އެކަމު ރައުބޭނުމިއްޔާ…" ރައުހާގެ ހިތުގެ ހާލަތު އެނގިހުރެ ނޭނގޭކަމަށް ހެދެމުން އަދްޔަން ބުނެލިއެވެ. އެވަގުތު ރައުހާގެ ހިތުގެ ތެޅުން ދެގުނައަށް އަވަސްވިއެވެ. ރައުހާ ހީވެސްނުކޮށް ހުއްޓައި އޭނާގެ މުރާދު ހާސިލްވުމުން އޭނާއަށް ބުނާނެ އެއްޗެއްވެސް ނޭނގުނެވެ. މިހާއަވަހަށް އަދްޔަންގެ ޙަޔާތުން އޭނާއަށް ޖާގައެއް ލިބިދާނެކަމަކަށް އޭނާ ހިއެއްނުކުރެއެވެ.\n" ރައު…ކީއްވެ އެއްޗެއް ނުބުނީ…ރައު ބޭނުން ނޫނިއްޔާ މިއީ ނުދައްކާ ވާހަކައެއް…." އަދްޔަން މޮޅިވެރިކަމާއެކު ބުނެލިގޮތުން ރައުހާ އަވަސް އަވަހަށް އަދްޔަންގެ އަތުގައި ހިފާލިއެވެ.\n" އަހަރެންވެސް ބޭނުން…." ޖެހިލުންވެ އިނދެ ރައުހާ ޖަވާބުދިނެވެ.\n" ތެންކިޔޫ…..ތެންކިޔޫ ސޯމަޗް…..އަހަރެން ވަރަށް އުފާވެއްޖެ….އަހަރެން ހީކުރީ އަހަރެންނަކީ ވަރަށް ބަދުނަސީބު މީހެއްކަމަށް….ޝައުންގެ ފަރާތުން ލިބުނު އަނިޔާތަކަށްފަހު ރީތި އަންހެން ކުއްޖެއްގެ ފަރާތުން ލޯބި ލިބިދާނެކަމަކަށް އަހަރެންނަށް ގަބޫލެއްވެސް ނުކުރެވުނު….ވަރަށްބިރުން މިހުރީ ރައުވެސް އިންކާރުކޮށްފާނެތީ….އަހަރެން ހީހީފަ އުޅުނުނަމަވެސް އަހަރެންގެ ހިތްވަނީ އެތައްފަހަރަކު ޒަޚަމްވެފަ…އެމީހުންގެ މަލާމާތާ ފުރައްސާރަތަކުގެ ސަބަބުން އަދިވެސް މިހިތުގަ ރިހުން އެބަހުރި….އަހަރެންނަކީ އެމީހުން ހީކުރިފަދަ ބޭކާރުމީހެއް ނޫންކަން އެޝައުންއަށް ހާމަކޮށްދޭން އަހަރެން ބޭނުން….މިކަމުގަ ރައު އަހަރެން އެހީވެދޭނަންދޯ….އަހަރެންގެ ހިތުގަވާ ޒަޚަމްތަކަށް ފަރުވާއެއް ލިބޭނީ ތިޔަފަދަ ލޯބި ކުއްޖެއްގެ ލޯބި ލިބިގެން….ޝައުން ހެދިފަދައިން ރައު އަހަރެންނަށް ނުހަދާނަންދޯ….އަހަރެން ބޭޒާރު ނުކުރާނަންދޯ…." ރައުހާގެ އަތުގައި ހިފައިގެންހުރެ އަދްޔަން ޖަޒްބާތުން ފުރިގެންވީ ވާހަކަތަކެއް ދެއްކުމުން ރައުހާގެ މައުސޫމުގެ ހިތުގެ އެންމެ ފުންމިނަށް އޭގެ އަސަރުކުރިއެވެ.\n" އަހަރެން ދުވަހަކުވެސް އެހެނެއް ނުހަދާނަން….އަހަރެން އަބަދުވެސް އަދްޔަންއާއެކުގާ ވާނަން…." ރޮވިފައިވީ އަޑަކުން ރައުހާ ބުނެލިއެވެ.\n" އަހަރެން ވަރަށް އުފާވެއްޖެ….ވަރަށްބޮޑަށް އުފާވެއްޖެ…" ރައުހާގެ އަތުގައި ބޮސްދެމުން އަދްޔަން ބުނެލިއެވެ. އެވަގުތު ރައުހާގެ މުޅި ހަށިގަނޑަށް އޭގެ އަސަރު ކުރިއެވެ.\nއެރެއަށްފަހު ރައުހާއާއި އަދްޔަންގެ ލޯބީގެ ގުޅުން ފެށުނީއެވެ. ނަމަވެސް އަދްޔަންގެ އެދުމުގެމަތިން އެގުޅުން އޮތީ ސިއްރުވެފައެވެ. އެއްވެސް މީހެއްގެ ފުށުން އަދްޔަންއަށް ގޯނާއެއް ލިބުމަށް ރައުހާ ނޭދެނީއެވެ. އެދެމެދުގައި ގުޅުން ބަދަހިވަމުން ދިޔަވަރަކަށް ރައުހާގެ ހިތުގައި ޝައުންއާމެދު ނަފްރަތު އުފެދެމުން ދިޔައެވެ. ޝައުންއާމެދު ދެކެމުންއައި ގޮތް ބަދަލުވެ، ޝައުންއަކީ ބޮޑާ ކިބުރުވެރި މީހެއްގެ ގޮތުގައި ދެކެންފެށުނެވެ. އެހެންކަމުން ޝައުންއާއެކުގައި މަސައްކަތްކުރުން ރައުހާއަށްވީ ނުހަނު އުނދަގޫ ކަމަކަށެވެ. ނަމަވެސް މަސްލަހަތައްޓަކައި އޭނާ ކުރިއެކޭވެސް އެއްފަދައިން ޝައުންއާއެކު މަސައްކަތްކުރަމުން ދިޔައެވެ. ބޭރުފުށުން ހިތްހެޔޮކަން ދައްކައިގެން ހިނިތުންވުމާއެކު އުޅެމުން ދިޔައެވެ.\nއަނެއްކޮޅުން އަދްޔަން ދިޔައީ އޭނާގެ ހިތުގައި ޝައުންއާމެދު ނުބައިރޭވުންތައް ރާވަމުންނެވެ. ޝައުންގެ ފަރާތުން އެކަށީގެންވާ ބަދަލެއް ހިވުނު ދުވަހަކުން ނޫނީ އޭނާގެ ހިތަށް ހަމަޖެހުމެއް ނުލިބޭނެއެވެ. އެގޮތުން ރައުހާބޭނުންކޮށްގެން އޭނާ، އޭނާގެ މަގުސަދު ހާސިލް ކުރަމުން ދިޔައީ ޚުދު ރައުހާއަށްވެސް މިކުރެވެނީ ކިހާވަރެއްގެ ކަމެއްކަން ނޭނގޭ ހާލުގައެވެ. ރައުހާގެ ހަމައެކަނި މަގުސަދަކީ އަދްޔަންގެ ލޯބިހޯދުމެވެ. އަދި އަދްޔަގެން ޒަޚަމްވެފައިވާ ހިތަށް ފަރުވާއެއް ހޯދައިދިނުމެވެ. އެކަމަށްޓަކައި އޭނާހުރީ ކޮންމެފަދަ ޤުރުބާނީއެއްވެސް ވުމަށް ތައްޔާރަށެވެ.\nދުވަސްތައް އެގޮތުގައި ފާއިތުވަމުން ދެއެވެ. ޝައުންއާއި އާއިންއަށް އެނގުމަކާއި ނުލައި ފަރުދާގެ ފުރަގަހުގައި އެދެމީހުންނާ ޚިލާފަށް ރޭވުންތަކެއް ރޭވި އެކަން ކާމިޔާބުވެސް ކުރަމުން ދިޔައެވެ. އެއްދުވަހެއްގެ ހަވީރުގެ ވަގުތެވެ. ޝައުން އޮފީހުގައި އިނީ އެކަނިމާއެކަންޏެވެ. މިހާރަކަށް އައިސް ރައުހާ މާއަވަހަށް ގެޔަށްދާތީ އޭނާއަށް ކުރަންޖެހޭ މަސައްކަތްވަނީ އިތުރުވެފައެވެ. ނަމަވެސް ރަސްމީވަގުތު ނިމުމުން ރައުހާ މަޑުކުރުވަން އޭނާ ބޭނުންނުވަނީއެވެ. އޭނާ މަސައްކަތުގައި މަޝްއޫލުވެގެން އިސްދަށަށް ޖަހައިގެން އިންދައި ކޮންމެވެސް މީހަކު އައިސް މޭޒް ކައިރިއަށް ހުއްޓުމުން އޭނާ އިސްއުފުލައި ބަލާލިއެވެ.\n" އަދްޔަން! ކީއްކުރަނީ މިތާ؟…" ހައިރާންވެފައި ޝައުން އަހާލިއެވެ.\n" ކިހިނެއްވީ؟…މިއީ ވަނުންމަނާ ތަނަކީތަ؟…އެކަމު ނެތް މަނާބޯޑުޖަހާފައެއް…އެހެންވެ ވަދެވުނީ…" ލާނެއްގޮތަކަށް ހީލަމުން އަދްޔަން ބުނެލިއެވެ.\n" މިއީ އަހަރެން މަސައްކަތްކުރާތަން…..އެހެންވެ މިހެންމިއެހީ…" ޝައުން ސީރިއަސްކަމާއެކު ބުނެލިއެވެ.\n" ޝައުން މަސައްކަތްކުރާތަނަށް ވަނުމުގެ ހުއްދައޮންނަނީ ހަމައެކަނި އާއިންއަށްތަ؟…އެކަން އެނގިފަނެތީމަ ސޮރީ…" މަލާމާތުގެ ގޮތަކަށް އަދްޔަން ބުނެލި ޖުމްލައިން ޝައުންގެ ގާތަށް ރުޅިއައެވެ.\n" ކީކޭ ކިޔަންތަ އަދްޔަން ތިއުޅެނީ؟….ނިކަން ސާފުކޮށް ބުނެބަލަ!…" ޝައުން އިންގޮނޑިން ތެދުވަމުން ހަރުކަށިކަމާއެކު ބުނެލިއެވެ.\n" އޯހ..ހާދަ ރުޅިއެއްތިއައީ؟…އަސްލުވެސް ތިދެމީހުންގެ މެދުގަ ކަމެއްއޮތީތަ؟…" ކައިރީގައިހުރި ގޮނޑީގައި އިށީއްނަމުން އަދްޔަން ބުނެލިއެވެ.\n" އަދްޔަން ނުކުމޭ މިތަނުން….ތިދައްކާ ބޭކާރު ވާހަކަ އަޑުއަހާކަށް އަހަރެންނަކަށް ވަގުތެއްނެތް…" އަދްޔަންއާ ދެބަސްވާ ބޭނުންނުވާތީ ޝައުން ބުނެލިއެވެ.\n" ރުޅިއައީމަ ހާދަލޯތްބޭ….ހަމަ ކިސްއެއް ކޮށްލާހިތްވަނީ…." އަދްޔަން ބޭނުންވީ އަދިވެސްބޮޑަށް ޝައުން ރުޅިއަރުވާލުމަށެވެ. އެހެންކަމުން އޭނާ ތެދުވެ ޝައުންއާ ގާތްވެލިއެވެ.\n" ދުރުގަހުރޭ….އަހަރެންކުރިންވެސް ބުނީމެއްނު ދުރުގަހުންނާށޭ…" އަދްޔަންއާ ދިމާއަށް އިނގިލިދިއްކޮށްލަމުން ޝައުން އަމުރުކޮށްލިއެވެ.\n" އެނގޭބުނިކަން…..އެނގޭ ކީއްވެކަންވެސް ތިހެންތިބުނަނީ….އެނގޭ ކީއްވެގެންކަން ޝައުން އަހަރެންގެ ލޯތްބަށް އިންކާރުކުރީ….އަހަރެންނަށް ނޭނގިގެން ނޫޅެން….ޝައުން ބޭނުންވަނީ އާން އެއްނު….އެއީއެއްނު އަސްލު މައްސަލައަކީ….ޝައުންލޯބިވަނީ އާންދެކެއެއްނު" އަދްޔަން ރުޅިވެރިކަމާއެކު ބުނެލި ޖުމްލައިން ޝައުންއަށް ހައިރާންވެފައި ބަލާލެވުނެވެ.\n" އާންވެސް މެރީކޮށްގެންހުރެ އަދިވެސް ޝައުންއާ އެކުގައެއްނު އުޅެނީ….އެހެންމީހުންގެ ލޮލުގަ އަނދުން އަޅުވާކަށްނު އޭނާ މެރީކޮށްގެން އެހުރީ…..ދެމީހުން އެއްއޮފީހެއްގަ އުޅެމުން ކޮންމެގަނޑެއްގަތަސް މީހުންނަށް ކޯއްޗެއް އެނގޭތީ…..މުޅިދުނިޔެއަށް އޮޅުވާލައިގެން ތިދެމީހުން އުޅުނަސް އަހަރެންނަށް އެކަމެއް ސިއްރެއްނުވޭ….މުޅިދުނިޔެއަށްވެސް އެކަން އެނގޭކަށް ގިނަދުވަހެއް ނުނަގާނެ…." އަދްޔަން އިންޒާރެއް ދިންފަދައެވެ.\n" އަދްޔަން…ކަލޭތިހުރީ ހަމައިގަތަ؟ ކިޔޭނުކިޔޭއެއް އެބަ އެނގޭތަ؟…." ޝައުން ބެލީ އަދްޔަން ދައްކަމުން ދިޔަ ވާހަކަތައް ހުއްޓުވުމަށެވެ.\n" މަށަށް އެނގޭ މަމިހުރީ ހަމައިގަކަން….ހަމަމަގު ގެއްލިގެން އުޅެނީ ޝައުންއަށް…ޝައުން އަދިވެސް ހޭއަރާކަށް ނުވޭތަ؟…އެ އާން ދުވަހަކުވެސް ޝައުންއަކާ ނީންނާނެ….އޭނަ ބޭނުންވަނީ މިސްޓްރެސްއެއްގެ ގޮތުގަ ބަހައްޓަން….ޝައުންގެ މުޅި އުމުރު ހޭދަކުރިޔަސް އޭނާގެ މީހަކަށް ޝައުން ނުހަދާނެ…އޭނަ ޝައުންދެކެ ލޯތްބެއްނުވޭ އެކަމު ޝައުން ދޫކޮށްލާކަށްވެސް ބޭނުމެއްނުވޭ….ރީތި ވަސްމީރުމަލެއްގެ ފޮނިބޯން ބޭނުންނުވާނެ މާބުރެއް އުޅޭނެތަ؟…" އަދްޔަން ރުޅިވެރިކަމާއެކު ދައްކަމުން ދިޔަ ވާހަކަތަކުގެ ސަބަބުން ޝައުން ރުޅި އިންތިހާއަށް ދިޔައެވެ.\n" ހުއްޓާލާ!..ދެން އިތުރަށް އެންމެ އެއްޗެއްވެސް ބުނެގެން ނުވާނެ….ކަލޭ ހިތަށްއެރިހާ ވާހަކައެއް ދައްކާ އާންގެ ބޮލުގަ އިލްޒާމް ތިއަޅުވަނީ އަހަރެން ކަލޭގެ ލޯތްބަށް އިންކާރުކުރީމައެއްނު…..އަހަރެން ދުވަހަކުވެސް ކަލޭގެ ލޯތްބަށް އާބަހެއް ނުބުނާނަން….އެނގިއްޖެތަ؟…މިހެން ހުސްހަށިބައިކޮށްހުރެ އުމުރު ހުސްވިޔަސް އަހަރެންގެ ފަރުވާލެއްނެތް…" ޝައުން ވަރަށް ސާބިތުކަމާއެކު ބުންޏެވެ.\n" މައްސަލައެއްނެތް….ރަންޑިއެއްގެ ލަޤަބު ލިބިގެން ހުންނަން ބޭނުންނަމަ އެގޮތަށް ޝައުންއަށް މަރުޙަބާ….އެކަމު އަހަރެން މިދައްކާ އެއްޗެއް ބަލާލާފަ ގޮތެއް ނިންމާތި…" އަދްޔަން އޭނާގެ ފޯނުނަގަމުން ބުނެލިއެވެ.\n" އަން….މިބަލާލަބަލަ!…." ޝައުންއާ ދިމާއަށް ފޯނުދިއްކޮށްލަމުން އަދްޔަން ބުނެލިއެވެ. ޝައުން ސުވާލުގެ ނަޒަރަކުން އަދްޔަންއަށް ބަލަންހުރެ ފޯނުގައި ހިފިއެވެ. އަދި ފޯނުގެ ސްކްރީނަށް ބަލާލިއެވެ. އޭގައިވާ ފޮޓޯފެނިފައި ޝައުންގެ ގައިން ހީބިނިނެގިއެވެ.\n" މި ކޯއްޗެއް؟.." އަދްޔަންއަށް ބަލާލަމުން ތުރުތުރު އަޅާއަޑަކުން ޝައުން އަހާލިއެވެ.\n" ތިއީ ހަޤީޤަތް….ތިދެމީހުންގެ ލޯބީގެ ފަލްސަފާ….ވިސްނާލަބަލަ މީހަކަށް މިފޮޓޯ ފެނިއްޖެނަމަ ކީކޭ ހިތަށްއަރާނީ….ތިއީ ރަންޑިއެކޭދޯ…" ނުލަފާޒާތަކަށް ހީލަމުން އަދްޔަން ބުނެލިއެވެ.\n" ގޮތްކުޑަ…ކަލޭ ތިއުޅެނީ އަހަރެންގެ ފޮޓޯ އެޑިޓްކޮށްގެން އަހަރެން ބުލެކްމެއިލް ކުރަންތަ؟…ހުރި ނުލަފާކަން…" އަދްޔަންގެ ފޯނު ހޫރާލަމުން ޝައުން ހަޅޭއްލަވައިގަތެވެ.\n" ފޮޓޯ އެޑިޓޭ؟….އެއީ ހަމަ މިއޮފީސްތެރޭގަ ތިދެމީހުން އުޅޭގޮތް…އެހާގައިގޯޅިކޮށް އުޅެވިފަހުރީ….އަހަރެން ހަމައެކަނި އޭގެ ރަހަ ރަނގަޅުކޮށްލަން ފޮނިތޮށި ކާފޫރުތޮޅިކޮޅެއް އަޅާލީ….އެއަށް މީހަކު ނުކިޔާނެ އެޑިޓެކޭ….މިތާއުޅޭ އެންމެނަށްވެސް އެނގޭ….އާން ޝައުންއާމެދު ބާއްވާ ޚާއްސަ ގާތްކަން….މިފޮޓޯތަކުގަ ހުންނާނެ އެއްގޮތަށް އެޑިޓް ނުކުރާ ފޮޓޯއާ ވީޑިއޯ ކުލިޕްވެސް….ފޯނު އެއްލާލިއެއް ކަމަކު ހަޤީޤަތެއް ބަދަލެއް ނުވާނެ…" އަދްޔަން އޭނާގެ ފޯނުނަގައި ސްކްރީން ފޮހެލަމުން ބުނެލިއެވެ.\n" އެކަމު ތީ ކަލޭ ހަދާފަހުރި މުޑުދާރު ފޮޓޯތަކެއް…އަހަރެންނާ އާންގެ މެދުގަ ތިފަދަ މުޑުދާރު ގުޅުމެއް ދުވަހަކުސް ނުހިނގާ…ނުވެސް ހިނގާނެ…" ރުޅިގަދަވެގެން ޝައުންއަށް ރޮވެން ގާތްވެއްޖެއެވެ.\n" އެކަމު އެކަން ގަބޫލުކުރާނީ ކާކު؟…މިފޮޓޯތައް ފެނުނީމަ އެންމެންވެސް ދެކޭނީ ތީހަމަ އާން ގެންގުޅޭ ރަންޑިއެއްގެ ގޮތުގަ….އެއްވެސް އަގެއްނެތް ހަށިވިއްކާ އަންހެނެކޭ ޝައުންއެކޭ އޭރުން ކޮބާ ތަފާތެއް؟ ނޫނެކޭ ކިޔާ ހަޅޭއްލެވިޔަސް އެންމެންގެ ކުރިމަތީގަ އަގުއޮންނާނީ ވެއްޓިފަ…" އަދްޔަން މަލާމާތްކޮށްލިއެވެ.\n" އަހަރެން ކަލޭގެ ހަޤީޤަތް އެންމެނަށް ކިޔާދޭނަން….އައިރާގެ ޕާޓީ އޮތްރޭ ކަލޭކުރި ވިޔާނުދާ ކަންތައްވެސް ކިޔާދޭނަން…އޭރުން ބޮޑުބޭބެ ކަލޭ މިތަނުން ބޭރުކޮށްލާނެ…" އަދްޔަންގެ އިންޒާރުތަކަށް ބިރުގަތްނަމަވެސް ޝައުންވެސް ގޮތްދޫކުރާކަށް ބޭނުމެއްނުވިއެވެ.\n" އެހެންތަ؟…އަވަހަށް ތިކަމާ ކުރިޔަށްދޭ….އަހަރެންނަށް ރަނގަޅީވެސް އެރޭގެ ވާހަކަ ބުނިއްޔާ….އޭރުން އަހަރެންބުނާނަން އެރޭ އާއިން އަހަރެންގެ ގައިގަ ތަޅައިގަތީ ކަލޭމެން ދެމީހުން ގަނޑެއްގަންނަނިކޮށް އަހަރެންނަށް ފެނުނީމައޭ….އަހަރެން އެވާހަކަ ބުނާނަމޭ ބުނީމަ ރުޅިއައިސްގެންނޭ އަހަރެންގެ ގައިގަ ތަޅައިގަތީ…އޭރުން ކާކުގެ ވާހަކައެއް ގަބޫލުކުރާނީ؟….ކޮއްކޮގެ ކައިވެނީގެ ހަފްލާގަ އެންމެންގެ ކުރިމަތީގަ ދެމީހުން ގެއްލިފަ، އެތައްއިރެއްފަހުން ދެމީހުންވެސް ރެސްޓްރޫމުން އައީމަ ކާކު ގަބޫލުކުރާނީ ކަލޭމެންގެ ވާހަކަ….ޚުދު އާއިލާމީހުންވެސް ގަބޫލުނުކުރާނެ ތިދެމީހުން ދައްކާ ވާހަކައެއް…ނިކަން ކެރެންޏާ އެވާހަކަ ދައްކަބަލަ! އަމިއްލައަށް ބަދުނާމުވާނީ…އެނގިއްޖެތަ؟…" އަދްޔަން ދިނީ ބިރުވެރި އިންޒާރެކެވެ.\n" ނޫން..އެކަކުވެސް ގަބޫލެއް ނުކުރާނެ…ނުކުރާނެ…" ކަންބޮޑުވީވަރުން އެންމެފަހުން ޝައުންއަށް ރޮވުނެވެ.\n" ބޭބީ….ދެންވެސް ނުރޮއެ ވިސްނާލަބަލަ!…އަމިއްލަ އިއްޒަތް ސަލާމަތްކުރަން ވިސްނަބަލަ!….ތިދެމީހުންގެ މެދުގަ ނާޖާއިޒް ގުޅުމެއް އޮތްކަން ފަޅާއަރާ މުޅިދުނިޔެއަށް ބަދުނާމުވާންތަ ބޭނުންވަނީ؟….އެނގޭތަ އެފަދަ އަޑެއް އަރާދުވަހުންވެސް އެއާން ޝައުންއަކާ ނީންނާނެ…އޭނައަށް ލިބޭނެ ގެއްލުމެއްވެސް ނޯންނާނެ…ހުރިހާ ބަދުނާމެއް ބޮލުގަ އަޅަންޖެހޭނީ ޝައުން….އެހެންވީމަ މިބުނީ ވިސްނާލާށޭ! އަދިވެސް ވަގުތު އެބައޮތް.." އަދްޔަން މަސައްކަތްކުރީ ޝައުންއަށް ވިސްނަދޭށެވެ.\n" އަދްޔަން ޕްލީޒް…ތިފޮޓޯތައް ޑިލީޓްކޮށްލާ!…އަހަރެން ބޭނުމެއްނޫން އަހަރެންގެ ސަބަބުން އާން ބަދުނާމުވާކަށް…އޭނަގެ ކައިވެންޏަށް ބުރޫއަރާކަށް…އޭނާ ނާޒްދެކެ ވަރަށް ލޯބިވޭ….އަހަރެންގެ ސަބަބުން އެމީހުންގެ ދިރިއުޅުން ހަލާކުވާކަށް ނޭދެން…ޕްލީޒް…އަދްޔަން ކުށެއްނެތް ބަޔެއްގެ ދިރިއުޅުމަށް ގެއްލުންދޭން ނޫޅެ ވިސްނާލަބަލަ!…އަހަރެންނަށް ޓަކާވެސް…" ޝައުން އާދޭސްކުރަން ފެށިއެވެ.\n" ޑިލީޑް ކުރެވިދާނެ…އެކަމު އެންމެ ޝަރުތެއްގެ މަތިން….ގަބޫލުވާނަންތަ؟.." އަދްޔަން ހަމަޖެހިލަމުން އަހާލިއެވެ.\n" އަދްޔަން ބުނި ކޮންމެ ޝަރުތެއް އަހަރެން ގަބޫލު…." ވިސްނާލުމެއްނެތި ޝައުން އެއްބަސްވިއެވެ.\n" އަހަރެންނާ އިންނާނަންތަ؟…" ޝައުންގެ އަތުގައި ހިފަމުން އަދްޔަން އަހާލިއެވެ.\n" ނޯ.." ކުއްލިއަކަށް އަދްޔަންގެ އަތްދަމައިގަންނަމުން ޝައުންއަށް ބުނެވުނެވެ.\n" އެހެންވިއްޔާ ސޮރީ….." އަދްޔަން ފަރުވާކުޑަގޮތަކަށް ބުނެލިއެވެ.\n" އަދްޔަން….ޕްލީޒް ތިނޫންކަމެއް ބުނޭ….ބޭނުމިއްޔާ ރުފިޔާވެސް އަހަރެންދޭނަން…މިވަޒީފާ ދޫކޮށް ހިނގަވެސްދާނަން…އެކަމު އަހަރެންނަކަށް އަދްޔަންއަކާ ނީނދެވޭނެ…" ޝައުން އާދޭހާއެކު ބުންޏެވެ.\n" ޝައުން ހީކުރީ އަހަރެން މިއުޅެނީ ރުފިޔާބޭނުންވެގެން ކަމަށްތަ؟….ނޫން….އަހަރެންބޭނުމީ ޝައުން….ހަމައެކަނި ޝައުން…" ޝައުންއާ މޫނު ކައިރިކޮށްލަމުން އަދްޔަން ބުނެލިއެވެ. އެވަގުތު ބިރުންގޮސް ޝައުންގެ ހިތްތެޅިގަތެވެ.\n" އަހަރެން ވިސްނާލަންބޭނުން…." އަދްޔަން ބަލަންއިން ނުރައްކާތެރިގޮތަކުން ޝައުން ޖެހިލުންވިއެވެ.\n" ވިސްނާނެ ވަރަކަށް ވިސްނަންވީ….އެކަމު އާންގެ ގާތު މިވާހަކަ ދައްކަންވެސް ހިތަށްނާރާތި!…އޭރުން ނަތީޖާ ވަރަށް ގޯސްވާނެ…އާއިންއަށް އެނގިގެން އަހަރެންނަށް ހަމަލާއެއް ދިނަސް އެންމެންގެ ކުރިމަތީގަ އޭނަ ބަދުނާމު ކޮށްލާނަން….އަހަރެން ޝައުންގެ ބޭނުމުގަ އުޅޭކަމުގެ އިލްޒާމް އަޅުވާތަނުން އަހަރެން ބުނާނަން އަހަރެންގެ ލޯބިވެރިޔަކު ހުރެޔޭ….އަހަރެންދެކެ އިންތިހާއަށް ލޯބިވާ ކުއްޖަކު އެބަހުރި…އޭނަ ހެކިބަސްދޭނެ ތިދެމީހުނާ ދެކޮޅަށް…އެހެންވީމަ މިބުނީ އާންއަށް އަންގަންވެސް ހިތަށް ނާރުވާތި!….ވީހާވެސް އަވަހަކަށް ޖަވާބު އަހަރެން ބޭނުން….އެހެންނޫނީ މިފޮޓޯތައް ފެންނާނީ ސޯޝަލްމީޑިއާއިން….މިއިން ކޮންމެ ފޮޓޯއަކަށްވެސް އެތައްބައިވަރު ލައިކެއްލިބޭނެ….ހިނދުކޮޅެއްގެ ތެރޭގެ ޝައުން މުޅި ދުނިޔެއަށް މަޝްހޫރުވާނެ…ޕޯންސްޓާރެއްގެ ގޮތުގަ…." އަދްޔަން ފަހުގެ އިންޒާރު ދިނުމަށްފަހު ނުކުމެގެން ދިއުމުން ޝައުންއަށް ހުރިދިމާއަށް ތިރިވެވުނެވެ. އެއްކަމުން އަރައި ނުގަނެވި އުޅެނިކޮށް، އަނެއްކާ އަނެއް ތޫންފާން ލައިގަތީއެވެ.


#އިބްރާހީމް މުހައްމަދު ސޯލިހް\nޖުމްހޫރީ މައިދާނުން އިބޫ ހައްޔަރު ކުރުން\nއިދިކޮޅު ލީޑަރެއްގެ ގޮތުގައި ސިޔާސީ ކުރީ ސަފުގައި އިބްރާހިމް މުހައްމަދު ސޯލިހު މަސައްކަތް ފެއްޓެވި އިރު ވެސް އެމަނިކުފާނަކީ ވަރަށް މަޑުމައިތިރި އަދި ފުލުހުންގެ ހައްޔަރަށް ވަޑައިގެންނެވި ބޭފުޅެއް ނޫނެވެ. އެކަމަކު އިދިކޮޅު ލީޑަރުން ކަމަށްވާ ކުރީގެ ރައީސް މައުމޫން އަބްދުލްގައްޔޫމް، ފެބްރުއަރީ6ގައި ހައްޔަރުކުރުމުން ރާއްޖޭގައި ދެން ހުންނެވި އިސް ލީޑަރަކީ ހަމައެކަނި އިބޫ އެވެ. ކުރީގެ ރައީސް މުހައްމަދު ނަޝީދާއި ޖުމްހޫރީ ޕާޓީގެ ލީޑަރު ގާސިމް އިބްރާހިމް ހުންނެވީ އަރުވާލެވިގެން ބޭރުގަ އެވެ. އަދާލު ޕާޓީގެ ރައީސް އިމްރާން އަބްދުﷲ ހުންނެވީ ޖަލުގަ އެވެ.\n"ހުއްޓުވާ"ގެ ނަމުގައި ބޭއްވި އެއްވުމުގެ ތެރެއަށް ކަރުނަ ގޭސް ޖަހާފައި\nއިދިކޮޅުގެ ލީޑަޝިޕް ދައްކަވަން ދެން ހުންނެވީ އިބޫ އެވެ. މާޗު 17 ގެ ހަވީރު އެމްޑީޕީ ހަރުގެ ކުރިމަތިން ފެށި އެއްވުން، ފުލުހުން ރޫޅާލަން މަސައްކަތްކުރި ނަމަވެސް ކާމިޔާބުނުވެ، ދަންވަރާ ހަމައަށް ވެސް ދިޔައީ ކުރިއަށެވެ. އަދި އިބޫ ހައްޔަރުކުރީ އެރޭ، ބަޔަކާ އެކު، ޖުމްހޫރީ މައިދާނަށް ވަންނެވުމުންނެވެ. އެއްވެސް މުޒާހަރާއެއް، އެއްވުމެއް ބޭއްވުން މަނާ ސަރަހައްދަކަށް ވެންނެވުމުން އިބޫ ހައްޔަރުކޮށް، މާޗު 19 ގައި، ނުވަ ދުވަހު ބަންދުގައި ބަހައްޓަން ކްރިމިނަލް ކޯޓުން އަމުރުކުރި އެވެ.\n"ހުއްޓުވާ" ގެ ނަމުގައި ބޭއްވި އެ މުޒާހަރާގައި 141 މީހަކު ހައްޔަރުކުރި އެވެ. މުޒާހަރާ ރޫޅާލަން ކަރުނަ ގޭސް ވެސް ބޭނުންކުރި އެވެ. މިއީ ޔާމީންގެ ވެރިކަމާ ދެކޮޅަށް މޭ 1، 2015 ގައި ބޭއްވި މުޒާހަރާގެ ފަހުން އެންމެ ގިނަ ބަޔަކު ނުކުތް، އަދި އެންމެ ގިނަ ބަޔަކު ހައްޔަރުވެ، އެންމެ ގިނަ ބަޔަކަށް އަނިޔާ ވެސް ވި އެއްވުމެވެ.\n17 މާޗް 2018 01:07\nދިވެހިން ހީނކުރާތި ރާއްޖޭގެ ޑިމޮކްރަސީފޭލްވަމުން ދާ މަންޒަރުތަކެކޭ މިފެންނަނީ ، މިހާރުމި ފެންނަނީ ހުދުމުހުތާރު ވެރިކަމެއް ކުރިއަރާ ފައްކާ ވުމައް ކުރަމުންދާ މަސައްކަތް\nސުޕްރީމް ކޯޓުގެ ކުއްލި އަމުރު: ގައުމަށް ކުއްލި ސިހުމެއް


Nasheed ge hashikolhugai gina zahamthakeh, heynahthaigen faruvaa dhenee – adduLIVE\nLast Updated: June 21, 08:56\nނަޝީދުގެ ހަށިކޮޅުގައި ގިނަ ޒަހަމްތަކެއް، ހޭނައްތައިގެން ފަރުވާދެނީ\nMay 06, 2021, 22:51 އަބްދުﷲ ޔާމީން\nމަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދުގެ ހަށިކޮޅުގައި ގިނަ ޒަހަމްތަކެއް ހުރި ކަމަށާއި، އެމަނިކުފާނަށް ފަރުވާދެމުން އަންނަނީ ހޭނައްތައިގެން ކަން އިނގިއްޖެއެވެ.\nމައުލޫމާތު ލިބިފައިވާގޮތުގައި އޭޑީކޭ ހޮސްޕިޓަލަށް ރައީސް ނަޝީދު ގެންގޮސް، ހޭނައްތައިގެން ފަރުވާ ދޭންޖެހުނީ ގިނަ ޒަހަމްތަކެއް ހުރުމުންނެވެ.\nނަޝީދުގެ ހަށިގަނޑުގެ ބޭރުފުށުން ވަރަށް ގިނަ ޒަހަމްތައް ހުރިކަމަށް މައުލޫމާތު ލިބޭއިރު، ޒަހަމްތައް ވަރަށް ގިނަ ކަމަށާއި ޒަހަމްތައް ސާފުކޮށް ބައެއް ޒަހަމްތައް ފަހާފައިވާ ކަމަށްވެސް މައުލޫމާތު ލިބިފައިވެއެވެ.\nއަދި ރައީސް ނަޝީދަށް ހޭނައްތައިގެން ފަރުވާ ދޭންޖެހިފައިވަނީ ޒަހަމްތައް ގިނަ ކަމުން ކަމަށްވެސް މައުލޫމާތުލިބެއެވެ. އެހެންނަމަވެސް އެމަނިކުފާނުގެ އެތެރެހައްޓަށް އެއްވެސް ގެއްލުމެއް ވެފައި ނުވާކަމަށްވެސް މައުލުމާތުލިބެއެވެ.\nރައީސް ނަޝީދަށް އަމާޒުކޮށް ދިން ހަމަލާއާގައި އެމަނިކުފާނުގެ ބޮޑީގާޑެއްގެ އިތުރުން އާންމުންގެ މީހަކަށްވެސް އެކިވަރުގެ ޒަހަމްތައް ވެފައިވެއެވެ.\nމިހަމަލާގެ ސަބަބުން ސިފައިންގެ އެލާޓް ލެވެލް ވަނީ މަތިކޮށްފައެވެ. އަދި މަޖިލީހުގެ ކުއްލި ބައްދަލުވުމެއް ބޭއްވުމަށް ނިންމާފައިވާއިރު ރައީސް ސޯލިހް މިރޭ ސެކިއުރިޓީ ކައުންސިލްގެ ބޭފުޅުންނާ ބައްދަލުކުރެއްވުމަށްވެސް ވަނީ ނިންމަވާފައެވެ.


Hospital Gai Faruvaa Dhemundhaa Yemen Meehaa Ge Haalu Miadhu Kudakoh Rangalhu - Corrections - Vaguthu\nހޮސްޕިޓަލްގައި ފަރުވާ ދެމުންދާ ޔަމަން މީހާގެ ހާލު މިއަދު ކުޑަކޮށް ރަނގަޅު - ކަރެކްޝަންސް\nދިވެހި އަންހެނަކާ ކައިވެނި ކޮށްގެން ރާއްޖޭގައި ދިރިއުޅެމުން އަންނަނިކޮށް ހައްޔަރުކުރި ޔަމަނުގެ ރައްޔިތެއް ކަމުގައިވާ ޔާސިރު ޔަހްޔާ ސާލިހްގެ ހާލު މިއަދު ކުޑަކޮށް ރަނގަޅު ކަމަށް ކަރެކްޝަނަލް ސާވިސްއިން މިއަދު ބުނެފިއެވެ.\nމިދިޔަ އަންގާރަ ދުވަހު އިރުއޮއްސުނުއިރު، ހާލު ދެރަވެގެން ޔާސިރު އައިޖީއެމްއެޗަަށް ގެންގޮސް ފަރުވާދެމުން ދިޔައީ ވެންޓިލޭޓަރުގައި ކަމަށް އާއިލާއިން ބުނެފައެވެ. ކަރެކްޝަނަލް ސާވިސް އިން ބުނަނީ، އޭނާއަށް ފަރުވާދެމުން ދިޔައީ އެމާޖެންސީގައި ކަމަށެވެ.\nއޭނާއަށް ފަރުވަދެމުން ދަނީ ކޮން މައްސަލައަކާއި ގުޅިގެންކަންވެސް ކަމާއި ބެހޭ އިދާރާތަކުން ހާމަކޮށްފައެއް ނުވެއެވެ.\n"ވަގުތު"އަށް މައުލޫމާތުދެއްވަމުން ކަރެކްޝަންސްގެ މީޑިއާ އޮފިސަރ އާމިނަތު ޔުސްރީން އަހުމަދު ވިދާޅުވީ، އަދިވެސް އޭނާއަަށް ފަރުވަދެމުން ދަނީ ހޮސްޕިޓަލްގައި ކަމަށާއި، އޭނާގެ ހާލު މިއަދު ކުޑަކޮށް ރަނގަޅު ކަމަށެެވެ.\nމިކަމާއި ގުޅިގެން އިތުރު މައުލޫމާތު ހާމަކުރެވެން ނެތްކަންވެސް ޔުސްރީން ވަނީ ފާހަގަކޮށްފައެެވެ.\nމިދިޔަ އަންގާރަ ދުވަހު އާއިލާގެ ފަރާތުން "ވަގުތު"އަށް ދިން އިންޓަވިއުއެއްގައި ބުނެފައި ވަނީ، ޔާސިރުއަށް ދިމާވެގެން އުޅެނީ ކޮން ކަހަލަަ ސިއްހީ މައްސަލައެެއްކަން އާއިލާއަށްވެސްް ނޭނގޭ ކަމަށެވެ.\nޔާސިރު މީގެ ކުރިންވެސް ހާލު ދެރަވެގެން އެޑްމިޓްކޮށް ފަރުވާ ދީފައި ވެއެވެ.\nއެގޮތުން މީގެ ކުރިން އޭނާ ބަނޑުހައި ހޫނުކަމުގެ ހަޅުތާލުވެސް ކޮށްފައި ވެއެވެ.\nޔާސިރު ހައްޔަރުކޮށްފައި ވަނީ 2017 ވަނަ އަހަރު މާރިޗް މަހުގެ ތިންް ވަނަ ދުވަހު ކޯޓު އަމުރެއްގެ ދަށުން އަހުމަދިއްޔާ އިންޓަނޭޝަނަލް ސުކޫލް އަދި އިސްލާމިކް ޔުނިވާސިޓީގައި ޓީޗަރެއްގެ ވަޒީފާ އަދާކުރަމުން ދަނިކޮށެވެ.\nމިހާތަނަށް ޔާސިރުގެ މައްޗަށް އެއްވެސް ދައުވާއެއް އުފުލާފައެއް ނުވެއެވެ.\nޔާސިރް އާއި މެދު އިދަރީ ގޮތުން ކަންތައް ކުރަމުންދާ ގޮަތްތަކާއި ގުޅިގެން އާއިލާގެ ފަރާތުން މައްސަލަ ވަނީ ސިވިލް ކޯޓަށް ހުށަހަޅާފައެވެ.\nޖުލައި 23, 2020 15:32\nހާލު ކުޑަކޮށް ރަގަޅޯ....\nޖުލައި 23, 2020 17:05


India gai raahje ishthihaaru kurumah gina campaing thakeh – Iru\nއިންޑިއާގައި ރާއްޖޭގެ ފަތުރުވެރިކަން އިޝްތިހާރު ކުރަން ހާއްސަ ދެ ކެމްޕޭނެއް ފަށާ، ވާޗުއަލް އެގްޒިބިޝަނެއްގައި މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރްސީ) އިން ބައިވެރިވެއްޖެ އެވެ.\nކޮވިޑް-19 އާ ގުޅިގެން ބަންދުކުރި ރާއްޖޭގެ ބޯޑަރު ޖުލައި 15 ވަނަ ދުވަހު ފަތުރުވެރިންނަށް އަލުން ހުޅުވާލުމާއެކު އެމްއެމްޕީއާރްސީން ވަނީ އިންޑިއާގައި ރާއްޖެ އިޝްތިހާރު ކުރުން އިތުރުކޮށްފަ އެވެ.\nއެގޮތުން އެމްއެމްޕީއާރްސީން އިއްޔެ ފެށި ފުރަތަމަ ކެމްޕެއިނަކީ އިންޑިޔާގެ އެންމެ މަގްބޫލު ވެޑިން ޕްލެޓްފޯމް ކަމަށްވާ ވެޑިންސުތުރާ އާއެކު ކުރިއަށް ގެންދާ ކެމްޕޭނެކެވެ.\nވެޑިންސުތުރާއަކީ އިންޑިޔާގައި ވެޑިން އަދި ހަނީމޫނަށް ހާއްސަ ކުރެވިފައިވާ އެންމެ ބޮޑު އެއް ޕްލެޓްފޯމެވެ. މި ޕްލެޓްފޯމުގައި މިލިޔަނަކަށް ވުރެ ގިނަ ފަރާތްތައް ސަބްސްކްރައިބް ކޮށްފައި ވާއިރު, 2.5 މިލިޔަނަށް ވުރެ ގިނަ ފޮލޮވާސް ސޯޝަލް މީޑިޔާގައި ހިމެނެ އެވެ.\nއަލަށް ކައިވެނި ކުރާ ފަރާތްތަކާއި އަދި ހަނީމޫނަށް ދާން ބޭނުންވާ ފަރާތްތަކަށް ވެޑިންސޫތުރާ ޕްލެޓްފޯމް މެދުވެރިކޮށް މައުލޫމާތު ފޯރުކޮށްދެ އެވެ. ހަ މަސް ދުވަހުގެ މުއްދަތަކަށް ކުރިއަށް ގެންދާ މި ކެމްޕެއިނުގައި ވެޑިންސުތުރާގެ ޕްލެޓްފޯމް އަދި ސޯޝަލް މީޑިޔާގައި ރާއްޖެ އިޝްތިހާރު ކުރުމުގެ އިތުރުން ރާއްޖޭގައި ހަނީމޫން ހޭދަކޮށްފައިވާ ފަރާތްތަކުގެ ވާހަކަތައް ގެނެސްދޭނެ ކަމަށް އެމްއެމްޕީއާރްސީން ބުނެ އެވެ.\nއެމްއެމްޕީއާރްސީން ބުނީ ވެޑިން ސުތުރާ އާއެކު ކުރިއަށް ގެންދާ ކެމްޕެއިނުގެ މަގްސަދަކީ، ކޮވިޑް-19 އަށް ފަހު އަލުން ދަތުރުތައް ފަށާފައި ވާއިރު ރާއްޖެއަކީ އިންޑިޔާގެ ފަތުރުވެރިންގެ މެދުގައި އެންމެ މަގްބޫލު ހަނީމޫން މަންޒިލްގެ ގޮތުގައި އިޝްތިހާރު ކުރުން ކަމަށެވެ.\nއެގޮތުން ރާއްޖޭގައި ވެޑިން އަދި ހަނީމޫނަށް ހާއްސަ ކުރެވިގެން ފޯރުކޮށްދޭ ހިދުމަތްތަކާއި ފަތުރުވެރިންނަށް ރާއްޖޭގައި ތަޖުރިބާކުރެވެން ހުރި ކަންކަން މި ޕްލެޓްފޯމް މެދުވެރިކޮށް ކިޔައިދެމުން ދާނެ ކަމަށް އެމްއެމްޕީއާރްސީން މައުލޫމާތު ދެއެވެ.\nއެ ކޯޕަރޭޝަނުން ދެވަނައަށް ފެށި ކެމްޕޭނަކީ އިންޑިޔާގެ އެންމެ މަގްބޫލު އަދި އެންމެ ބޮޑެތި ރޭޑިޔޯ ޗެނަލްތަކާއި އެކު ރާއްޖެ އިޝްތިހާރު ކުރުމުގެ ގޮތުން ފެށި ކެމްޕޭނެކެވެ.\nރޭޑިއޯ ޗެނަލްތައް މެދުވެރިކޮށް ރާއްޖެ އިޝްތިހާރު ކުރެވިގެން ދާނީ އިންޑިޔާގެ ބޮޑެތި ސިޓީތައް ކަމުގައިވާ ދިއްލީ، މުމްބާއި، ބެންގަލޫރު، ކޮލްކައްތާ، ޗެންނާއި، އަހްމަދު އާބާދު، ތްރިވަނަންތަޕޫރަމް އަދި ކޮޗިންގައި މި ހިނގާ އޮކްޓޯބަރު މަހުގެ ފަސްވަނަ ދުވަހުން 16 ވަނަ ދުވަހުގެ ނިޔަލަށެވެ.\nއެމްއެމްޕީއާރްސީން ބުނީ މި ރޭޑިއޯ ކެމްޕެއިންގެ މަގްސަދަކީ، އެ ޗަނަލްތައް އަޑުއަހާ ފަރާތްތަކަށް ރާއްޖޭގެ ހިތްގައިމުކަން އަންގައިދީ ފަތުރުވެރިކަމުގެ ދާއިރާއިން ލިބެން ހުންނަ ހާއްސަ ހިދުމަތްތަކާއި ފަތުވެރިންނަށް ކުރެވެން ހުންނަ ތަޖުރިބާތައް ވެސް އިޝްތިހާރުކޮށް، ރާއްޖެއަށް ޒިޔާރަތްކުރުމަށް ޝައުގުވެރި ކުރުވުން ކަމަށެވެ.\nމި ކެމްޕެއިން މެދުވެރުކޮށް ރާއްޖޭގެ އިޝްތިހާރުތައް 20.8-29.7 މިލިއަން އަޑުއެހުންތެރިންނާ ހަމަަައަށް ވާސިލްވެގެން ދާނެ އެވެ.\nއޭގެ އިތުރުން ވެސް އިއްޔެ ކުރިއަށް ދިޔަ ސައުތު އޭޝިޔާގެ ފުރަތަމަ ވާޗުއަލް އެގްޒިބިޝަން ކަމުގައިވާ ސައުތު އޭޝިއާ ޓްރެވެލް އެންޑް ޓުއަރިޒަމް އެކްސްޗޭންޖް (ސާޓޭ ޖެން އެކްސް) ގައި ވެސް އެމްއެމްޕީއާރްސީން ވަނީ ބައިވެރިވެފަ އެވެ.\nއެ އެގްޒިބިޝަނަކީ އިންޑިއާގެ ޓްރެވަލް ޓްރޭޑުގެ ގިނަ ފަރާތްތަކަކުން ބައިވެރިވާ އިވެންޓަކަށް ވުމުން ރާއްޖޭގެ ފަތުރުވެރިކަމުގެ ސިނާއަތުގައި ހަރަކާތްތެރިވާ ފަރާތްތަކަށް އިންޑިޔާގެ ގިނަ ކުންފުނިތަކަކާ އެއް ޕްލެޓްފޯމަކުން ބައްދަލުވުމުގެ ފުރުސަތު ލިބިގެން ދާނެ އެވެ.\nރާއްޖެ، އިންޑިއާ މާކެޓަށް އިތުރަށް އިޝްތިހާރު ކުރުމަށްޓަކައި ބައިވެރިވި މި ފެއާގައި އެމްއެމްޕީއާރްސީ އާއެކު ރާއްޖޭގެ ފަތުރުވެރިކަމުގެ ސިނާއަތުގައި ހަރަކާތްތެރިވާ 11 ކުންފުންޏަކުން ވަނީ ބައިވެރިވެފަ އެވެ.\nއެ އިވެންޓުގައި ރާއްޖެ ތަމްސީލުކުރެވިގެން ދާނީ ރާއްޖޭގެ ރީތިކަން ދައްކުވައިދޭ ގޮތަށް ފަރުމާކުރެވިފައިވާ ވާޗުއަލް ޕެވީލިއަން އެއްގައި ކަމަށް އެމްއެމްޕީއާރްސީން މައުލޫމާތު ދެއެވެ.


Kulhudhuffushi Online - Shalabee aai anmadeyge shoaeh anna mahu 5,6 gai kulhudhuhfusheega\nޝަލަބީ އާއި އަންމަޑޭގެ ޝޯއެއް އަންނަ މަހު 5،6 ގައި ކުޅުދުއްފުށީގަ\nނަސްވާ ޙަސަން - 8 months ago - 29 އޯގަސްޓް 2017\nބޮޑު އީދުކުޅުދުއްފުށިތިލަދެކުނު ސިނަމާ\nމޯލްޑިވިއަން އައިޑޮލްގެ އިން އެތަށް ބައެއްގެ ހިތްތަކަށް ވާސިލްވި ޝަލަބީ އިބްރާހިމް އާއި މޯލްޑިވިއަން އައިޑޮލް ސީޒަން އެކެއްގެ ޖަޖިން ޕެނަލްއިން ފެނިގެން ދިޔަ އަހުމަދު އިބްރާހިމް (އަންމަޑޭ)ގެ ޝޯއެއް އަންނަ ސެޕްޓެންބަރ މަހު5އަދި6ވަނަ ދުވަހު ކުޅުދުއްފުށީގައި ދިނުމަށް ވަނީ ހަމަޖެހިފައި އެވެ.\nތިލަދެކުނު ސިނަމާގައި ޝޯ ދިނުމަށް ހަަމަޖެހިފައިވާއިރު މިއީ އެއްވެސް ފަރާތެއްގެ ސްޕޮންސާއަކަށް ނުވަތަ ކުޅުދުއްފުށިން ބަޔަކު އިސްނަގައިގެންދޭ ޝޯ އެއް ނޫން ކަމަށް މިކަމާ ހަވާލުވެގެން ހުންނަ ހަސަން އަލީ (ބައްޑެ) ބުންޏެވެ.\nމި އީދުގަ ޝަލަބީގެ ގިނަ ޝޯތަކެއް އުތުރުގެ އަތޮޅުތަކުގައި ދޭނެ އެވެ. އެގޮތުން ޝަލަބީގެ ފުރަތަމަ ޝޯ އޮތީ ހއ. ބާރަށުގަ އެވެ. ދެ ވަނަ ދުވަހުގެ ރޭ ނ. ހޮޅުދޫގައި ޝޯ ދޭ އިރު ތިން ވަނަ ދުވަހުގެ ރޭ ޝޯ އޮތީ ޅ. ނައިފަރުގަ އެވެ. އަދި ހަތަރު ވަނަ ދުވަހުގެ ރޭ ރ. ދުވާފަރުގައެވެ.\nއޭގެ އިތުރުން މި ޝޯ އާއި ބެހޭ އިތުރު މައުލޫމާތު ހޯދުމަށް ބޭނުންވާ ފަރާތްތަކުން 7887711 މިނަންބަރަށް ގުޅުވައިގެން ކުރިއަށް ދިޔުމަށް އެފަރާތުން ވަނީ އެދިފައި އެވެ.\nދަމުހިނގުމުން ބޮޑުމީހާ “މިސްވި”ތަ !\nދިރާގުން ބޮޑު އީދަށް ހާއްސަ ޑޭޓާ ޕްލޭންތަކަކާއިއެކު ހިލޭ ވައިބާ ލިބޭ ޕްރޮމޯޝަނެއް!\nކުޅުދުއްފުއްޓަށް މިފަހަރު ވަނދު އީދެއް، ހަމައެކަނި އޮތީ ސަގާފީ ކުޅިވަރު!\nvindhu 8 months ago\nAllah Tha'alaa haraam kurevvi kanthahthah ei fannu kamugai hadhaa ekan kuraa meehun ei fannaanun kamugai hedhias Allah Tha'alaa ge halhurathgai ei hama faasigunneve.\nނައުމާއަށް އެހީގެ ގޮތުގައި4ލައްކައަށް ވުރެ ގިނަ ރުފިޔާ ލިބިއްޖެ\nބީއެމްއެލް އިންް ޒުވާން ބާސްކެޓްބޯލް ކުޅުންތެރިން ތަމްރީންކުރަނީ


Jabir Kuri Dhauvaa Ah Maumoon Inkaaru Kurahvvaifi - Vaguthu\n1 މަސް ކުރިން ( ފެބުރުއަރީ 6, 2020 )\nޑީއާރްޕީގެ ލީޑަރު އަދި ކާށިދޫ ދާއިރާގެ މެންބަރު އަބްދުﷲ ޖާބިރުގެ އަތުން ކުރީގެ ރައީސް އަދި ސަރުކާރު ކޯލިޝަން އެމްއާރްއެމްގެ އިންތިގާލީ ރައީސް މައުމޫން އަބްދުލްގައްޔޫމް 29 މިލިއަން ރުފިޔާ ނެގި މައްސަލައިގެ ދައުވާއަށް ރައީސް މައުމޫން އިންކާރު ކުރައްވައިފިއެވެ.\nމި މައްސަލައިގެ މިއަދު ވަނީ އިބްތިދާއީ އަޑުއެހުން ބާއްވާފައެވެ. މި އަޑުއެހުމުގައި ރައީސް މައުމޫންގެ ފަރާތުން ވަނީ މައްސަލައަށް އިންކާރު ކުރައްވާފައެވެ. މި މައްސަލާގައި ރައީސް މައުމޫންގެ ފަރާތުން ވަކީލެއްގެ ގޮތުގައި ސިވިލް ކޯޓަށް ވަޑައިގެންނެވީ ވަކީލް މުހައްމަދު ފައިސަލެވެ.\nމިއަދު އޮތް އަޑުއެހުމުގައި ދައުވާ އިއްވުމުން ދައުވާއަށް އިންކާރު ކުރައްވާ ރައީސް މައުމޫންގެ ފަރާތުން ވިދާޅުވީ އެފަދަ އެއްވެސް މުއާމަލާތެއް ހިންގާފައި ނުވާނެ ކަމަށެވެ. އަދި ވަކިން ހާއްސަކޮށް ރައީސް މައުމޫންގެ ގެކޮޅު ކިނބިގަސްދޮށުގެ ރަޖިސްޓްރީ ބޭއްވުމަށްފަހު އެފަދަ މުއާމަލާތެއް ހިންގާފައިވާ ކަމަށް ދެކެވޭ ވާހަކަތަކީ އެއްވެސް ހަގީގަތެއް އޮތް ކަމެއް ނޫން ކަމަށް ރައީސް މައުމޫންގެ ފަރާތުން ޝަރީއަތުގައި މިއަދު ވަނީ ވިދާޅުވެފައެވެ.\nމިއީ މި މައްސަލާގައި ބޭއްވި ފުރަތަމަ އަޑުއެހުމެވެ. މި އަޑުއެހުން ނިންމާލީ ރައީސް މައުމޫންގެ ފަރާތުން ޝަރީއަތުގައި ދައުވާއަށް އިންކާރު ކުރުމުން އެކަމަށް ޖަވާބު ދެއްވުމަށް މައްސަލަ ހުށަހެޅި ޑީއާރްޕީގެ ލީޑަރު އަދި ކާށިދޫ ދާއިރާގެ މެންބަރު އަބްދުﷲ ޖާބިރަށް ފުރުސަތު ދެއްވުމަށްފަހުއެވެ.\nޖާބިރު މީގެކުރިން ވިދާޅުވެފައި ވަނީ އެ ފައިސާއަކީ "ޑިމޮކްރަސީ"އަށްޓަކައި ދިން ފައިސާއެއް ކަމަށެވެ. ޖާބިރު ވިދާޅުވީ ރައީސް މައުމޫނަށް ދެއްވި ފައިސާ އަނބުރާ އިންޓަރެސްޓާ އެއްކޮށް ދެއްވާނެ ކަމަށް ވިދާޅުވިކަމަށެވެ. ރައީސް މައުމޫނަށް ސިޔާސީ ގޮތުން ލިބިލައްވާ ފައިސާއިން 50 އިންސައްތަ ޖާބިރަށް ދެއްވާނެ ކަމުގެ ޔަޤީންކަން އެރުވިކަމަށް ޖާބިރު ވިދާޅުވެފައިވެއެވެ.\nމި މައްސަލައިގެ ޝަރީއަތް މިއަދު ފަށާފައިވާއިރު މި މައްސަލަ ވަނީ ސިވިލް ކޯޓުގެ ޑިސްޕިއުޓު މަރުހަލާއިން ވެސް ހައްލު ނުވެފައެވެ. ސިވިލް ކޯޓުގެ ޑިސްޕިއުޓް ރިޒޮލިއުޝަން ޑިވިޒަނަކީ، ސިވިލް ކޯޓަށް ހުށަހެޅޭ މައްސަލަތަކާ ގުޅިގެން، ދަޢުވާ ކުރާ ފަރާތާއި ދަޢުވާ ލިބޭ ފަރާތުގައި ވާހަކަ ދެއްކެވި، ދެ ފަރާތުން އެއްބަސްވެވޭ ގޮތަކަށް މައްސަލަ ނިންމުމަށް، ބާރުއެޅުމުގެ ގޮތުން އެކޯޓަށް ހުށަހެޅޭ މައްސަލަތަކުގެ ފުރަތަމަ މަރުހަލާއެވެ.\nމި މައްސަލަ ޖާބިރުގެ ފަރާތުން ފުލުހުންނަށްވެސް ހުށަހެޅިއެވެ. ނަމަވެސް ފުލުހުނަށް ހުށަހެޅި މައްސަލަ ޖާބިރު ވަނީ އަނބުރާ ނަންގަވާފައެވެ. އޭރު އެ މައްސަލަ ޖާބިރު އަނބުރާ ނެންގެވުމަށްފަހު ވަނީ މައުމޫނަށް މައާފުވެސް ދެއްވާފައެވެ. ޖާބިރު މީގެކުރިން ވިދާޅުވީ މައުމޫނާ ދެކޮޅަށް ފުލުސް އޮފީހަށް ހުށަހެޅުއްވި މައްސަލަ އަނބުރާ ނެންގެވީ ޖާބިރުގެ މަންމަ މަރިޔަމް މަނިކުގެ އެދިވަޑައިގަތުމަކަށް ކަމަށެވެ. އަދި މަންމަގެ އެދިވަޑައިގަތުމަށް ފުރަގަސް ދެއްވަން ބޭނުން ނުވާތީ، މައުމޫނަށް މާފުކޮށްފައިވާ ކަމަށް ވެސް ޖާބިރު އޭރު ވިދާޅުވިއެވެ.\nމި މައްސަލައިގެ ދެން އަޑުއެހުމެއް ބާއްވާނެ ދުވަހެއް އިއުލާނެއް ނުކުރެއެވެ. ނަމަވެސް ދެން އަޑުއެހުމެއް ބާއްވާނީ މި މައްސަލާގައި މިއަދު ރައީސް މައުމޫންގެ ފަރާތުން ކޯޓުގައި ދެއްކެވި ވާހަކަފުޅަށް ލިޔުމުން ޖަވާބު ދެއްވުމުންނެވެ.\nޖާބިރުގެ ހުށަހެޅުއްވުމަކީ ރާއްޖެ އަށް މިވަގުތު މުއްސަނދިން ގެނައުން!\nމިއީ އީޔޫގެ އެހީތެރިކަމަށް ރާއްޖެއިން އެދެންވީ ވަގުތު: ޖާބިރު\nފެބުރުއަރީ 6, 2020 16:05\nމިދެމީހުންނަކީވެސް ގައުމަށް ޖެހިފާ އޮތްބޮޑު ދެބަލާވެރިކަން..\nފެބުރުއަރީ 6, 2020 17:43\nބޮޑަށް ހީވަނީ ކޮއްފަ އޮތްޑީލްއެއްހެން. ޖާބެ ހިންދުކޮޅުގަހުރެގެންވެސް ކިޔާނީ ރަނގަޅުވާހަކަ.\nޑރ. ރާމީ ހަސަން މަނިކު ނިއުޔޯރކް/އެމެރިކާ\nފެބުރުއަރީ 6, 2020 18:04\nތިން ގަނޑެއްޗާއިގެން ހިރިނުލެވޭ ވަރު ވިޔަސް މުސްކުޅި ފިރިހެނުން މީހުންނާއި އިންނަން އުޅެޔޭ ބުނާ އަޑު އަހަން.3ގަނޑެއްޗަކީ3ލިބާހާއި3ކަނޑިކި. ކުރީ ޒަމާނުގައި މީހުންނާއި އިންނަ އިރު އަނބިމީހާ އަށް ދޭ އެއްޗެއް. ގައިބާރު ދެރަ ވީމާ3ގަނޑެތި އަތްމައްޗަށްލައިގެން މެދުއޮޅި ގިރައެއް ނުކުރެވޭނެ. މައުމޫނު އެހެރީ މިހާރު ގައިބާރު ދެރަވެ3ގަނޑެއްޗާއިގެން މެދު އޮޅި ގިރާ ނުކުރެވޭ ހާލަތުގައި. އެ ހާލަތުގައި ވެސް ސިޔާސީ ކަންކަމާއިގެން އުޅެންޏާ ލިބޭނީ ތިޔަކަހަލަ ލަނޑެއް!!!!!!\nފެބުރުއަރީ 11, 2020 14:25\nޑރ.ރާވީހަސަން މަނިކަށް ތިންގަނޑެއްޗަކީ ކޯންޗެއްކަމެއްނޫގުނު. އެއީ 3ލިބާހާ 3ކަނޑިކިއެއްނޫން. ތިންގަނޑެއްޗަކީ ، ލިބާހަކާ ކަނޑިއްކަކާ ބުރުގާއެއް. މިތިނެތި ހަމަވީމާ އަންހެނެއްގެ އޭރުގެ ހެދުމެއް ފުރިހަމަވަނީ. ޑރ ކަން ކިޔަވާފައި ތިވަނީ ވަލުން ނުކުތް ކަނބިއްޔެއްގެ ކައިރިންދޯ؟\nފެބުރުއަރީ 6, 2020 19:17\nޑޮކްޓަރ ރާމީ މަތީގައިވިދާޅުވާގޮތަށް ތިން ގަނޑެއްޗާއިގެން މެދުއޮޅިމައްޗަށް އަނގަވަތަށް ވެއްޓޭނީ މައުމޫނު.\nފެބުރުއަރީ 6, 2020 19:59\n“ސިޔާސީގޮތުން ލިބޭ ފައިސާ”ގެ މާނަ އެނގޭ މީހަކު އެބަހުރިތަ؟\nފެބުރުއަރީ 6, 2020 20:41\nއެއީ ރައްޔިތުން ގުނބޯ ހައްދައިގެން އެގޮތް މިގޮތަށް ޙަރާމެއް ޙަލާލެއް ނުބަލާ ހޯދާ ބައިވަރުގަނޑު.\nފެބުރުއަރީ 7, 2020 03:18\nދެން މިކަމައް އިންކާރު ކޮއްބަލަ ކޮބާތޯ 1978 އަހަރު ވެރިކަމައް ވަޑައިގެންއިރު މިގައުމުގެ މިލްކިއްޔާތުގައޮއް 98 އާގްބޯޓްތައް މިގައުމައް އެންމެ ގިނައިން ބޭރުގެ ފައިސާވަންނަ ކުންފުނިއެއީ ދެންކޮބާތޯ އެއަރ މޯލްޑިވްސްގަ އޮއް މަތިންދާބޯޓްތައް އެކަމުގައި ފިޔޯނަކު ކީއްކުރަންތޯ މަސައްކަތު މީހަކުވެސް ހައްޔަރުނުވޭ ދެން މިގައުމުގެ ބިންތައް ހިސޯރުކޮއްގެން ފުލެޓްގެ ނަމުގައި ގެސްޓް ހައުސް ސީދާ ރައްޔަތުންނައް އަމާޒްކޮއްހިންގީ ގއުމައް ދިން އެންމެ ބޮޑު ލަނޑަކީ ދޭތެރެ ދުރުކޮއް3ޖީލް ނައްތާލީ ފިރުއައުނުވާ ވިހަންދެން ކެއްކޮއްލާ\nފެބުރުއަރީ 9, 2020 08:28\nއެއްވަރުގެ ދެމީހުން ....